cyanic-selkie/wikianc huggingface dataset:
ߖߏߛߍߝ ߜ߭ߊ߲ߜ߭ߍߟ
ߥߍߙߑߡߊߗߕ
ߜ߭ߊ߲ߜߍߟ ߡߊߦߟߍ߬ ߘߊ߫ ߏߓߍߙߝߍߟߘߑߥߓߍߟ ߘߐ߫ ߁߉߃߈ ߣߍߣߍߓߊ ߟߊ߫߸ ߊ߬ ߕߎ߲߲߬ ߞߊߞߊ߲߫ ߕߘߍ߬ ߦߋ߫ ߞߊ߬ ߞߊ߬߬߬ߙߊ߲ ߘߊߡߌ߬ߣߊ߫ ߣߊ߲߲߲߲߬߬ߕߌ߰ ߛߊ߲߲߲ߘߐߕߊ ߥߍߤߑߡߊߗߕ ߞߊ߬߬ߙߊ߲߲߲߲߬߬ߕߊ ߟߊ߫ ߁߉߃߉ ߞߏ߲ߓߌߕߌ߮ ߟߊ߫. ߞߵߊ߬ ߕߘߍ߬ ߊ߬ ߟߊ߫ ߓߏߟߏ߲ߝߘߊ ߕߎ߲߬ ߞߊ߫ ߞߊ߲߫ ߞߊ߬ ߥߊ߫ ߡߊߞߍ߫ ߛߊ߯ߙ-ߔߟߊߕߌߣߊߕ ߝߊ߬ߙߊ߲߬ߛߌ߫ ߓߐߕߏ߲ ߠߊ߫߸ ߞߍ߬߬ߟߍ ߓߟߏߘߐߓߍ߲ ߞߊ߲ߡߊ߬. ߊ߬ߟߎ߬ ߕߏ߫ ߘߊ߫ ߦߋ߲߬߸ ߝߊ߬ߙߊ߲߬ߛߌ߫ ߓߏߟߏ߲ߝߘߊ߫ ߁߁ ߠߎ߬ ߕߘߍ߬ ߦߋ߫ ߞߎߘߍ߫ ߂߅ ߝߏ߬ߣߊ߲ ߠߊ߫߸ ߏ߬ ߟߎ߫ ߞߊ߬ ߓߐߕߏ߲ ߞߐߛߊ߬߬ߥߏ߲߫ ߞߊ߬ ߞߎߘߍ߫ ߛߋ߯ߦߌ߲߫ ߖߊ߬ߕߋ߫ ߡߌ߬ߘߊ߫ ߊߟߏߡߊ߲ߘߎ߯ ߘߎ߰ߞߟߏ ߘߐ߫. ߏ߬ ߞߍ߸ ߊ߬ߟߎ߫ ߞߵߊ߬ߟߎ߫ ߡߊߛߊ߬ߡߊ߲߫ ߞߎ߲߬ߢߐ߮ ߝߌ߬ߟߊ߬ ߞߘߐ߫ ߊߟߏߡߊ߲ߘߎ߯ ߟߊ߫ ߖߡߊ߬ߙߌ ߟߊ߫. ߥߊ߯ߕߌ ߏ߬ ߟߋ ߞߍ߫ ߘߊ߫ ߜ߭ߊ߲ߜ߭ߍߟ ߟߊ߫ ߞߟߍ߬ ߝߟߐ ߘߌ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߜ߭߭߭߭߭ߊ߲ߜ߭ߍߟ ߞߊ߬ ߞߊߙߏ߫ ߥߐ߯ߙߐ߫ ߞߍ߫ ߘߊ߲ߘߊߛߏ ߟߊ߫ ߞߍ߬ߟߍ ߘߊߡߌߣߊ (drôle de guerres / phoney war) ߕߎ߬ߡߊ ߟߊ߫߸ ߊ߬ ߣߊ߬ ߘߴߊ߬ ߞߐߛߊ߬ߦߌ߬ ߊ߬ ߟߊ߫ ߓߏߟߏ߲߲ߝߘߊ ߘߐ߫ ߘߓߊ߬ߕߊ ߁߄/߁߉߄߀ ߠߊ߫߸  ߊ߬ ߣߌ߫ ߞߊ߬ ߕߘߍ߬ ߕߟߋ߬ߓߋ ߓߙߊߡߊߖߊ߲ߓߊ߲ ߘߐ߫. ߊ߬ ߓߊ߯ߙߊ߫ ߘߊ߫ ߡߊߟߐ߲ߠߌ߲ ߡߙߊ߬ߓߊ߮ ߟߋ߬ ߘߌ߫ ߦߋ߲߬ ߥߍߤߑߡߊߗߕ ߛߋ߲߬ߠߊ߬ߞߟߍ ߓߏߟߏ߲ߝߘߊ߫ ߁߅߲ ߘߐ߫. ߓߙߊߡߊߖߊ߲ߓߊ߲ ߞߟߍ߬ߟߊ߬ߟߐ ߞߐ ߘߐ߫߸ ߊ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲߬ߠߊ ߘߌ߫ ߜߟߍ߬ߜߊ߬ߛߌ߬ߟߊ ߣߘߐ߬ߓߌ߬ߟߊ߬ߟߌ ߓߏߟߏ߲ߝߘߊ߫ ߂߅߲ ߘߐ߲߲߫ ߊ߬ ߓߊ߲ ߞߐ ߘߐ߫ ߥߛߎ߬ ߞߎ߬ߘߎ߲߬ߣߍ߲߬ ߠߊߕߊ߬ߡߌ߲߬ ߠߊ߫ ߟߎ ߡߊ߬ ߁߉߄߀ ߘߓߊ߬ߓߌߟߊ ߟߊ߫߸ ߊ߬ߟߋ ߟߋ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲߬ߠߊ ߘߌ߫ ߕߏߛ ߝߊ߲ ߞߣߐ߫ ߓߏߤߍ߲ߡ ߣߌ߫ ߡߏߙߊߝ߭ߌ߫ ߟߊ߬ߞߊ߲߬ߘߊ߬ߟߌ ߟߊ߫. ߊ߬ ߞߊ߬ ߞߊߙߏ߫ ߞߋߟߋ߲߫ ߡߞߊ߬ߙߊ߲߬ߠߌ߲ ߘߊߡߌ߬ߣߊ߬ ߜߟߍ߬ߜߊߛߌ ߞߊ߬߬߬߬߬߬ߙߊ߲߲߲߲߬߬ߕߊ ߟߊ߫ ߖߎߕߍߙߑߓߏߞ߸ ߁߉߄߀ ߣߍߣߍߓߊ ߂߅ ߡߊ߬.
ߜ߭ߊ߲ߜ߭ߍߟ ߟߊߘߏ߲߬ ߘߊ߫ ߓߏ߬ߙߌ߬ߝߋ߲ ߡߙߊ߬ߡߊ߬ߝߋ߲߬ߜߌߟߌ߲ ߞߙߎ ߂߅߲ ߟߎ߬ ߘߐ߫ ߁߉߄߁ ߥߊ߬߬ߛߌ߬ߥߙߊ ߂߂ ߡߊ߬߸ ߥߙߏ߬ߘߎ߮ ߣߊ߲߬ߕߌ߰ ߞߙߎ ߟߎ߬ ߘߏ߫ ߘߌ߫ ߎߞߙߍߣߌ߫ ߕߟߋ߬ߓߐ ߞߟߊߘߊ ߘߐ߫. ߊ߬ ߞߊ߬ ߕߊߘߊ߮ ߘߏ߫ ߡߊߡߙߊ߬ ߦߋ߲߬ ߠߋ ߊ߬ ߣߌ߫ ߜߟߊ߬ ߥߊ߯ߘߋ߲߫ ߁߀߅ ߜߍ߬ߟߍ (obusier/howitzers) ߘߏ߫߸ ߞߌߍߝ߭ ߞߟߊߓߍ߲ ߘߐ߫. ߜ߭ߊ߲ߜ߭ߍߟ ߡߊߢߍ߯ߙߍ߫ ߘߊ߫ ߣߍ߰ߝߌ߲ ߓߊ߬ߙߊ߲߬ߕߏ߲ ߛߊ߯ߘߊ߫ ߝߌߟߊߣߊ߲ ߠߊ߫ ߁߉߄߁ ߘߓߊ߬ߓߌߟߊ ߂߀ ߡߊ߬. ߊ߬ ߡߊߦߟߍ߬ ߘߊ߫ ߞߊ߬ ߞߍ߫ ߝߊߙߌ߲ ߝߟߐ ߘߌ߫ ߁߉߄߂ ߓߌ߲ߠߊߥߎߟߋ߲ ߠߊ߫߸ ߊ߬ ߣߴߊ߬ ߞߊ߬ ߣߍ߰ߝߌ߲ ߓߊ߬ߙߊ߲߬ߕߏ߲ ߛߊ߯ߘߊ߫ ߝߟߐ ߛߐ߬ߘߐ߲߫ ߁߉߄߂ ߞߏ߲ߞߏߜߍ ߁߂ ߟߊ߫. ߜ߭ߊ߲ߜ߭ߍߟ ߣߊ߬ ߘߊ߫ ߞߍ߫ ߣߋߓߍߟߑߥߊߝߊ߬ ߓߏߟߏ߲ ߡߍ߲ ߦߋ߫ ߜߟߍ߬ߜߊ߬ߛߌ߬ߟߊ ߓߏߟߏ߲߲ߝߘߊ߫ ߂߅ ߘߐ߫߸ ߊ߬ ߞߍ߫ ߘߊ߫ ߏ߬ ߡߙߊ߬ߓߊ߮ ߘߌ߫ ߁߉߄߂ ߞߏ߲ߞߏߘߌ߬ߓߌ ߂߄ ߡߊ߬. ߊ߬ ߞߊ߬ ߘߊߞߎ߲ ߏ߬ ߟߊߛߐ߬ߘߐ߲߬ ߕߟߋ߬ߓߋ ߞߟߊߘߊ ߘߐ߫߸ ߤߊ߲߯ ߊ߬ ߣߊ߬ ߘߊ߫ ߞߍ߫ ߣߋߓߍߟߑߥߝߊ߫ ߣߘߐ߬ߓߌߟߊ ߣߌ߫ ߡߞߊ߬ߙߊ߲߬߬ߠߌ߲ ߓߏߟߏ߲߲ߝߘߊ߫ ߇ ߡߙߊ߬ߓߊ߮ ߘߌ߫ ߤߐߗߛߑߕߊߘߕ ߊߣ ߘߍߙ ߘߣߏ߫ ߁߉߄߄ ߓߌ߲ߠߊߥߎߟߋ߲ ߠߊ߫. ߊ߬ ߥߊ߫ ߘߊ߫ ߣߊ߲߲߬ߕߌ߰ ߞߟߍߓߏߟߏ߲ ߣߌ߫ ߓߏߟߏ߲ߝߘߊ ߞߊ߬ߙߊ߲߲߬ߕߊ ߟߊ߫ ߞߊߙߏ߫ ߞߋߟߋ߲߫ ߞߎ߲߬ߕߊ߰ ߞߘߐ߫ ߊ߲ߕߑߥߊߙߔ߸ ߁߉߄߄ ߞߏ߲ߞߏߜߍ ߟߊ߫. ߜ߭ߊ߲ߜ߭ߍߟ ߗߋ߫ ߘߊ߫  ߥߊߝߊ߫-ߙߋߗ߭ߌߡߊ߲ߕ ߈߃߲ ߞߎߘߊ ߘߐ߫ ߁߉߄߄ ߕߙߊߓߊ ߕߟߋ߬ ߄ ߡߊ߬ ߛߍߟߌ߫߸ ߏ߬ ߟߎ߫ ߡߍ߲ ߠߎ߬ ߕߘߍ߬ ߦߋ߫ ߥߝߊ߫-ߞߟߍ߬ߕߌ߰ߓߏߟߏ߲ (werfer-brigade 7) ߇߲ ߠߎ߬ ߘߐ߫߸ ߊ߬ ߞߵߊ߬ ߕߊ߯ߡߊ߫ ߞߙߎ ߏ߬ ߟߋ ߘߐ߫ ߞߊ߬ ߕߊ߯ ߝߊ߬ߙߊ߲߬ߛߌ߫ ߘߓߊ߬ߕߊ ߟߊ߫ ߁߉߄߄ ߠߊ߫.ߘߕ
ߢߌ߲߬ߢߐ߲߮ ߠߎ߬ ߟߊ߫ ߣߐߙߑߡߊ߲ߘߌ߫ ߡߊߜߐ߬ߙߐ߲߬ߞߕߐ ߞߐ߫߸ ߊ߬ ߞߵߊ߬ ߕߊ߯ߡߊ߫ ߥߍߙߑߝߍߙ-ߓߙߌߜ߭߭߭ߊߘ ߟߎ߫ ߝߍ߬ ߞߊ߬ ߕߊ߯ ߞߊ߲ߣ ߁߉߄߄ ߥߊ߬ߛߌ߬ߥߙߊ ߇ ߡߊ߬߸ ߊ߬ ߓߌ߬ߟߊ߬ ߘߊ߫ ߍߛ.ߍߛ ߔߊ߲ߖ߭ߍߙ ߓߏߟߏ߲߲ߝߘߊ߫ ߤߌߕߑߟߍߙߑߖߎ߲ߜ߭ߍ߲ߘ ߁߂߲ (ߤߌߕߑߟߍߙ ߝߏߣߌ߲ߞߋ) ߘߐ߫ ߦߋ߲߲߬ ߠߋ߸ ߊ߬ ߞߊ߬ ߟߐ߬ߘߎ߮ ߞߟߊ߬ߟߊ߬ߡߊ߫߫ ߟߋ߬ ߢߊ߬ ߛߏ ߏ߬ ߡߊߞߊ߲ߞߊ߲ ߘߐ߫. ߥߊߝߍߙ-ߞߟߍ߬ߕߌ߰ߓߏߟߏ߲ ߇߲ ߘߐ߫ ߡߍ߲ ߝߘߊߣߍ߲߫ ߦߋ߫ ߝߊ߬߬߬ߟߍߛ ߞߙߍ߬ߝߍ߬ߟߊ ߟߊ߫ ߓߣߐ߬ ߓߟߋߓߟߋ ߘߐ߫ ߘߓߊ߬ߓߌߟߊ ߟߊ߫. ߞߏ߬ߣߌ߲߬ ߣߍߣߍߓߊ ߟߊ߫߸ ߊ߬ ߛߌ߲߬ߝߏ߲߬ߧߊ߬ ߘߊ߫ ߔߑߙߎߡ ߝ߭ߐߟߛ ߥߍߙߑߝߍߙ ߞߟߍ߬ߕߌ߰ߓߏߟߏ߲ ߇߲߲ ߘߐ߫ ߋߌߝߍ ߝߊ߲߭ߝߍ߬߬ ߖߐ߯ߙߊ߲߫ ߞߎߘߊ߫ ߟߎ߫߫ ߘߌ߫. ߛߍߔ ߜ߭ߊ߲ߜ߭ߍߟ ߟߎ߫ ߕߘߍ߬ ߘߊ߫ ߞߟߍ߬ߕߌ߰ߓߏߟߏ߲ ߘߏ߫ ߘߐ߫ ߊߙߑߘߍߣߍߛ ߗߍߒߞߊ߲ߠߌ߲ ߘߐ߫߫߫߸  ߞߏߟߋ߲߫ ߓߊߖߎߡߊ ߡߍ߲ ߠߎ߬ ߞߵߊ߬ߟߎ߬ ߞߐߞߘߎ߬ ߁߉߄߅ ߞߏ߲ߞߏߜߍ ߟߊ߫߫ ߊ߬ߟߎ߬ ߗߌߙߏ߲ߣߍ߲ ߞߐ߫ ߛߊ߯ߙߑߓߙߎߞߍ߲߫ ߡߊߞߊ߲ߞߊ߲ ߘߐ߫. ߊ߬߬ ߡߊߢߍ߯ߙߍ߫ ߘߊ߫ ߊߟߏߡߊ߲ߘߎ߯ ߛߊߣߌ߲ ߓߊ߬ߙߊ߲߬ߕߏ߲ ߠߊ߫ ߁߉߄߅ ߕߙߊߓߊ ߕߟߋ߬ ߈ ߡߊ߬. ߥߊ߯ߕߌ߫ ߞߎߣߎ߲ߣߍ߲߫ ߕߊ߬ߡߌ߲ ߞߐ߫߸ ߊ߬ ߡߊߦߟߍ߬ ߘߊ߫ ߞߊ߬ ߞߍ߫ (ߡߊߗ߭ߐߙ) ߘߌ߫ ߊ߬ ߣߌ߫ ߞߊ߬ ߥߍߙߑߝߍߙ ߓߏߟߏ߲߲ߝߘߊ߫ ߂߲ ߡߙߊ߬ߓߊ߰ߦߊ ߛߐ߬ߘߐ߲߬ ߥߍߙߑߝߍߙ ߙߋߗ߭ߌߡߊ߲ ߈߃߲ ߘߐ߫. ߥߍߙߑߝߍߙ-ߞߟߍ߬߬ߕߌ߰߰߰߰߰ߓߏߟߏ߲ ߇߲ ߓߣߐ߬ ߘߴߊ߬ ߟߊ߫ ߗߍ߬ߘߋ߲  ߝߊ߲߬ߞߋߟߋ߲ ߘߐ߫ ߞߵߊ߬߬ ߕߘߍ߬ ߣߋߓߍߟߑߥߝߊ߫ ߞߟߍ߬ߡߎ߬ߙߊ߲߬ ߖߐ߲ߖߐ߲߫ ߕߎ߲߬߬ ߕߍ߫ ߦߋ߲߬ ߏ߬ ߞߐ߫. ߊ߬ߟߎ߬ ߟߊ߫ ߡߙߊ߬ߓߊ߯  ߞߟߍ߬ߕߌ߰߰ ߞߎߙߕ ߔߊ߯ߔ ߞߊ߬ ߞߟߍ߬ߓߏߟߏ߲ ߡߙߊ߬ߓߊ߮ ߡߊߞߟߌ߫ ߔߋߌߓߍ߲ߓߍߙߜ߭ ߕߙߐߝߍ߬ ߞߏ߫ ߞߊ߬ ߣߊ߬ ߛߌߟߊ ߟߊߞߊ߬ ߊ߬ߟߎ߬߬ ߢߍ߫ ߞߊ߬ ߓߌ߬ߟߊ߬ ߕߌߙߐߟ ߡߊ߬߸ ߊ߬ ߣߌ߫ ߞߊ߬ ߕߘߍ߬ ߊߟߑߔߌ߲߫ ߝߊ߲߬ߞߊߘߏ߲߬ߣߍ߲  ߡߊߞߊ߲ߞߊ߲ ߘߐ߫ ߊ߬ߟߎ߫ ߝߍ߬. ߜ߭ߊ߲ߜ߭ߍߟ ߓߌ߬߬ߟߊ߬ ߘߊ߫ ߝߊߙߌ߲߲߫ ߞߟߍߕߌ߮߮ ߖߌߐߙߖ ߙߌߕߊ߫ ߝ߭ߐ߲߫ ߤߍ߲ߜ߭ߟ ߝߍ߬  ߞߏ߲ߞߏߘߌ߬ߓߌ ߕߟߊߒߕߍ ߟߊ߫߫ ߣߴߏ߬ ߞߵߊ߬ ߞߙߍߞߙߍ߫ ߊ߬ ߣߌ߫ ߞߊ߬ ߥߴߊ߬ ߘߴߊ߬ ߟߊ߫ ߞߏߟߊߘߍ ߘߐ߫߸ ߜ߭ߌߍߟ ߞߟߍ߬ߞߍ߬ ߞߙߎ ߘߐ߫  ߘߊ߯ߕߌ߮ ߖߐߣߊ߲ߣ ߜ߭ߌߍߤߟ ߝߍ߬ ߥߐߙߑߜ߭ߟ.
ߏߕߙߌߛ߭ ߞߟߏߜߟߍߦߊ
ߊ߬ ߛߋ߫ ߛߊ߲߫ ߞߎߘߊ ߕߏ߫ ߘߊ߫ ߥߐߙߜ߭ߟ߸ ߞߊ߬ ߓߌ߬ߟߊ߬ߢߐ߲߰ߡߊ ߢߌߣߌ߲߫  ߏߕߙߌߛ߭  ߕߌ߲߲߲߬߬ߞߎߘߎ߲ ߞߟߏߜߟߍߦߟߊ ߟߎ߬ ߝߍ߬ ߊߟߐߥߊ߫ ߡߊߦߙ ߞߘߐ߫߫. ߊ߬ߟߋ ߞߊ߬ ߞߟߏߜߟߍߦߊ ߞߟߍ߬ߟߊ ߟߎ߬ ߣߌ߫ ߞߟߊ߬ߟߐ߲߬ߠߌ߲ ߣߌ߫ ߞߟߍ߬ߟߊ߲ ߠߎ߬ ߡߊߛߐ߫. ߊ߬ ߘߐߞߕߌ߫ ߘߊ߫ ߕߘߍ߬ ߞߏ߫ ߖߐߣߊ߲ߣ ߜ߭ߊߌߍߟ ߟߊ߫ ߖߡߊ߬ߙߌ ߦߋ߫ ߊߡߋߙߌߞߌߞߊ ߟߎ߬ ߡߊߞߟߌ߫ ߞߊ߬ ߥߐߙߑߜ߭ߟ ߡߊߞߊ߲߲߲߲߲ߞߊ߲߲߫ (ߞߊ߬ ߛߍ߲ ߠߎ߬ ߘߐߕߌߢߍ߫ ߞߊ߬ ߛߌߟߊ ߕߍ߰) ߞߵߏ߬ ߞߍ߫ ߢߍߞߌߢߍߟߌ ߘߌ߫߸ ߊ߬ ߣߌ߫ ߞߊ߬ ߝߊ߬ߙߊ߲߬ߛߌ߫ ߡߌ߬ߘߊ߬ߟߌ߬ߘߋ߲ ߠߎ߬ ߟߊߓߐ߫ ߥߛߎ ߟߴߊ߬ߟߎ߬ ߘߊߝߍ߫ ߛߏ ߟߊ߫ ߌߕߍߙ ߖߌ߲߬ߓߏ߲ ߞߣߐ߫߫. ߞߏ߬ߣߌ߲߬ ߜ߭߭ߌߍߟ ߟߊ߫ ߞߟߍ߬ߞߍ߬ ߞߙߎ ߡߍ߲ ߠߎ߬߬߬߬߬߬߬ ߕߘߍ߬ ߦߋ߫ ߣߌߍߙߏߘߐߝ߸ ߊߡߋߙߌߞߌ߬ ߥߊ߬ߜߏ߬ߡߊ߬ ߓߏߟߏ߲ߝߘߊ ߁߂߲ ߟߎ߫ ߞߵߊ߬ߟߎ߬ ߞߍ߫ ߏ߬ ߟߎ߫ ߞߊ߲߬ ߁߉߄߅ ߘߓߊ߬ߕߊ ߃ ߡߊ߬߸ ߏ߬ ߟߎ߫ ߞߊ߬ ߓߐ߬ߣߐ߫ ߞߟߊ߬ߥߟߎ ߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬߬ߛߐ߬ߘߐ߲߫ ߏ߬ ߛߋ߲߬ߝߍ߫. ߝ߭ߐ߲߫ ߤߍ߲ߜ߭ߍߟ  ߞߵߊ߬ ߟߊ߫ ߞߟߍ߬ߓߏߟߏ߲ ߠߎ߬ ߡߊߛߊ߬ߡߊ߲߫ ߞߊ߬ ߓߐ߫ ߥߐߙߑߜ߭ߟ ߣߴߌߕߍߙ ߟߎ߫ ߘߐ߫߸ ߡߍ߲ ߘߐ߫ ߣߌ߫ ߥߊߝߍ߲-ߍߛ.ߍߛ ߟߎ߫ ߘߊ߫ ߘߏ߲߬ ߘߊ߫. ߏ߬ ߥߊ߯ߕߌ ߟߊ߫߸ ߥߐߙߑߜ߭ߟ ߛߌ߰ߓߊ߮ ߛߌߦߊߡߊ߲߫ ߠߎ߫ ߞߊ߬ ߖߏ߲߬ߖߏ߲߬ ߜߍ ߟߎ߬ ߟߊߓߐ߫ ߊ߬ߟߎ߬ ߟߊ߫ ߝߢߐߘߊ ߟߎ߬ ߟߊ߫. ߞߊ߬ ߓߍ߲߬ ߤߍ߲ߌߙߌߗ ߤߌߡߑߟߊ߬ ߟߊ߫ ߖߊ߬ߡߊߙߌ ߡߊ߬߸ ߗߍ߭ ߛߎ߯-ߎ-ߛߎ߫ ߕߘߍ߬ ߦߋ߫ ߓߏ߲ ߏ߬ ߟߎ߬ ߟߊ߫ ߦߋ߲߬߸ ߏ߬ ߟߎ߬ ߓߍ߯ ߕߎ߲߬ ߓߘߊ߫ ߝߊ߲߭. ߜ߭ߊ߲ߜ߭ߍߟ ߣߌ߫ ߡߊߦߍߙ ߟߎ߫ ߞߵߏ߬ ߟߎ߬ ߟߊߞߊ߲ߘߊ ߦߴߊ߬ߟߎ߫ ߞߊ߲߬ ߛߋ߲ߛߋߘߋ߲ ߘߌ߫߸ ߞߊ߬ ߕߏ߫߫߫߫ ߦߋ߲߬߬ ߞߵߏ߬ ߟߎ߬ ߟߊߞߊ߲ߘߊ߫ ߛߌߟߛߊߟߌ ߡߵߊ߬ߟߎ߫ ߟߊ߫ ߞߟߍ߬ߘߋ߲ ߠߎ߬ ߓߟߏ߫. ߊ߬ ߣߴߊ߬  ߘߊ߬ߝߊ ߡߐ߰ ߁߀ ߞߊ߬ ߓߐ߫ ߕߑߙߏߥߊ ߙߋߖߌߡߍ߲ߕ ߈߃߲ ߘߐ߫߸  ߏ߬ ߟߎ߬ ߕߏ߫ ߘߊ߫ ߥߐߙߑߜ߭ߟ ߞߴߊ߬ ߕߘߍ߬ ߤߍ߲߲ߜ߭ߍߟ ߕߎ߲߬ ߞߵߊ߬ߟߎ߫ ߓߐ߫ ߞߏ ߟߋ߬ ߝߐ߫.
߁߉߄߅ ߘߓߊ߬ߕߊ ߕߟߋ߬ ߄ ߡߊ߬ ߁߁ ߙߋ߲ ߕߎ߬ߡߊ ߟߊ߫߸ ߗߍߞߌ߬ ߕߓߌߟߌߟߊ߫ ߊ߲ߘߑߙߌߛ ߞߙߏߓߐ߫ ߓߐ߫ ߘߊ߫ ߌߕߍߙ ߖߌ߲ߓߏ߲ ߞߣߐ߫ ߣߍ߰ߛߏ ߞߊ߲߲߬ ߞߊ߬ ߣߊ߬ ߜ߭߭߭ߊ߲ߜ߭ߍߟ ߕߘߍ߬. ߊ߬߬ ߣߊ߬ߣߍ߲߫ ߕߘߍ߬ ߦߋ߫ ߘߍ߬ߡߍ߲߬ ߖߏߣߊߖߏߣߊ ߟߋ߬ ߢߌߣߌ߲߫ ߞߊ߲ߡߊ߬ ߦߋ߲߲߬ ߥߛߎߘߋ߲ ߠߎ߬ ߦߋ߫߸ ߓߊߏ߬߬ ߥߊߝߍ߲-ߍߛ.ߍߛ ߟߎ߫ ߟߊ߫ ߓߋ߬ߒߞߊ߬ߠߌ߲ ߕߘߍ߬ ߦߋ߫ ߡߊ߬ߕߊ߲߬ߞߊ߬ߓߊߟߌ ߟߋ߬ ߘߌ߫. ߜ߭ߊ߲ߜ߭ߍߟ ߡߍ߲ ߕߎ߲߲߬ ߕߴߊ߬ ߝߍ߬ ߊ߬ ߞߵߊ߬ ߟߊ߫  ߗߍ߬ߘߋ߲ ߠߎ߬ ߞߍ߫ ߛߘߊߞߊ ߘߌ߫ ߦߟߍ߬ߟߌ ߘߐ߫ (ߖߘߍ߬ߝߊ߰ߛߎ)߸ ߊ߬ ߟߊ߫ ߡߊ߬ߡߙߊ߬ߟߌ ߞߵߊ߬ ߟߐ߬ ߟߊ߬ߤߘߌ ߕߊ߬  ߟߴߊ߬ߟߎ߫ ߢߍ߫ ߞߵߊ߬߬ ߘߌ߫ ߝߙߍ߬ ߞߍ߫ ߛߴߊ߬߬߬ߟߎ߫ ߢߣߊߡߊ ߦߴߊ߬ߟߎ߫ ߞߐߛߊ߬ߦߌ߬߸ ߊ߬ ߞߵߊ߬ߟߎ߫ ߟߐ߬ ߖߏ߲߬ߖߏ߲߬ ߜߍ ߡߌ߬ߘߊ߬ ߟߴߊ߬ߟߎ߫ ߓߟߏߞߘߐ߫ ߞߊ߬ ߕߊ߯ ߊߡߍߙߞߌߞߊ ߟߎ߬ ߡߊ߬ ߘߍ߬ߡߍ߲߬ ߢߌߣߌ߲ ߠߊ߫. ߊ߬ߟߎ߬ ߦߋ߫ ߛߋ߫ ߟߊ߫ ߞߎߝߑߕߍ߲߫ ߕߎ߬ߡߊ ߡߍ߲߸ ߞߎߘߍ߫ ߈ ߠߊ߫߸ ߊ߬ ߞߴߊߡߍߙߌߞߌ߬߬ ߡߊ߬ߟߐ߲߬ߠߌ߲߬ ߞߎߘߎ߲ ߠߎ߬ ߕߍ߬ߘߍ߫ ߦߋ߲߬ ߢߍߡߌߘߊ ߖߐ߲ߣ ߛߌ. ߖߊߞ ߟߌ ߟߊ߫ ߡߊ߬ߡߙߊ߬ߟߌ ߞߘߐ߫. ߊ߬ߟߎ߫ ߥߟߌ߬߬ ߘߊ߫ ߢߐ߲߮ߝߍ߬ ߊߡߋߙߌߞߌ߬ ߣߊ߲߬ߕߌ߰ ߁߄߲ ߠߎ߬ ߘߌ߫߸ ߊ߬ ߣߌ߫ ߜ߭ߊ߲ߜ߭ߍߟ ߝߣߊ߫ ߣߴߊ߬ ߟߊ߫ ߜߟߍ߬ߜߊ߬ߛߌ߬ߟߊ ߗߍ߬ ߕߊ߲߫߫ ߠߎ߫. ߜ߭ߊ߲ߜ߭ߍߟ ߞߊ߬߬߬߬ ߊߟߐߥߊ ߡߊߦߍߙ  ߞߟߌ߫ ߘߍ߬ߡߍ߲߬ߠߌ߲߬ ߞߏ ߘߐ߫߸ ߥߍߤߑߡߊߗ ߡߐ߰ ߝߌ߬ߟߊ߬ ߟߎ߫ ߝߣߊ߫ ߥߊ߫ ߘߴߊ߬ߟߎ߫ ߝߍ߬߸ ߊ߬ ߣߌ߫ ߞߟߏߜߟߍߦߊ߫߫ ߞߟߍ߬ߞߍ߬ߟߊ ߝߏߣߌ߲ߞߋ߫ ߝߌ߬ߟߊ߬ ߟߎ߫ ߝߣߊ߸ ߤߊ߲ߛ ߥߊߟߑߕߌ߫ ߞߵߊ߬ߟߎ߫ ߟߊߓߏ߬ߙߌ߫ ߞߊ߬߬ ߖߌ߲߬ߓߏ߲ ߡߊߜߍ߲߫. ߝߊ߬ߙߊ߲߬ߛߌ߫ ߡߌ߬ߘߊ߬ߟߌ߬ߘߋ߲߬ ߠߊߕߟߊߣߍ߲ ߠߎ߬ ߝߣߊ߫ ߕߘߍ߬ ߘߊ߫ ߘ ߞߍ߬ߟߍ ߘߐ߫. ߘߓߊ߬ߕߊ ߕߟߋ߬ ߅ ߛߐ߰ߡߊ߬ߘߊ ߟߊ߫߸ ߍߛ.ߍߛ ߔߊ߲ߖ߭ߍߙ ߜ߭ߙߋ߬ߣߊߘߌߦߋ ߓߏߟߏ߲߲ߝߘߊ߫ ߁߇߲ ߜ߭߭߭߭߭߭ߐߕߖ߭ ߝ߭߭ߐ߲߫ ߓߍߙߑߟߌߛ߭߭߭ߌ߲ߜ߭ߍ߲߫ ߠߎ߫ ߗߍ߬ ߁߀߀ ߞߊ߬ ߛߋ߫ ߁߅߀ ߡߊ߬߸ ߏ߬߬ ߟߎ߫ ߞߵߊ߬ߟߎ߬ ߗߍ߫ ߊ߬ߟߎ߫ ߞߊ߲߬. ߜ߭ߊ߲ߜ߭ߍߟ ߡߊߘߐ߲߫ ߘߊ߫ ߛߑߣߊߌߔߍߙ ߟߊ߫ ߞߵߊ߬ ߕߘߍ߬ ߊ߬ ߦߴߊ߬ ߞߊߘߊ߲߫ ߞߊ߲߬ ߞߊ߬ ߝߊ߬ߙߊ߲߬ߛߌ߫ ߞߏߕߌ߯ ߝߟߐ߫ ߞߘߐ ߔߏߟ ߙߋߦߑߣߏߘ ߡߊߛߐ߬ߘߐ߲߫ ߞߟߊߘߊ ߞߐߝߍ߬. ߁߆ ߕߎߡߊ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲ ߞߊ߬ߝߏ߫ ߘߍ߬ߣߍ߲ ߛߋ߲߬ߠߊ߬ߞߟߍ ߓߏߟߏ߲߲ߝߘߊ߫ ߁߄߂߲ ߠߎ߬ ߛߋ߫ ߘߊ߫ ߞߟߊߘߊ ߘߐ߫ ߦߋ߲߬ ߞߊ߬ ߟߊ߬ߝߏ߬ߟߌ߬ߟߊ ߟߎ߫ ߘߊ߬ߘߌ߫߸ ߞߊ߬ ߍߛ.ߍߛ ߗߍ߬ ߗߍ߬ߡߍ߫ ߟߎ߫ ߡߌ߬ߘߊ߬. ߌߕߍߙ ߖߌ߲߬ߓߏ߲ ߞߟߊߓߍ߲ ߞߋߟߋ߲߫ ߠߋ߬ ߞߍ߫ ߘߴߊ߬ ߕߊ߫ ߞߟߊߓߍ߲߫ ߘߌ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߐ߫߸ ߊߡߍߙߌߞߌ߬ ߛߏ߬ߙߌ߬ߡߊ߬ߘߋ߲ ߠߎ߬ ߣߌ߫ ߥߍߤߑߡߊߗ ߟߎ߫ ߞߊ߬ ߕߏ߲ ߕߏ߲ ߕߊ߬ ߢߐ߲߮ߝߍ߬ ߡߍ߲ ߘߐ߫ ߘߐ߫.
ߡߊ߬ߢߍ߯ߙߍ ߟߎ߬
•ߣߍ߰ߝߌ߲ ߓߊߙߊ߲ߕߏ߲  ߛߊ߯ߘߊ߫ ߂߲߸ ߘߓߊ߬ߓߌߟߊ ߂߀, ߁߉߄߁ ߠߊ߫
•ߣߍ߰ߝߌ߲߬ ߓߊߙߊ߲ߕߏ߲  ߛߊ߯ߘߊ߫ ߁߭ ߞߏ߲ߞߏߜߍ ߁߂, ߁߉߄߂ ߟߊ߫
• ߊߟߏߡߊ߲ߘߎ߯ ߓߊ߬ߙߊ߲߬ߕߏ߲ ߛߊߣߌ߲ ߘߐ߫ ߕߙߊߓߊ ߈, ߁߉߄߅ ߟߊ߫
ߛߊ߬ߦߊ ߞߐ߫ ߜߟߌ
ߜ߭ߊ߲ߜ߭ߍߟ ߜߟߍ߬ߦߊ߫ ߘߊ߫ ߏߕߙߌߛ߭ ߞߍ߬ߟߍ ߞߟߏߜߟߍߦߊ ߗߍ߬ߜߊ߬ߣߊ߲߬ߦߊ ߟߊ߫. ߝߏ߲߬ߘߏ ߘߏ߫ ߕߐ߯ߟߊ߫ ߘߴߊ߬ ߟߊ߫ ߥߐߙߑߜ߭ߟ.
ߞߐߞߊ߲߫ ߛߘߌߜߋ߲ ߠߎ߬
ߏߕߙߌߛߌߞߊ ߟߎ߬ ߟߊ߫ ߓߟߐߟߐ߫ ߞߍߦߙߐ ߘߏ߫ ߦߋ߫ ߦߋ߲߬
ߦߟߌߡߊߛߙߋ ߟߎ߬
ߦߌߟߡߊ:ߊߟߏߡߊ߲ߘߎ߯ ߣߊ߲߬ߕߌ߮ ߛߊ߬ߣߍ߲ ߖߊ߯ߓߊ߫ ߞߟߍ ߘߐ߫ ߦߌߟߡߊ:ߊߟߏߡߊ߲ߘߎ߯ ߣߊ߲߬ߕߌ߮ ߡߍ߲ ߕߘߍ߬ ߘߊ߫ ߖߊ߯ߓߊ߫ ߞߟߍ߫ ߂߲ ߘߐ߫ ߦߌߟߡߊ:ߥߍߤߑߡߊߗ ߦߌߟߡߊ:ߞߊ߬ ߛߊ߬ ߁߉߄߅ ߟߊ߫ ߦߌߟߡߊ:ߌߕߍߙ ߖߌ߲߬ߓߏ߲ ߞߟߊߓߍ߲ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲
ߏߔߌ߲ ߘߕߊ ߘߏ߲߬ߘߊ
ߏߔߌ߲ ߘߕߊ ߘߏ߲߬ߘߊ ߥߟߊ߫ ߟߐ߲ߕߊ߫ ߟߊߞߊ߬ߣߍ߲ ߘߏ߲߬ߘߊ ߦߋ߫ ߓߟߐߟߐ ߞߍߦߙߐ ߟߋ߬ ߘߌ߫ ߓߟߏߡߟߊ߫ ߟߊߞߊ߬ߣߍ߲ ߠߎ߬ ߦߋ߫ ߟߊߕߊ߯ ߟߊ߫ ߡߍ߲ ߘߐ߫. ߟߊߒߡߊ߫ ߘߐ߫ data.gov ߦߋ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߞߎ߲߬ߠߊ߬ߛߌ߮ ߟߊ߫ ߓߟߏߡߟߊ߫ ߟߊߞߊ߬ߣߍ߲ ߠߎ߬ ߟߊߕߊ߯ ߦߙߐ ߟߋ߬ ߘߌ߫߸ ߊ߬ ߣߌ߫ data.gouv.fr ߦߋ߫ ߝߊ߬ߙߊ߲߬ߛߌ߫ ߕߊ ߘߌ߫߸ data.gov.gn ߦߋ߫ ߖߌ߬ߣߍ߫ ߕߊ ߘߌ߫.
ߛߎ߲ߝߘߍ߫ ߥߙߍߓߊߓߊ ߟߎ߬ ߟߋ߬ ߦߋ߫ ߏߔߌ߲ ߘߕߊ ߘߏ߲߬ߘߊ ߡߙߊ߬ ߟߊ߫. ߏߔߌ߲ ߣߏߥߑߟߋߘߖ ߝߐ߲ߘߋߛ߭ߐ߲߫ (open knowledge foundation) ߓߘߊ߫ ߛߎ߲ߝߘߍ߫ ߟߊߓߌ߬ߟߊ߬ߣߍ߲ CKAN ߣߌ߫ ߗߋߦߊߟߌ߫ Etalab ߟߎ߬ ߓߘߊ߫ ߛߎ߲ߝߘߍ udata ߛߌ߲߲߲ߘߌ߫ ߡߍ߲ ߝߣߊ߫ ߟߎߞߑߛߊ߲ߓߎߙߜ߭ ߟߊ߫ ߏߔߌ߲ ߘߕߊ ߘߏ߲߬ߘߊ ߟߊߓߊ߯߯ߙߊ߫ ߟߊ߫. ߖߊ߬߬ߥߏ ߝߣߊ߫ ߢߊߓߐߟߌ ߝߣߊ߫ ߦߋ߫ ߦߋ߲߬߸ ߦߏ߫ ߢߊߓߐߢߊ ߡߍ߲ ߟߊߛߓߊ߬ߕߌ߫ ߘߊ߫ Opendatasoft.
ߣߊ߰ߙߊ߫ ߞߏ߰ߙߌ
ߣߊ߰ߙߊ߫ ߞߏ߰ߙߌ ߦߋ߫ ߡߊ߬ߟߌ ߘߎ߰ߞߟߏ ߘߟߊߘߍ߯ߟߌ ߘߏ߫ ߟߋ߬ ߘߌ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫.
ߞߊ߬ߝߏ߬ߙߋ߲߫ ߁߁ ߠߎ߫ ߟߋ߬ ߦߴߊ߬ ߞߣߐ߫: ߊߟߊߤߌ߬ߣߊ߫߸ ߘߊߓߏ߫߸ ߘߌ߯ߟߌ߫߸ ߘߜ߭ߐ߬ߝߙߌ߫߸ ߝߊ߬ߟߎ߫߸ ߜ߭ߍ߬ߢߍߓߊ߫߸ ߜ߭ߎߌߙߋ߫߸ ߞߐߙߐ߲ߜ߭ߊ߫߸ ߣߊ߰ߙߊ߫߸ ߢߊߡߣߊ߫߸ ߊ߬ ߣߌ߫ ߥߊ߬ߜ߭ߊߘߎ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߣߊ߰ߙߊ߫ ߞߏ߰ߙߌ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߝ߭ߋߟߌ߲ߜ߭ߙߊ߫ ߞߊ߬ߝߏ߬ߓߏߟߏ߲
ߝ߭ߋߟߌ߲ߜ߭ߙߊ߫ ߞߊ߬ߝߏ߬ߓߏߟߏ߲ ߦߋ߫ ߛߣߍ߬ߜ߭ߊ߯ߟߌ߫ ߞߊ߬ߝߏ߬ߓߏߟߏ߲߫ ߄߈ ߠߎ߬ ߘߏ߫ ߟߋ߬ ߘߌ߫߸ ߞߊ߬ߝߏ߬ߓߏߟߏ߲߫ ߛߊ߬ߓߊ ߡߍ߲ ߠߎ߬ ߞߍߣߍ߲߫ ߦߋ߫ ߞߐ߬ߟߑߘߊ߫ ߕߌ߲߬ߞߎߘߎ߲ ߘߌ߫ ߞߛߊߡߊ߲ߛߌ߬ ߛߊ߲ߘߐ ߘߐ߫߸ ߊ߬ ߦߴߏ߬ ߟߎ߫ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫.
ߞߎ߲߬ߠߊ߬ߛߌ߰ߟߌ
ߞߊ߬ߝߏ߬ߙߋ߲߫ ߛߓߊ߬ ߟߎ߫ ߟߋ߬ ߦߴߊ߬ ߞߊ߬ߝߏ߬ߓߏߟߏ߲ ߘߐ߫:
ߝ߭ߋߟߌ߲ߜ߭ߙߊ߫߸ ߞߎ߲ߞߊߣߍ߫߸ ߊ߬ ߣߌ߫ ߖߊߥߏߓߍ߬-ߞߊ߬ߓߍ߲ߘߎ߮.
ߞߏ߲ߞߏ߫ ߕߌ߲ߞߎߘߎ߲ߙߋ߲ ߠߎ߬ ߦߋ߫:
ߛߌ߰ߓߊ߮
߂߀߀߂ ߞߏߟߌ߲ߞߏߟߌ߲ ߝߘߏ߬ߓߊ߬ ߕߐ߯ߛߓߍ ߝߍ߬߸ ߊ߬ ߛߌ߰ߓߊ߮ ߕߘߍ߬ ߦߋ߫ ߁߈߉߇߄߂ ߟߋ߬ ߘߌ߫. ߂߀߀߅ ߟߊ߫߸ ߊ߬ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߂߀߆߅߄߇ ߟߋ߬ ߘߌ߫.
ߛߏ߫ ߛߝߐ߬ߡߊ ߟߎ߫
ߔߊߦߜ߭ߎ߫ ߕߏ߯ߘߊ߸ ߔߊߞߙߎ߫ ߕߌ߲ߕߊ߲ ߞߣߐ߫
ߡߐ߰ߘߐ߬ߜߍ ߟߎ߫
ߛ߭ߋ߬ߙߌߝ ߡߏ߬ߤߊ߬ߡߍߘ ߊ߬ߟߌ ߤߊߌߘߙߊ߫߸ ߡߊ߲߬ߕߏ߲߬ߕߍ߫ ߛ.ߘ.ߞ ߡߏߖ߭ߑߘߊ߬ߤߌߙ ߘߋ߬ߙߌ߬ߘߊ ߛߌ߲ߘߌߓߊ߮.
ߦߟߌߡߊߛߙߋ ߟߎ߬
ߦߌߟߡߊ:ߛߣߍ߬ߜ߭ߊߟߌ߫ ߛߏ ߦߌߟߡߊ:ߛߣߍ߬ߜ߭ߊߟߌ߫ ߞߊ߬ߝߏ߬ߓߏߟߏ߲ ߦߌߟߡߊ:ߝ߭ߋߟߌ߲ߜ߭ߙߊ߫ ߞߊ߬ߝߏ߬ߓߏߟߏ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߏ
ߔߋߟߊ߬
ߔߋߟߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߦߏ߭ߡߎ߲߬ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߔߋߟߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߆ ߉߇߈ ߠߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߅ ߁߆߀ ߘߌ߫.
ߓߊ߬ߘߌ߫
ߓߊ߬ߘߌ߫/ ߘߎ߱ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߘߎ߬ߓߙߋߞߊ߬ ߡߙߊ߬ߓߊ߰ߘߊ ߞߣߐ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߁߁ ߃߉߁ ߠߋ߬ ߘߌ߫  ߂߀߁߆ ߟߊ߫.
ߖߟߊߝߙߊ߫
ߖߟߊߝߙߊ߫ ߦߋ߫ ߡߊ߬ߟߌ ߞߊ߬ߝߏ߬ߓߏߟߏ߲ ߘߏ߫ ߟߋ߬ ߘߌ߫߸ ߞߌ߬ߢߍ߬ߓߊ߫ ߞߏ߰ߙߌ ߣߌ߫ ߞߊ߰ߦߋ߫ ߕߌ߲߬ߞߎߘߎ߲ ߘߐ߫.
ߞߎߡߘߊ ߜߋ߲߬ߞߘߎ߬ߢߐ߲߮ ߠߎ߬
ߦߌߟߡߊ:ߞߌ߬ߢߍ߬ߓߊ߫ ߞߏ߰ߙߌ ߦߌߟߡߊ:ߞߊ߰ߦߋ߫ ߕߌ߲߬ߞߎߘߎ߲ ߘߎ߰ߣߍ߲ ߘߏ߫ ߦߌߟߡߊ:ߞߊ߰ߦߋ߫ ߕߌ߲߬ߞߎߘߎ߲ ߞߊ߬ߝߏ߬ߙߋ߲ ߘߏ߫ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߓߊ߲ߞߊߟߊ߲߫
ߓߊ߲ߞߊߟߊ߲߫ ߦߋ߫ ߓߊߕߍ߫ ߛߏ߫ ߁߂ ߟߎ߬ ߘߏ߫ ߟߋ߬ ߘߌ߫߸ ߡߍ߲ ߛߌ߰ߣߍ߲߬ ߦߋ߫ ߞߐ߬ߓߊ ߘߏ߫ ߣߌ߫ ߡߌߟߏ ߓߌ߬ߟߊ ߟߋ߬ ߘߐ߫ ߞߐ߭ ߞߌߣߌ߲ߓߟߏ ߟߊ߫. ߓߊ߲ߞߊߟߊ߲߫ ߦߋ߫ ߞߊ߬ߙߌ߬ߝߊ߬ߡߘߎ߬ߦߊ߫ ߡߙߊ߬ߘߊ߰ߘߎ߯ߟߊ ߣߐ߬ߘߎ߰ ߛߏ ߘߏ߫ ߟߋ߬ ߘߌ߫߸ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߎ߬ ߘߐ߫. ߊ߬ ߛߏ ߛߌ߰ߓߊ߮ ߦߋ߫ ߞߊ߬ߓߊ ߟߎ߬ ߟߋ߬ ߘߌ߫.
ߝߐߓߏߟߏ߲ߟߐ߲ߘߐߦߊ
ߓߊ߲ߞߊߟߊ߲߫ ߕߐ߯ߟߊߣߍ߲߫ ߦߋ߫ ߞߍ߫ ߟߊ߫ ߞߐ߬ߓߊ ߘߏ߫ ߟߋ߬ ߘߐ߫ ߡߍ߲ ߕߐ߯ ߞߏ߫ ߓߊ߲ߞߊߟߊ߲߫. ߊ߬ ߕߐ߮ ߞߘߐ ߟߋ߬ ߦߋ߫ ߓߊ ߞߊߟߊ߲ߞߊߘߌ (ߡߍ߲ ߓߊ߯ ߘߐߞߊ߬ ߓߊ ߞߣߐ߫߸ ߊ߬ ߞߊߟߊ߲ ߘߌ߫ ߞߊߘߌ߫) ߘߌ߫. ߞߐ߭ ߏ߬ ߦߋ߫ ߓߐ߫ ߟߊ߫ ߓߊߕߍ߫ ߣߌ߫ ߊߡߊ߯ߣߊ߫ ߓߐߕߏ߲ ߞߙߎ߬ ߖߟߐ߬ߞߐ߬ߟߋ߲ ߘߏ߫ ߟߋ߬ ߘߌ߫߸ ߦߙߐ ߝߌ߬ߟߊ ߞߐ߭ ߝߊ߲߬ߓߊ ߞߎ߲߭ ߦߋ߫ ߓߐ߫ ߟߊ߫ ߡߍ߲ ߘߐ߫[ߦߟߌߡߊߛߙߋ ߞߊ߬ߣߌ߲߬ߣߍ߲߫].
ߘߐ߬ߝߐ
ߞߓߊ߬ߟߊ߬ߓߊ ߥߌ߬ߟߌ ߞߐ ߝߍ߬ ߟߊ߫߸ ߝߘߋߡߎ߬ߘߎ߫ ߞߓߊ߬ ߘߋ߲ ߠߎ߬ ߖߍ߲ߛߍ߲߫ ߘߊ߫ ߓߊߕߍ߫ ߛߌ߰ߝߏ߲ ߠߊ߫߸ ߘߊߥߎߘߊ߫ ߞߊ߬ߓߊ߫ ߥߊ߫ ߘߴߊ߬ ߛߌ߰ ߓߊ߲ߞߊߟߊ߲߫ ߞߐ߬ ߓߌߟߊ ߘߐ߫. ߊ߬ ߣߴߊ߬ ߘߐ߯ߞߍ߫ ߟߋ߬ ߕߘߍ߬ ߦߋ߫ ߛߌ߱ ߘߐ߫ ߦߋ߲߬߸ ߏ߬ ߥߟߌ߬ ߘߊ߫ ߦߋ߲߬ ߞߐߟߊ߫ ߞߊ߬ ߥߴߊ߬ ߕߊ߫ ߘߎ߱ ߓߋ߫.
ߣߊߡߎ߲ ߠߎ߬
ߘߌ߯ߣߊ߫ ߞߋߟߋ߲߫ ߠߋ߬ ߦߋ߫ ߓߟߏߦߊ߫ ߟߊ߫ ߓߊ߲ߞߊߟߊ߲ߞߊ ߟߎ߬ ߓߟߏ߫߸ ߏ߬ ߟߋ ߦߋ߫ ߛߌ߬ߟߡߊ߬ߦߊ ߘߌ߫. ߡߐ߱ ߘߏ߫ ߟߎ߫ ߞߏ߬ߣߌ߲ ߘߌ߫ ߞߍ߫ ߝߘߊ߬ߝߌ߲߬ߠߊ߫ ߘߌ߯ߣߊ߫ ߞߘߐߓߊ ߓߟߏߦߊ߫ ߟߊ߫ ߦߋ߲߬ ߘߏ߲߰ߘߐ߬ ߓߟߏߡߊ߬߸ ߒ߬ߞߊ߬ ߏ߬ ߕߜߋ߫ ߟߋ߬ ߦߋ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߓߊ߲ߞߊߟߊ߲߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߣߌ߫ ߓߌߦߊ߲ߡߙߊ ߟߎ߬ ߟߋ߬ ߡߊ߬ ߓߘߍߞߍ߭߸ ߒ߬ߞߊ߬ ߣߊߞߐ߫ ߛߣߍ ߣߌ߫ ߦߙߌ߫ ߕߘߎ ߟߎ߬ ߝߣߊ߫ ߛߓߊ߬ߕߌ߬ߣߍ߲߬ ߦߴߊ߬ ߛߏ ߞߣߐ߫ ߞߊߕߌ߫. ߊ߬ߟߎ߬ ߦߋ߫ ߛߎ߬ߡߊ߲ ߢߌ߲߬ ߠߎ߫ ߟߋ߬ ߛߣߍ߬ ߟߊ߫ ߓߘߍߞߍ߭: ߡߊ߬ߟߏ߸ ߞߊ߬ߓߊ (ߢߐ߭)߸ ߝߊߣߌ߲߸ ߞߋ߲߬ߘߋ߸ ߊ߬ ߣߌ߫ ߥߎߛߋ߲ ߣߌ߫ ߞߎߡߊߝߋ߲ ߘߏ߫ ߟߎ߫.
ߣߊߞߐ ߣߌ߫ ߦߙߌ߫ ߕߘߎ ߟߎ߬ ߕߊ߫ ߞߎ߲߬ ߠߊ߫߸ ߊ߬ ߛߏ ߦߋ߫ ߖߊ߬ߓߊ ߣߌ߫ ߖߊ߰ߘߏ ߟߎ߬ ߣߌ߫ ߜߎ߬ߛߎ߲ ߠߎ߬ ߛߣߍ߬ ߟߊ߫߸ ߊ߬ ߣߌ߫ ߝߙߏ߬ߕߏ ߣߌ߫ ߛߊ߬ߦߌ߬ߙߊ (ߕߡߊ߬ߕߋ) ߟߎ߫. ߡߊ߲ߞߏߙߏ߲ ߣߌ߫ ߟߋ߬ߡߎߣߎ߲ ߠߎ߬ ߦߋ߫ ߕߘߎ߫ ߟߴߊ߬ߟߎ߫ ߓߟߏ߫ ߞߊߕߌ߫߸ ߊ߬ ߣߌ߫ ߛߎ߲߬ߛߎ߲ ߠߎ߬ ߣߌ߫ ߓߌ߬ߦߊ߬ߞߌ ߟߎ߫.
ߟߐ߲ߣߌ߲ߦߊ ߣߌ߫ ߟߊ߲߬ߘߊ ߟߎ߬
ߘߟߊ߬ ߘߊ߲ߘߐ߫ ߟߎ߫ ߟߋ߬ ߦߋ߫ ߓߊ߲ߞߊߟߊ߲߫߸ ߏ߬ ߟߎ߫ ߟߋ߬ ߦߋ߫ ߛߙߊ߫ ߘߌ߫߸ ߊ߬ ߣߌ߫ ߞߏߖߊ߲߫ ߣߌ߫ ߞߎߣߊ߲ߞߟߐ߫ ߟߎ߫. ߒ߬ߓߊ߬ ߕߏߟߏ߲ ߘߏ߫ ߦߋ߫ ߛߌ߲߬ߝߏ߲߬ߧߊ߬ ߟߴߏ߬ ߟߎ߫ ߡߐ߲ ߝߍ߬ ߞߍ߬ߣߍ߸ ߕߏߟߏ߲ ߏ߬ ߦߋ߫ ߞߟߌ߫ ߟߊ߫ ߞߏ߫ ߘߟߊ߬ߓߊ߬ߛߊߟߌ߸ ߏ߬ ߢߐ߲߰ ߦߋ߫ ߞߍ߫ ߟߊ߫ ߖߌ߬ߣߍ߫ ߝߊ߲߬ ߛߌߦߊߡߊ߲߫ ߠߎ߫ ߘߐ߫. ߓߎ߲߬ߖߊ߲߬ ߕߏߟߏ߲ (ߘߋ߲ߘߐ߲) ߠߎ߬ ߣߌ߫ ߘߐ߲߬ߜߍ ߟߎ߬ ߟߋ߬ ߦߋ߫ ߞߍ߫ ߟߴߊ߬ߟߎ߫ ߓߟߏ߫ ߓߘߍߞߍ߬.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲
ߦߊߦߊ߬ ߞߋߕߊ߬
ߦߊߦߊ߬ ߞߋߕߊ߬ (ߛߐ߬ߘߐ߲߬ ߘߊ߫ ߁߉߄߀) ߖߐ߲ߓߐ߲ߦߊ߫ ߣߍ߲߫ ߦߋ߫ ߡߐߛߑߞߎ߫ ߖߊ߯ߓߘߊ ߟߋ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߡߙߊ߬ߟߌ ߘߐ߫ ߁߉߆߅ ߕߍߡߟߊ ߘߐ߫. ߊ߬ ߦߋ߫ ߖߌ߬ߣߍ߫ ߥߛߊ߬ߘߋ߲ ߘߏ߫ ߟߋ߬ ߘߌ߫ ߁߉߉߅ ߟߊ߫.
ߞߊ߲߬ߛߓߍߟߌ
ߊ߬ ߦߋ߫ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫ ߞߐߘߏ߲ߓߊ߮ ߟߎ߬ ߘߐ߫߸ ߊ߬ ߦߋ߫ ߢߍߕߊ߮ ߣߌ߫ ߟߊ߬ߞߎ߬ߘߦߊ߬ߟߌ ߘߍ߭ ߜߘߌߛߌ߰ߓߊ߮ ߘߏ߫ ߟߋ߬ ߘߌ߫߸ ߡߍ߲ ߘߐߘߏ߲߬ߣߍ߲߬ ߦߋ߫ ߖߌ߬ߣߍ߫ ߟߊߕߟߊ ߣߌ߫ ߓߍ߲߭ ߠߊ߫.
ߢ.ߟ.ߘ (ߢߍߕߊ߮ ߣߌ߫ ߟߊ߬ߞߎ߬ߘߦߊ߬ߟߌ ߘߍ߭) ߥߛߊ߬ߘߋ߲߸ ߦߊߦߊ߬ ߞߋߕߊ߬ ߓߐ߫ ߘߊ߫ ߞߙߎߞߊ ߘߐ߫. ߊ߬ ߓߙߐߕߐ߫ ߘߊ߫ ߥߊ߬ߛߌ߬ߥߙߊ ߁߅, ߂߀߀߈ ߠߊ߫.
ߞߐߟߊߝߊ߲ ߝߍ߬߸ ߞߏߖߊ ߡߍ߲ ߞߊ߬ ߢ.ߟ.ߘ ߕߍߝߙߊ߫߸ ߛߌ߰ߝߋ߲ ߕߘߍ߬ ߦߋ߫ ߞߐߘߏ߲ߓߊ߯ ߞߋߟߋ߲ ߡߍ߲ ߓߟߏ߫ ߖߌ߬ߣߍ߫ ߝߊ߬ߛߏ߬ ߜߙߊ ߟߊ߫ ߞߊ߬ߦߌ߯ ߂߀߀߂ ߟߊ߫߸ ߦߊߦߊ߬ ߞߋߕߊ߬ ߡߍ߲ ߕߘߍ߬ ߦߋ߫ ߥߣߊ߬ ߓߟߏߡߟߊߕߊ ߘߴߊ߬ ߟߌ߬ߤߟߊ ߡߊ߬߸ ߏ߬ ߞߵߊ߬ ߕߘߍ߬ߒ߬ߘߐ߬ߟߌ ߟߊߘߎ߲߫ ߞߙߎߞߊ ߏ߬ ߘߐ߫. ߏ߬ ߞߍ߫ ߘߊ߫ ߞߏ߫ ߜߍߟߍ߲ ߠߋ߬ ߘߌ߫ ߢ.ߟ.ߘ ߡߊ߬. ߏ߬ ߡߍ߲ ߕߘߍ߬ ߓߘߊ߫ ߓߊ߲߫ ߓߣߐ߬ ߟߊ߫ ߛߌ߰ߝߋ߲߬ ߞߋߟߋ߲߫ ߘߐ߫ ߞߎߡߊߓߏ߲ ߠߊ߫߸ ߊ߬ ߣߌ߫ ߖߌ߬ߣߍ߬ ߛߊ߲ߘߐߟߊ ߡߊ߬ߞߟߐ߬ ߢߊ߬ߕߣߐ߬ߡߊ ߘߏ߫ ߟߎ߫.
߂߀߀߈ ߘߓߊ߬ߓߌߟߊ ߕߋ߬ߟߋ߫ ߉߸ ߛߟߊߕߌ߮ ߦߊߦߊ߬ ߞߋߕߊ߬ ߘߏ߲߬ ߘߊ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ (ߖ.ߓ.ߝ.ߘ) ߘߐ߫߸ ߞߙߎߞߊ ߡߍ߲ ߛߌ߲ߘߌ߫ ߘߊ߫ ߖߌ߬ߣߍ߬ ߞߏߕߌ߯ ߞߘߐ߫ ߛߋߟߎ߬ ߘߊߟߍ߲߬ ߖߊߟߏ߫ ߓߟߏ߫ ߞߵߊ߬ ߕߘߍ߬ ߊ߬ ߦߋ߫ ߞߏߕߌ߯ ߝߟߐߦߊ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߊߝߙߌߞߌ߬ ߓߏ߲߬ߘߊ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߛߏߞߎߙߊߣߌ߲ ﴿ߛߊߕߙߌ﴾
ߛߏߞߎߙߊߣߌ ߸ ߛߓߍߟߌ ߞߎ߬ߙߎ߲߬ߘߎ߬ ߓߟߏߡߊ߬ ﴿ߛߏߞߎߙߊߣߌ߫﴾ ، ߊ߬ ߦߋ߫ ߛߊߕߙߌ ߓߏߟߏ߲ߝߘߊ߫ ߞߏ߲ߞߏ ߘߏ߫ ߟߋ߬ ߘߌ߫ ߤߎߥߍߕ ߞߊ߬ߝߏ߬ߓߏߟߏ߲ ߘߐ߫ ߤߎߥߍߕ ߕߌ߲߬ߞߎߘߎ߲ ߠߎ߬ ߘߐ߫ ߓߙߎߞߌߣߊ߫ ߝߊ߬ߛߏ߬ ߞߣߐ߫.
ߘߎ߰ߡߊ߬ߛߓߍ
ߛߏߞߙߊߣߌ ߦߋ߫ ߞߎߘߍ߫ ߄ ߖߊ߬ߕߋ߬ ߟߋ߬ ߟߊ߫ ߓߟߊ ߞߐ߬ߘߎ߮ ߕߟߋ߬ߓߋ ߘߐ߫.
ߟߊ߬ߞߟߏ߬ߞߟߏ߬ߟߌ ߣߌ߫ ߞߍ߲ߘߍߦߊ
ߘߊ߲ߘߊߛߏ ߡߍ߲ ߞߊߛߎ߬ߘߎ߲ ߛߏߞߎߙߊߣߌ ߟߊ߫ ߸ ߏ߬ ߟߋ߬ ߦߋ߫ ߘߍ߭ ߕߎ߬ߡߊ߬ߢߐ߲߰ߧߊ߬ ﴿CSPS﴾ ߘߊ߲ߘߊߛߏ ߘߌ߫ ߓߟߊ ߛߏ ߞߣߐ߫.
ߞߎ߬ߙߎ߲߬ߘߎ ߞߙߎߝߊߣߍ߲ ߠߎ߬
ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߛߏ ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߝߏߘߋ ߓߊߙߏ߫
ߝߏߘߋ߫ ߓߊߙߏ߫ ߡߏߦߌ߫ ߘߊ߫ ߘߓߊ߬ߕߊ ߕߋ߬ߟߋ߫ ߂߄/߁߉߇߆ ߞߛߌ߬ߘߎ߯߸ߖߌ߬ߣߍ߬ ߞߊ߲ߓߍ߲߸ߝߙߊߣߊ߫ ߕߌ߲߬ߞߎߘߎ߲ ߘߐ߫߸ߘߐ߲߬ߞߟߌ߬ߟߊ߬ߟߊ ߣߴߊ߬ ߟߊ߬ߥߟߏ߬ߟߊ߸ߊ߬ ߓߐ߲ߛߐ߲ ߠߎ߬  ߦߋ߫ ߞߊ߬ߙߊ߲߬ߡߐ߮ ߞߐߙߍߓߊ ߟߋ߬ ߘߌ߫߸ߡߍ߲ ߕߎ߬ ߓߊ߯ߙߊ ߦߋ߫  ߡߐ߱ ߟߎ߬ ߞߊ߬ߙߊ߲߬ ߘߌ߫ ߛߌ߬ߟߡߊ߬ߦߊ ߟߊ߫߸ߡߊ߬ߣߋ߲߬ߞߊ ߣߌ߫ ߝߎߟߊ ߞߐߙߍ ߟߎ߬ ߟߋ߬߬߸ߌߓߎߙߊߤߌߡ ߞߊߟߌߟߎ߫ ߓߊߙߏ߫ ߣߌ߫ ߛߊ߬ߡߊ߲߫ ߕߍߣߍ߲߫ ߕߎ߬ߙߋ߫ ߘߋ߲߫ ߠߋ߬߬߸ߓߎߞߊ߬ߙߌ߬ ߘߋ߲߬ߓߊ߫ ߞߡߊ߬ߙߊ߫ ߟߊ߫ ߘߐ߲߬ߞߟߌ߬ ߟߊ߬ ߛߋߒߞߏߟߊ ߟߋ߬ ߣߴߊ߬ ߢߊߞߣߐߓߐ ߟߊ߫ ߘߐ߲߬ߞߟߌ ߝߍ߬߸ߊ߬ ߟߊ߫ ߘߐ߲߬ߞߟߌ߬ ߟߊ߬ ߟߊ߫ ߡߊ߲߬ߘߋ߲߬ߞߊ ߞߊ߲ ߣߌ߫ ߛߏ߬ߛߏ ߞߊ߲ ߠߋ߬ ߘߐ߫. ߊ߬ ߣߌ߫ ߝߊ߬ߙߊ߲߬ߛߌ߬ߞߊ߲ ߓߌ߬ߟߵߊ߬ ߘߐ߫ ߛߐ߲߬..
ߘߐ߬ߝߐ
ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߝߏߘߋ߫ ߓߏߊߙߏ߫ ߦߌߟߡߊ:ߡߊ߲߬ߘߋ߲߫ ߖߋߟߌ
ߟߋ߬ߡߎߣߎ߲
ߟߋ߬ߡߎߣߎ߲ ߦߋ߫ ߘߎ߱ ߞߣߐ߫ ߦߙߌ߫ ߕߘߎߕߊ ߘߏ߫ ߟߋ߬߸ߝߍ߲ߘߍ߲ߝߋ߲ ߛߎ߯ ߁߀ ߟߎ߬ ߘߐ߫߸ߊ߬ ߦߋ߫ ߦߙߌ ߟߎ߬ ߟߋ߬ ߘߐ߫ ߸ߊ߬ ߛߎ߮ ߞߊ߫ ߛߌߦߊ߫ ߞߏߛߓߍ߫߸ߦߙߌ߫ ߕߣߐ߬ߡߊ ߘߏ߫ ߕߎ߯ߣߌ߲߫߸ߡߐ߰ ߁߀߀%ߓߍ߯ ߦߵߊ߬߬ ߡߌ߲߬ߠߊ ߞߏߛߓߍ߫..
ߟߋ߬ߡߎߣ ߎ߲ߞߎ߬ߡߎ߲،ߔߏ߲ߔߏߡߎߛߌ،ߡߊ߲ߘߙߋߣߌ߲߫،ߟߋ߬ߡߎߣߎ߲ߜߍ.. ߦߌߟߡߊ:ߟߐ߲ߞߏ ߦߌߟߡߊ:ߟߋ߬ߡߎߣߎ߲ ߦߌߟߡߊ:ߝߍ߲ߘߍ߲ߝߋ߲ ߦߌߟߡߊ:ߦߙߌ߫ ߘߋ߲ߕߊ
ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲
ߞߏ߲ߞߏ ߛߌ߬ߛߍ  (ߛߌ߬ߛߍ߬ߟߊ߬ߞߊ) ߦߋ߫ ߛߌ߬ߛߍ߬ߥߟߐ߬ߟߊ߬ߞߊ ߓߊߓߏ߲ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߛߏߞߣߐ߫ ߛߌߛߍ ߟߎ߬ ߓߐߛߎ߲ ߘߌ߫߸ (ߊ߬ ߣߌ߫ ߞߏ߲ߞߏ߫ ߛߌ߬ߛߍ ߝߎߛߋߡߊ ߟߊ߫ ߖߊ߰ߕߙߊ߬ߦߊ ߞߘߐ߬ߡߊ߲ ߘߏ߫ ߟߊߞߙߐ߬ߛߌ߬ߣߍ߲߫ ߖߊ߲߬ ߞߏ ߡߊ߬ߝߊ߲ ߘߐ߫). ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲ ߠߊ߫ ߛߏ߫ ߡߊߛߐߘߐ߲ ߞߍ߫ ߘߊ߫ ߊߖ߭ߌ ߟߋ߬߸ ߏ߬ ߛߊ߲߬ ߅߀߀߀ ߣߌ߫ ߝߊ߲ߘߊ߫ ߟߋ߬ ߦߋ߫ ߣߌ߲߬. ߞߊ߬ߦߌ߯ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߊ߬ ߞߏ߲ߞߏ߫ ߖߙߎߡߎ߲ ߏ߬ ߟߋ ߖߍ߲ߛߍ߲߫ ߘߊ߫ ߘߎߢߊ߫ ߝߊ߲߭ ߓߍ߯ ߟߊ߫߸ ߊ߬ ߞߍ߫ ߘߊ߫ ߞߌߢߍ߲߫ (ߘߎߢߊ߫) ߝߊ߲߭ ߓߍ߯ ߘߐ߫ ߡߐ߱ ߟߎ߬ ߓߊߟߏ ߘߐ߫ ߞߟߏߡߊ ߘߏ߫ ߟߋ߬ ߘߌ߫߸ ߊ߬ ߦߋ߫ ߛߏ߬ߓߏ ߣߌ߫ ߞߟߌ ߟߋ߬ ߟߊߥߟߏ߫ ߟߊ߫.thumb|ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߘߏ߲߬ߘߏ߲|alt=|left
alt=|left|thumb|ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߞߟߌ ߟߎ߬ alt=|left|thumb|ߛߌ߬ߛߍ߬ߟߊ߬ߞߊ ߟߎ߬ ߡߊߞߍߦߙߐ ߟߎ߫ ߊߖ߭ߌ߫ ߣߌ߫ ߏߛߌߦߊߣߌ߫
ߓߊߞߘߏ
ߊ߬ ߞߏ߲ߞߏ߫ ߖߙߎߡߎ߲ ߏ߬ ߟߊߖߍ߲ߛߍ߲ߠߌ߲ ߛߋ߫ ߘߊ߫ ߌ߲ߘߌ߫ ߕߟߋ߬ߓߐ ߘߐ߫߸ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߍ߲ߘߏߛ߭ߌߣ ߣߌ߫ ߛ߭ߌߣߌ߲߬ ߥߙߏ߬ߘߎ߮ ߝߍ߬, ߊ߬ ߛߋ߫ ߘߊ߫ ߡߊߟߍߖ߭ߌ (ߡߊߟߍߛߌߦߊ߬)߸ ߛߌ߲ߜ߭ߊߔߎߙ߸ ߝߟߌߔߣߌ߫߸ ߊ߬ ߣߌ߫ ߍ߲ߘߏߣߛߌ߫. ߞߏ߲ߞߏ߫ ߛߌ߬ߛߍ ߦߋ߫ ߡߌ߬ߙߌ߲߬ߘߌ߬ ߏߛߑߕߙߏߣߋߛߌߞߊ ߞߎ߲߬ߝߟߐ ߟߎ߬ ߟߊ߫ ߓߌߦߊ߲߫ ߛߎ߯ߦߊ߫  ߜߍ߲߬ߜߍ߲߬ߣߍ߲߫ ߛߊ߬ߓߊ (ߊ߬ߟߋ ߣߌ߫ ߞߐ߬ߛߍ߸ ߊ߬ ߣߌ߫ ߛߏߞߣߐ߫ ߥߎߟߎ) ߟߎ߬ ߘߏ߫ ߟߋ߬ ߘߌ߫߸ ߊ߬ߟߎ߫ ߕߊ߬ߡߌ߲߬ ߘߊ߫ ߡߍ߲ ߠߎ߬ ߜߍ߲߬ߜߍ߲߬ ߠߴߊ߬ߟߎ߬ ߟߊ߫ ߕߊ߯ߡߊ ߛߋ߲߭ߝߍ߬߸ ߞߊ߬ ߕߊ߯ ߏߛߌߦߊߣߌ߫ ߞߊ߬ߦߌ߯ ߛߊ߲߬ ߅߀߀0 ߟߋ߬ ߟߊ߫. ߊ߬ߟߎ߬ ߓߐ߲ߛߐ߲ ߠߎ߬ ߦߋ߫ ߦߋ߫ ߟߊ߫ ߡߌߞߙߏߣߋߛߌ ߝߊ߲߭ ߓߍ߯ ߘߐ߫߸ ߡߋߟߊߣߋߛߌ߫ ߊ߬ ߣߌ߫ ߔߏߟߌߣߋߛߌ߫. ߕߌ߲߬ߞߎߘߎ߲ ߏ߬ ߟߎ߬ ߓߍ߯ ߕߊ߫ ߘߎ߲߬ߘߎ߬ߡߊ߫ ߛߌ߬ߛߍ߬ߟߊ߬ߞߊ ߛߌߦߊߙߋ߲߫ ߦߴߊ߬ߟߎ߬ ߓߟߏ߫߸ ߦߏ߫:
ߞߏߟߊߕߊ߯ߡߢߊ
ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲ ߡߛߏ߬ߡߊ߲thumb|ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߡߛߏ߬ߡߊ߲|alt=|leftthumb|ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲ ߘߏ߲߬ߘߏ߲|alt=|left
ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲
ߊ߬ ߗߍ߬ߡߊ߲ ߓߊ߯ ߛߎ߬ߡߊ߲ ߛߐ߬ߘߐ߲߬߸ ߊ߬ ߘߴߊ߬ ߡߛߏ߬ߡߊ߲ ߡߊߞߟߌ߫ ߡߊ߬ߕߏ߬ߟߏ߲߬ߠߌ߲߬ ߞߊ߲ ߘߐ߫߸ ߞߴߊ߬ ߟߊߥߌ߬ߟߌ߫ ߛߎ߬ߡߊ߲ ߘߊ߲߬ߕߍ߰ߟߌ ߡߵߊ߬ ߦߋ߫. ߊ߬ ߦߋߗߏ߮ ߦߋ߫ ߞߍ߫ ߟߊ߫ "ߞߊ߬ߛߌ ߣߌ߫ ߞߊ߬ߛߌ" ߣߌ߫ ߞߟߌߟߌ ߟߋ߬ ߘߌ߫߸ ߊ߬ ߘߌ߫ ߕߏ߰ߝߏ ߘߏ߫ ߟߎ߫ ߘߊߡߌ߬ߣߊ߬ (ߞߊߡߋߙߋ߲ߓߦߊ)߸ ߞߴߊ߬ ߞߎ߲߭ ߣߴߊ߬ ߞߊ߲ ߠߎ߬ ߕߐ߬ߢߐ߲ ߠߎ߬ ߞߍ߫ ߞߋߟߋ߲ߘߌ߫. ߏ߬ ߓߊ߯ ߛߴߊ߬ ߢߊߞߘߐ߫߸ ߘߏ߲߬ߘߏ߲ ߘߌ߫ ߛߎ߬ߡߊ߲ ߕߵߊ߬ ߘߊߜߟߊ ߟߊ߫ ߛߋ߲߬ߧߊ߬ ߦߙߌߞߊ. ߣߌ߫ ߛߌ߬ߛߍ߬ߡߛߏ ߓߊ߲߫ ߘߊ߫ ߛߎ߬ߡߊ߲ ߏ߬ ߕߊ߬ ߟߊ߫ ߘߎ߱ߡߊ߬ ߥߟߴߊ߬ ߘߊߜߟߊ ߟߊ߫߸ ߢߐ߲߯ߦߋ ߓߊ߲ߣߍ߲ ߠߵߏ߬ ߘߌ߫. ߏ߬ ߓߊ߯ ߞߍ߫ ߞߊ߬ߝߏ߬ߢߐ߲߰ߦߊ ߓߊ߲ߣߍ߲ ߠߵߏ߬ ߘߌ߫. ߘߏ߲߬ߘߏ߲ ߘߴߊ߬ ߗߋ ߞߍ߫ ߛߌߓߊ߲ߛߌ ߟߎ߬ ߟߊ߫ ߣߊ߬ߟߌ ߟߊ߬ߛߏ߬ߓߟߌ߬ ߡߊߞߊ߲߫ ߓߐ ߡߊ߬߸ ߡߛߏ߬ߡߊ߲ ߝߣߊ߫ ߦߴߏ߬ ߟߋ ߕߣߐ߬ߓߐ߫ ߟߊ߫. ߊ߬ߟߎ߬ ߦߋ߫ ߘߊߘߐߕߐߡߐ߲ߓߊߟߌ ߟߋ߬ ߘߌ߫߸ ߊ߬ ߦߋ߫ ߢߊ߰ߙߊߢߊ߰ߙߊ ߟߎ߫ ߣߌ߫ ߛߎ߬ߡߊ߲߬ ߞߌߛߍ ߟߎ߬ ߣߌ߫ ߦߙߌߘߋ߲ ߠߎ߬ ߟߋ߬ ߘߊߥߎ߲߫ ߠߊ߫߸ ߊ߬ ߜߋ߲ߜߋ߲ ߘߐ߫ ߝߋ߲ ߡߍ߲ ߠߎ߬ ߦߋ߫ ߛߣߍ߬ ߟߊ߫߸ ߦߏ߫ ߕߌ߲߬ ߘߋ߲. ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲ ߦߴߊ߬ ߞߏ߬ ߟߊ߫ ߓߎ߬ߙߎ߲߬ߓߎߙߎ߲ ߠߋ߬ ߟߊ߫ ߛߐ߲߬߸ ߞߵߏ߬ ߟߊߡߊ߲߬ߘߴߊ߬ߟߎ߬ ߖߟߏ ߞߘߐ߫. ߏ߬ ߓߊ߯ ߞߍ߫߸ ߜߊ߲߬ߜߊ߲ ߏ߬ ߘߴߊ߬ ߝߊ߬ߘߌ߬ ߞߘߐ߬ ߕߟߎ (ߗߍ߲) ߠߎ߬ ߡߍ߬ߡߍ߬߸ ߞߊ߬ ߓߊ߲߫ ߞߊ߬ ߓߎ߬ߘߎ߲߬ ߘߎ߱ ߡߊ߬ ߛߊ߫. ߞߐ߬ߣߐ ߣߌ߲߬ ߠߊ߫ ߜߊ߲ߠߌ߲ ߡߊߓߍ߲߬ߣߍ߲߬ ߞߏߛߓߍ߫߸ ߓߴߊ߬ ߕߴߊ߬ ߜߊ߲߫ ߠߊ߫ ߝߴߊ߬ ߓߊ߯ ߞߍ߫ ߊ߬ ߓߎ߰ߦߙߐ ߡߊߜߍ߲߫ ߠߊ߫ ߥߎ߬ߙߘߊ ߟߊ߫߸ߞߊ߬ ߦߙߌ߫ ߓߎߙߎ߲ (ߓߙߎߛߊ) ߟߎ߬ ߣߌ߫ ߦߙߐ߫ ߞߘߐߕߊ߬ߣߍ߲ ߠߎ߬ ߓߍ߯ ߡߊߜߍ߲߫߸ ߞߊ߬ ߘߎ߰ߡߊ߬ ߛߌߓߊ߲ߛߌ ߟߎ߬ alt=|left|thumb|ߞߏ߲ߞߏ ߛߌ߬ߛߍ ߝߎ߬ߟߋ߲߬ߡߊ߲ ߝߌ߬ߟߊ߬ߓߊ (ߗߍ߬ߡߊ߲ ߣߴߊ߬ ߡߛߏ߬ߡߊ߲)ߞߘߐߞߊ߬߸ ߊ߬ ߣߌ߫ ߕߟߋ߬ߘߐ߬ߟߊ ߟߎ߬ ߘߐ߫߸ ߞߊ߬ ߖߘߐ߬ ߘߐ߬ߞߏ߫ ߟߊߓߙߊ߬ߣߍ߲ ߠߎ߬ ߓߍ߯ ߞߘߐߞߊ߬.
ߛߏߡߊߛߐߘߐ߲߫ ߢߊ
(ߊ.ߘ.ߍߣ) = (ߘߌ߭.ߍߣ.ߋ߫) ߟߊ߫ ߝߛߍߝߛߍߟߌ ߘߏ߫ ߞߍ߫ ߘߊ߫ ߂߀߁߂ ߟߊ߫߸ ߞߊ߬ ߞߟߏ ߟߎ߬ ߡߊߕߐ߬ߡߐ߲߬ ߋߙߐߔߎ߬߸ ߕߊߌߘߎ߯ (ߕߊߌߟߊ߲ߘ)߸ ߊߖ߭ߌ߫ ߖߐ߮ ߟߌ߲ߓߊ߲ ߕߌ߲߬ߞߎߘߎ߲ ߠߎ߬ ߘߐ߫߸ ߊ߬ ߣߌ߫ ߛ߭ߟߌ߫ (ߗߊߌߟߌ߫), ߊ߬ ߣߌ߫ ߊߛߑߔߊ߲ߞߊ ߟߎ߫ ߡߊߞߍߦߙߐ ߟߎ߫ ߘߐ߫ ߝߑߟߏߙߌߘ ߣߌ߫ ߘߏߡߣߌߞߌ߫ ߞߊ߲ߓߍ߲ ߠߎ߬ ߘߐ߫, ߋߙߐߔߎ߬ ߕߊ ߟߎ߬ ߢߍߛߐ߲ ߞߊ߬ ߛߊ߲߬ ߁߀߀߀ ߠߋ߬ ߦߌ߬ߘߊ߬߸ ߖߐ߮ ߟߌ߲ߓߊ߲ ߕߊ ߟߎ߬ ߞߊ߬ ߛߊ߲߬ ߃߀߀0 ߟߋ߬ ߦߌ߬ߘߊ߬. ߕߌߙߌ߲ߠߌ߲ ߏ߬ ߞߵߊ߬ ߦߌ߬ߘߊ߬ ߞߏ߫ ߛߌ߬ߛߍ ߟߊ߫ ߛߏ߫ ߟߊߛߐߘߐ߲ ߘߊߡߌ߬ߣߊ߬ ߘߊ߫ ߞߏ߲ߞߏ ߛߌ߬ߛߍ ߥߎ߬ߟߋ߬ߡߊ߲ ߠߋ߬ ߡߊ߬߸ ߞߏ߬ߣߌ߲߬ ߘߏ߫ ߟߎ߫ ߞߊ߬ ߡߙߌߣߊ߲߫ ߜߘߍ߫ ߞߘߐ߫ ߞߍ߬ߙߍ߲߬ߘߍ߬߸ ߞߏ߫ ߞߏ߲ߞߏ߫ ߛߌ߬ߛߍ ߕߐ߭ ߟߎ߬ ߕߘߍ߬ ߣߍ߲߬ ߘߌ߫ ߞߴߊ߬ ߖߊ߲߭ (ߖߘߌ߫ ߛߐ߯ߙߐ߲ߢߊ) ߖߊ߰ߕߙߊ߬ߦߊ ߘߐ߫. ߛߏߟߊߛߐߘߐ߲ ߏ߬ ߛߊ߲߬ ߇߄߀߀ ߠߋ߬ ߦߋ߫ ߣߌ߲߬߸  ߞߴߊ߬ ߘߊߡߌ߬ߣߊ߬ ߞߐ߬ߣߐ ߓߐߛߎ߲߫ ߛߎ߲ߞߎ߲ߡߊ ߥߎ߬ߛߎ ߡߊ߬߸ ߏ߬ ߞߍ߸ ߟߊ߲߬ߓߏ߲ ߞߵߊ߬ߟߎ߬ ߟߊߖߍ߲ߛߍ߲߫ ߛߌߣߍ߬ ߞߊ߬ ߓߐ߫ ߕߟߋ߬ߓߐ ߘߐ߫߸ ߞߊ߬ ߥߊ߫ ߕߟߋ߬ߓߋ ߘߐ߫. ߞߟߏ߫ ߜߘߍ ߕߐ߭ ߡߍ߲ ߠߎ߬ ߡߊ߫ ߡߊߛߐ߬ߘߐ߲߬߸ ߏ߬ ߟߎ߫ ߟߋ߬ ߦߋ߫ ߞߟߏ߫ ߟߎ߫ ߘߌ߫߸ ߡߍ߲ ߠߎ߬ ߦߋ߫ ߘߊ߫ ߛ߭ߌߣ ߗߌ߲ߛ߭ߊ߲ߜ߭߸ ߤߓߋߌ߫ ߕߌ߲߬ߞߎߘߎ߲ ߘߐ߫ ߛ߭ߌߣ (ߗߊߌߣߊ߫) ߣߴߊ߬ ߞߊ߬ ߛߊ߲߬ ߇߄߀߀ ߥߎ߬ߛߎ ߦߌ߬ߘߊ߬. ߞߏ߲ߞߏ߫ ߛߌ߬ߛߍ ߟߊߓߊ߯ߙߊ ߘߊߡߌ߬ߣߊ߬ ߘߊ߫ ߡߐ߱ ߓߟߏ߫ ߜ߭ߊ߲ߜ߭߸ ߌ߲ߘߌ߫, ߛߊ߲߬ ߇߀߀߀ ߕߎ߬ߡߊ ߟߊ߫.
ߦߌߟߡߊ:ߓߌߦߊ߲ ߠߎ߬ ߟߊ߫ ߡߊ߲߬ߛߟߊ߬ ߦߌߟߡߊ:ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲
ߝߊߟߌߛߊߘߋ߬
ߝߊߟߌߛߊߘߋ߬/ߘߎ߱ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߘߎ߬ߓߙߋߞߊ߬ ߡߙߊ߬ߓߊ߰ߘߊ ߞߣߐ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ߊ߬ ߖߌ߬ߣߍ߬ ߕߟߋ߬ߓߋ ߝߊ߲߭ ߝߍ߬
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߁߁ ߇߇߈ ߠߋ߬ ߘߌ߫  ߂߀߁߆ ߟߊ߫
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߡߐ߰ߕߐ߰ ߞߊߙߊ߲
ߞߊ߲ߞߊߒߞߋߦߊ ߓߏߟߏ߲ ߡߍ߲ ߦߋ߫ ߡߐ߰ ߕߐ߮ ߟߎ߫ ߞߊ߬ߙߊ߲߬ ߠߊ߫.
ߒߞߏ ߛߍ߬ߘߏ߲߬ߠߊ ߟߎ߬ ߓߍ߯ ߢߊ߰ߢߊ߰ߡߊ߬ߝߏ ߹
ߒߞߏ ߛߍ߬ߘߏ߲߬ߠߊ ߓߍ߯ ߢߊ߰ߢߊ߰ߡߊ߬ߝߏ߫🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳🌳 ߌ ߕߐ߮ ߤߊߡߊ߲ߕߍ߫ ߌ ߟߊ߫ ߘߍ߬ߞߙߎ ߕߐ߮ ߢߌߣߌ߲߫ ߡߐ߰ ߝߏ߬ߣߍ߲ ߠߎ߬ ߕߐ߮ ߟߎ߬ ߛߙߍߘߍ ߘߐ߫ ߦߊ߲߬ ، ߣߴߏ߬ ߕߍ߫ ߌ ߛߌ߰ ߘߌ߲ߞߌߙߊ ߕߐ߮ ، ߣߴߌ ߡߴߊ߬ ߦߋ߫ ߝߋߎ߫ ߸ ߏ߬ ߞߎ߲߭ ߦߋ߫ ߞߏ߫ ߝߌ߬ߟߊ߬ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫ ߸ ߁ ߺ ߂߀߁߆ ߞߵߊ߬ ߕߘߍ߬ ߊ߲ ߡߊ߫ ߢߐ߲߮ ߞߏߡߍ߲߫ ߥߟߊ߫ ߊ߬ ߞߵߊ߬ ߕߘߍ߬ ߊ߲ ߡߊ߫ ߢߐ߲߮ ߟߐ߲߫ ، ߣߴߏ߬ ߕߍ߫ ߤߊߤߊߤߊ߫ ߹ ߊ߬ ߞߍ߫ ߡߊ߲߫ ߘߌ߫ ߒ ߧߋ߫ ߡߐ߱ ߟߊ߫ ߛߍ߬ߘߏ߲ ߟߐ߲߫ ߒߞߏߞߏ ߓߊ߯ߙߊ ߘߐ߫ ߒ ߡߍ߲ ߕߐ߮ ߘߐߕߍ߰ ߦߊ߲߬
ߊߟߏߡߊ߲ߘߎ߯ ߣߊߛߌ
ߊߟߏߡߊ߲ߘߎ߯ ߣߊߖ߭ߌ (ߡߊߟߐ߲ߣߍ߲߫ ߦߴߊ߬ ߢߊ߫ ߓߘߍ ߡߊ߬ ߊߟߏߡߊ߲ߘߎ߯ ߙߍߌߛ߭ ߟߋ߬ ߘߌ߫ ߞߵߊ߬ ߕߊ߬ ߁߉߃߃ ߡߊ߬ ߝߏ߫ ߞߊ߬ ߥߴߊ߬ ߛߌ߰ ߁߉߄߃ ߟߊ߫߸ ߊ߬ ߣߴߏ߬ ߞߐ߫ ߊߟߏߡߊ߲ߘߎ߯ ߙߍߌߛ߭ ߓߟߋߓߟߋ ߞߵߊ߬ ߕߊ߬ ߁߉߄߃ ߡߊ߬ ߞߊ߬ ߥߴߊ߬ ߛߌ߰ ߁߉߄߅ ߟߊ߫) ߕߘߍ߬ ߦߋ߫ ߊߟߏߡߊ߲ߘߎ߯ ߞߊ߬ߝߏ ߟߋ߬ ߘߌ߫ ߁߉߃߃ ߣߌ߫ ߁߉߄߅ ߟߎ߫ ߕߍ߫߸ ߊߘߐߟߝ ߤߌߕߑߟߍߙ ߣߌ߫ ߞߙߎߞߊ߫ ߣߊߖ߭ߌ ߟߎ߬ ߣߊ߬ ߖߡߊ߬ߣߊ ߡߙߊ߬ ߟߊ߸ ߊ߬ߟߎ߫ ߞߵߊ߬ ߦߟߍ߬ߡߊ߲߫ ߞߵߊ߬ ߞߍ߫ ߖߊ߯ߟߌߞߊߦߊߟߌ ߘߌ߫. ߤߌߕߑߟߍߙ ߟߊ߫ ߡߊ߬ߙߊ ߞߎ߲߬ߕߊ߮ ߞߘߐ߫߸ ߊߟߏߡߊ߲ߘߎ߯ ߣߊ߬ ߘߊ߫ ߞߍ߫ ߞߊ߬ߝߏ߬ ߞߙߎߞߙߍߦߟߊ ߘߌ߫ ߞߊߟߌߦߊ߫ ߘߐ߫߸ ߝߊߦߌߘߊ߫ ߘߐ߫ ߖߡߊ߬ߣߊ ߢߣߊߡߦߊ ߞߏ ߟߎ߬ ߝߊ߲߬ߓߊ ߡߙߊ߬ߣߍ߲߫ ߕߘߍ߬ ߦߋ߫ ߞߎ߲߬ߠߊ߬ߛߌ߮ ߟߋ߬ ߓߟߏ߫. ߙߍߌߛߌ߬ ߛߓߊߣߊ߲ ߞߘߐ ߟߋ߬ ߦߋ߫ ߡߊ߲߬ߛߟߊ߬ ߛߓߊߣߊ߲ ߘߌ߫ ߥߟߊ߫ ߝߊ߰ߡߊ߬ߟߊ߫ ߛߓߊߣߊ߲ ߘߌ߫߸ ߊߟߏߡߊ߲ߘߎ߯ ߣߊߖ߭ߌ ߕߘߍ߬ ߦߋ߫ ߡߍ߲ ߡߊߜߎ߫ ߟߴߏ߬ ߘߌ߫߸ ߏ߬ ߟߋ ߕߘߍ߬ ߦߋ߫ ߞߴߊ߬ߟߋ ߟߋ߬ ߦߋ߫ ߙߐߡߎ߲߬ ߝߊ߰ߡߊ߬ߟߊ߫ ߓߛߍ (߈߀߀ – ߁߈߀߀) ߣߘߐ߬ߓߌ߬ߟߊ߬ߟߌ ߘߌ߫߸ ߊ߬ ߣߌ߫ ߊߟߏߡߊ߲ߘߎ߯ ߝߊ߰ߡߊ߬ߟߊ (߁߈߇߁ – ߁߉߁߈). ߤߌߕߑߟߍߙ ߣߌ߫ ߣߊߖ߭ߌ ߟߎ߬ ߕߘߍ߬ ߦߴߊ߬ ߖߊ߬ߕߋ߬ hi ߞߴߊ߬ ߘߌ߫ ߛߊ߲߭ ߥߊ߮ ߓߍߓߊ߯ߦߊ ߞߍ߫ ߙߍߌߛߌ߬ߦߊ ߘߐ߫߸ ߏ߬ ߟߋ ߥߊ߫ ߘߊ߫ ߥߎ߬ߙߎ߲߬ߓߊ߫ ߁߉߄߅ ߘߓߊ߬ߕߊ ߟߊ߫߸ ߛߊ߲߬ ߁߂ ߘߐߙߐ߲߫ ߓߍߓߊ߯ߦߊ ߘߐ߫߸ ߏ߬ ߞߍ߫ ߘߊ߫ ߢߌ߲߬ߢߐ߲߮ ߠߎ߬ ߞߍߟߌ ߟߋ߬ ߞߏߛߐ߲߬ ߞߊ߬ ߊߟߏߡߊ߲ߘߎ߯ ߘߊ߬ߘߌ߫ ߞߊ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߎ߲߬ߝߊ߰ ߋߙߐߔߎ߬.
߁߉߃߃ ߓߌ߲ߠߊߥߎߟߋ߲ ߃߀ ߡߊ߬߸ ߊߘߐߟߝ ߤߌߕߑߟߍߙ ߕߐ߯ߦߊ߫ ߘߊ߫ ߞߵߊ߬ ߞߍ߫ ߊߟߏߡߊ߲ߘߎ߯ ߛߊ߲ߛߋߟߐߙߌ ߘߌ߫߸ ߞߎ߲߬ߠߊ߬ߛߌ߮ ߞߎ߲߬ߕߌ߮ ߞߊ߬ߣߌ߲߫߸ ߏ߬ ߞߍ߫ ߘߊ߫ ߥߍߌߡߊߙ ߞߊ߲ߓߍ߲ ߞߊ߲ߕߌ߯ ߔߏߟ ߝ߭ߐ߲߫ ߤߌߘߍ߲ߓߐߙߜ߭߸ ߏ߬ ߡߍ߲ ߕߘߍ߬ߞߎ߲߬ߕߌ߮ ߘߌ߫. ߁߉߃߃ ߕߙߊߓߊ ߂߃ ߟߊ߫߸ ߖߡߊ߬ߙߌ߬ߦߊ߬ߟߌ ߛߊ߬ߙߌ߬ߦߊ ߕߎ߲߬ ߡߊ߫ ߝߊ߲߬ߞߊ߬ ߘߌ߫ ߤߌߕߑߟߍߙ ߟߊ߫ ߞߎ߲߬ߠߊ߬ߛߌ߮ ߡߊ߬ ߞߊ߬ ߛߊ߬ߙߌ߬ߦߊ߬ ߟߊߓߏ߬ߙߌ߬ ߖߡߊ߬ߣߊ ߞߣߐ߫ ߣߌ߫ ߙߍߌߛ߭ߑߕߊߜ߭ ߛߋ߲߬ ߡߊ߫ ߕߘߍ߬ ߊ߬ ߘߐ߫ ߥߟߊ߫ ߞߊ߲ߕߌ߮. ߞߙߎߞߊ߫ ߣߊߖ߭ߌ ߞߊ߬ ߛߋ߲߬ߠߊ߬ߛߌ߮ ߓߘߍ߬ߓߘߍ߬ߟߌ߬ߟߊ ߟߎ߫ ߓߍ߯ ߡߊߓߐ߫ ߏ߬ ߟߋ ߘߐ߫ ߞߵߏ߬ ߟߊߥߟߌ߬ ߊ߬ ߟߊ߫ ߝߊ߲߬ߞߊ ߝߍ߬ߖߛߐ ߡߊ߬. ߤߌ߲ߘߍ߲ߓߐߙߜ߭ ߛߊ߬ ߘߊ߫ ߁߉߃߄ ߘߓߊ߬ߓߌߟߊ ߂ ߡߊ߬߸ ߏ߬ ߞߍ ߤߌߕߑߟߍߙ ߞߵߏ߬ ߟߐ߬ߘߎ߮ ߏ߬ ߖߊ߬ߛߏ߲߫ ߞߊ߬ ߞߍ߫ ߖߊ߯ߟߌߞߊߦߟߊ (ߖߡߊ߬ߣߊ ߞߏ ߓߍ߯ ߟߊߕߊ߯ߡߊ ߡߐ߱ ߞߋߟߋ߲ ߤߊߞߟߌ ߟߊ߫) ߘߝߊߣߍ߲ ߘߌ߫߸ ߞߊ߬ ߞߊ߲ߕߌ߯ߘߊ ߛߓߍߘߊ ߣߌ߫ ߛߊ߲ߛߋߟߐߙߌߦߊ ߟߎ߬ ߟߐ߬ߘߎ߮ ߣߴߊ߬ߟߎ߫ ߝߊ߲߬ߞߊ ߟߎ߬ ߓߍ߯ ߛߴߊ߬ ߞߋߟߋ߲߫ ߓߟߏ߫. ߝߊ߬ߛߏ߬ߟߊ߬ߞߊ ߞߊ߲ߘߌ ߘߏ߫ ߞߍ߫ ߘߊ߫ ߁߉߃߄ ߘߓߊ߬ߓߌߟߊ ߁߉ ߡߊ߬ ߞߊ߬ ߤߌߕߑߟߍߙ ߟߊߛߙߋߦߊ߫ ߊߟߏߡߊ߲ߘߎ߯ ߞߎ߲߬ߕߌ߮ (ߛߐߟ ߝߎߙߍߙ) ߘߌ߫. ߝߊ߲߬ߞߊ ߓߍ߯ ߓߏߟߏ߲ߓߐ߫ ߘߊ߫ ߞߊ߬ ߓߌ߬ߟߊ߬ ߤߌߕߑߟߍߙ ߡߊ߬ ߞߵߊ߬ ߞߎߡߊߞߊ߲߫ ߜߊ߲߯ߛߊ߲ ߞߍ߫ ߞߎ߬ߙߎ߲߬ߘߎ߬ (ߛߊ߬ߙߌ߬ߦߊ߬) ߛߊ߲ߘߐߕߊ ߘߌ߫. ߞߎ߲߬ߠߊ߬ߛߌ߮ ߘߏ߲߬ߖߟߎ߬ߡߊ߬ߣߍ߲߫ ߕߘߍ߬ ߕߍ߫ ߓߊ߯ߙߊߢߐ߲߯ߦߊ ߝߊ߬ߘߌ߫ ߟߎ߫ ߘߌ߫߸ ߝߏ߫ ߖߡߊ߬ ߘߟߊߘߍ߰ߣߍ߲ ߡߍ߲ ߠߎ߬ ߦߋ߫ ߛߍ߬ߘߏ߲ ߞߊ߲߬ ߝߊ߲߬ߞߊ ߢߍ߫߸ ߊ߬ ߣߌ߫ ߤߌߕߑߟߍߙ ߟߊ߫ ߞߎ߲߬ ߠߊ߫. ߟߊ߲߬ߝߏ߲߬ ߓߟߋߓߟߋ ߕߍߡߟߊ ߘߐ߫߸ ߣߊߖ߭ߌ ߟߎ߬ ߛߋ߫ ߘߊ߫ ߞߊ߬ ߡߊ߬ߞߐ߬ߙߐ߬ߙߐ߲߬ߠߌ߲߫ ߓߊߛߌ߰ߣߍ߲ ߓߌ߬ߟߊ߫ ߛߋ߲߬ߠߊ߫߸ ߊ߬ ߣߌ߫ ߖߊ߯ߓߊ߯ߕߐߦߊ (ߓߊ߯ߙߊߒߕߊ߲ߧߊ߫) ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߟߊߛߴߊ߬ߟߎ߫ ߘߊ߲߬ߠߊ߫ ߣߊ߲߬ߕߌ߰ߦߊ ߡߎ߬ߛߞߊ߬ߟߌ ߟߎ߫ ߣߌ߫ ߡߊ߬ߞߐ߬ߙߐ߬ߙߐ߲߬ߠߌ߲߫ ߢߣߊߓߊ߬ߛߊ߲߬ߣߍ߲ ߠߎ߬ ߟߊ߫. ߞߊ߬ ߡߎ߬ߛߞߊ߬ߟߌ ߜߟߍ߬ߦߊ ߟߊߓߊ߯ߙߊ߫߸ ߡߙߊ߬ߞߊ߲ ߞߊ߬ ߜߎ߲߬ߘߎ߬ߘߐ߬ ߡߙߊ߬ߡߊ߬ߝߋ߲߫ ߠߊ߬ߘߊ߲߫ ߘߍ߰ߜߍ ߢߍߥߟߊ ߓߌ߬ߟߊ߫ ߛߋ߲߬ߠߊ߫߸ ߞߊ߬ ߥߤߍߡߊߗߌ (ߛߏ߬ߙߌ߬ߡߊ߬ߘߋ߲߬ ߝߊ߲ߞߊ) ߛߏ߯ߙߏ߫߸ ߊ߬ ߣߌ߫ ߞߊ߬ ߝߘߏ߬ߓߊ߬ ߓߊ߯ߙߊ ߖߊ߬ߕߋ߬ߘߐ߬ߛߌ߮ ߡߊߞߊ߬ߝߏ߬ߟߌ ߓߌ߬ߟߊ߫ ߛߋ߲߬ߠߊ߫߸ ߞߊߕߘߍ߬ߕߍ߫ ߏ߬ߕߏߓߊߤߑߣߍ߲߫ (ߝߏ߲߬ߘߏ \ ߛߌߟߓߊ «Autoroute») ߡߊ߬. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߊߛߌ߯ߟߌ ߞߊ߬ ߡߙߊ߬ߞߊ߲ ߠߊ߫ ߛߘߊߡߦߊ ߡߊߞߊ߬ߝߏ߬.
ߛߌߦߊߥߟߏߡߊ߸ ߣߊߖ߭ߌߦߊ ߟߊߝߌ߬ߛߊ߬ߦߊ (ߊߟߏߡߊ߲߫ ߛߌߦߊ ߟߊ߫ ߝߌ߬ߛߊ߬ߡߊ߲߬ߕߋ߬ߦߊ)߸ ߞߍߙߍ߲ߞߍߙߍ߲ߦߟߊ߫ ߛߊߡߍߟߊߜߏߦߊߢߍ (ߦߊ߬ߤߎ߬ߘߌߦߊ «jews»)߸ ߏ߬ ߟߋ ߕߘߍ߬ ߦߋ߫ ߡߙߊ߬ߞߊ߲ ߡߙߌߘߐ ߕߊ߲ߓߊ߲ߘߐߕߊ ߢߣߊߡߊ ߘߌ߫. ߏ߬ ߟߋ ߞߵߊ߬ ߞߍ߫ ߗ߭ߍߙߑߡߊߣߌ߲߫ ߡߌ߬ߙߌ߲߬ߘߌ ߕߘߍ߬ ߦߋ߫ ߖߊ߬ߕߋ߬ ߟߊ߫ ߣߊߛߌ ߟߎ߬ ߓߟߏ߫ ߛߌߦߊ ߛߊ߲ߘߐߕߊ ߣߴߊ߬ ߝߌ߬ߛߊ߬ߡߊ߲߬ߕߋ ߟߎ߬ ߟߋ߬ ߘߌ߫߸ ߡߍ߲ ߠߎ߬ ߦߋ߫ ߊߙߌߦߍ߲߫ ߛߌߦߊ (ߌ߲ߘߌ߫-ߋߙߐߔߎߞߊ) ߟߎ߬ ߘߐ߫ ߛߌߦߊ߫ ߝߌ߬ߛߊ߬ߡߊ߲߬ߕߋ ߘߌ߫. ߛߌߦߊ߫ ߥߟߏߡߊ ߟߐ߭ ߦߊ߬ߤߎ߬ߘߌߦߊ ߟߎ߬ ߣߌ߫ ߙߎߡߊߣߌ߲߫ ߡߌߙߌ߲ߘߌ ߟߎ߬ ߡߵߊ߬ ߣߴߊ߬ߟߎ߫ ߕߐ߬ߢߍ߬ߟߌ ߟߎ߬ ߘߊߡߌ߬ߣߊ߫ ߘߊ߫ ߝߊ߲߬ߞߊ ߕߊ߬ߟߌ ߞߐ ߟߋ߬ ߘߐ߫ ߤߌߕߑߟߍߙ ߓߟߏ߫. ߟߊ߬ߡߙߊ߬ߟߌ߫ ߘߊ߰ ߝߟߐ ߟߎ߫ ߓߌ߬ߟߊ߬ ߘߊ߫ ߛߋ߲߬ ߠߊ߫ ߁߉߃߃ ߕߙߊߓߊ ߟߊ߫. ߦߊ߬ߤߎ߬ߘߌߦߊ ߟߎ߫߸ ߡߍ߲ ߠߎ߬ ߦߋ߫ ߢߌߣߌ߲߫ ߠߊ߫ ߞߊ߲ߠߊߓߌߟߊߟߌ (libérale) ߡߊ߬߸ ߘߍ߬ߟߐ߲߬ߘߐ߬ߦߊ߬ߟߊ ߟߎ߫߸ ߝߘߏ߬ߓߊ߬ߞߊ߲߬ߞߋ ߟߎ߫߸ ߊ߬ ߣߌ߫ ߓߘߍ߬ߓߘߍ߬ߟߌ ߞߏߢߐ߲߮ ߠߎ߬ ߣߌ߫ ߡߊ߲߬ߜߏ ߟߎ߫ ߟߊߥߛߎ߫ ߘߊ߫߸ ߟߊߝߋߝߋ߫ ߘߊ߫߸ ߥߟߊ߫ ߞߵߊ߬ߟߎ߫ ߝߊ߰. ߞߙߋߕߌߦߍ߲߫ ߓߊߕߏߓߏ߲ ߠߎ߬ ߣߌ߫ ߤߌߕߑߟߍߙ ߡߙߊߞߊ߲ ߜߏߡߊ߲߫ ߕߘߍ߬ ߦߋ߫ ߘߎ߰ߘߋ߲ ߡߍ߲ ߠߎ߬ ߢߍ߫߸ ߏ߬ ߟߎ߬ ߘߐߜߍ߬ߘߍ߲߬ ߘߊ߫߸ ߢߍߡߐ߮ ߣߌ߫ ߞߎ߲߬ߕߌ߰ (leaders) ߛߘߍߡߊ߲߫ ߠߎ߫ ߝߊ߲߭ ߠߊߥߛߎ߫ ߘߊ߫. ߞߊ߬ߙߊ߲ ߟߥߊߢߊ ߦߟߍ߬ߡߊ߲߬ ߘߊ߫ ߞߵߊ߬ ߟߥߊ߫ ߛߌߦߊߞߏ ߝߊ߬ߘߌ ߘߐ߫߸ ߡߌ߬ߙߌ߲߬ߘߌ ߟߎ߬ ߟߊ߫ ߞߏ߫ ߡߌߘߢߊ ߣߴߊ߬ߟߎ߫ ߟߊ߫ ߘߊ߲ߘߊߟߌ ߟߎ߬ ߓߍ߯ ߓߌ߬ߟߊ߬ ߣߊ߲߬ߕߌ߮ ߟߎ߬ ߟߊ߫ ߗߋߘߊ ߟߎ߬ ߢߍ߫. ߡߏ߬ߛߏ ߟߎ߬ ߟߊ߫ ߗߋߘߊ ߣߴߊ߬ߟߎ߫ ߟߊ߫ ߥߊ߯ߕߌ߫ ߟߊߝߢߐߣߍ߲ ߠߎ߬ ߘߐߘߏ߲߬ ߘߊ߫. ߘߐ߬ߝߢߐ߬ߟߌ ߣߌ߫ ߞߎ߲ߝߊ߲ߓߐߟߌ ߟߎ߬ ߛߌ߲߬ߝߏ߲߬ߧߊ߫ ߘߊ߫ ߝߊ߲߬ߞߊ ߟߊ߫ ߥߍ߲ߖߍ (ߟߊߛߍߥߊ\ߟߊߕߏߟߏ߲) ߢߍߥߟߊ ߟߎ߬ ߛߌߟߊ ߝߍ߬߸ ߁߉߃߆ ߛߡߊ߬ ߘߐ߫ ߏߟߊ߲ߔߞߌ ߕߏߟߏ߲ ߠߋ߬ ߞߊ߬ ߊߟߏߡߊ߲ߘߎ߯ ߦߌ߬ߘߊ߬ ߘߎߢߊ߫ ߟߊ߫. ߛߘߊߟߊߟߌ ߞߏߕߌ߯ ߖߏߛߍߝ ߜ߭ߐߋߓߍߟ ߞߊ߬. ߛߘߊߟߊߟߌ ߞߏߕߌ߯ ߖߏߛߍߝ ߜ߭ߐߋߓߍߟ ߞߊ߬ ߖߌ߬ߦߊ߬ߝߟߍ ߟߊߓߊ߯ߙߊ߫ ߢߊ߫ ߘߝߊߣߍ߲ ߓߌ߬ߟߊ߫ ߛߋ߲߬ߠߊ߫߸ ߞߊ߬ ߟߊ߬ߘߍ߰ ߓߟߋߓߟߋ ߟߎ߬ ߞߍ߫߸ ߊ߬ ߣߌ߫ ߤߌߕߑߟߍߙ ߟߊ߫ ߟߊ߬ߛߌ߬ߣߐ߰ߟߌ߫ ߓߋߟߋ߲ߠߊ ߟߎ߫ ߞߊ߬ ߛߋ߫ ߣߌ߬ߣߌ߬ ߟߊ߫ ߡߌ߬ߙߌ߲߬ߘߌ ߤߊ߲ߞߟߌߣߊ߲ ߡߊ߬. ߞߎ߲߬ߠߊ߬ߛߌ߮ ߟߋ߬ ߕߘߍ߬ ߦߋ߫ ߞߎ߬ߛߊ߲߬ߧߊ߬ߞߏ ߟߎ߬ ߢߊߦߌߘߊߟߌ ߡߙߊ߬ ߟߊ߫߸ ߞߊ߬ ߞߎ߬ߛߊ߲߬ߧߊ߬ߞߏ ߟߎ߬ ߖߙߎߡߎ߲߫ ߞߙߍߞߙߍߣߍ߲ ߠߎ߬ ߛߘߊߟߊ߫ ߊ߬ ߣߌ߫ ߞߊ߬ ߘߏ ߟߎ߬ ߘߐߜߏߦߊ߫.
߁߉߃߀ ߞߐ߯ߟߊߝߊ߲ ߝߍ߬߸ ߊߟߏߡߊ߲ߘߎ߯ ߣߊߖ߭ߌ ߟߎ߬ ߞߊ߬ ߓߋ߬ߒߞߊ߬ߠߌ߲߬ ߘߎ߯ߞߟߏ߫ ߡߞߊߣߌ߲ ߠߎ߬ ߡߊߞߊ߬ߝߏ߬߸ ߞߊ߬ ߡߊ߬ߓߊ߰ߓߊ߰ߟߌ ߞߍ߫ ߞߍ߬ߟߍ ߟߊ߫ ߞߏ߫ ߣߌ߫ ߛߐ߲߬ ߡߊ߫ ߞߴߏ߬ ߡߊ߬. ߛߊ߯ߙߑߟߊ߲ߘ ߞߊ߬ ߝߊ߬ߛߏ߬ ߦߟߍ߬ߡߊ߲߫ ߛߎߥߊ߲ߘߟߌ ߞߍ߫ ߞߊ߬ ߘߏ߲߬ ߊߟߏߡߊ߲ߘߎ߯ ߘߐ߫ ߁߉߃߅ ߟߊ߫߸ ߊ߬ ߣߌ߫ ߝߣߊ߫ ߤߌߕߑߟߍߙ ߞߊ߬ ߞߟߍ߬ߘߋ߲ ߠߎ߬ ߟߥߊ߫ ߙߊߌߣߌߟߊ߲ߘ (ߙߋߣߊߣߌ߲߫) ߁߉߃߆ ߟߊ߫߸ ߣߊ߲߬ߕߌ߮ ߟߎ߫ ߕߎ߲߬ ߠߊߓߐ߫ ߘߊ߫ ߦߋ߲߬ ߡߍ߲ ߘߐ߫ ߖߊ߯ߓߊ߫ ߞߟߍ ߝߟߐߡߊ ߞߐ ߘߐ߫. ߊߟߏߡߊ߲ߘߎ߯ ߞߊ߬ ߊ߲ߛߛ߭ߑߟߎߛ ߡߌ߬ߘߊ߬ ߏߕߙߌߛ߭ ߟߊ߫ ߁߉߃߈ ߠߊ߫߸ ߊ߬ ߣߌ߫ ߞߊ߬ ߛߎߘߍߕߌߟߊ߲ߘ (ߛߎߘߍߕ) ߡߞߊߣߌ߲߫ ߞߵߏ߬ ߝߣߊ߫ ߛߐ߬ߘߐ߲߬ ߗߍߞߌߛߑߟߏߝ߭ߊߞߌ߫ ߟߴߊ߬ߟߋ߬ ߛߊ߲߬ ߞߋߟߋ߲ ߠߊ߫. ߁߉߃߉ ߕߙߊߓߊ ߟߊ߫߸ ߛߑߟߏߝ߭ߊߞߌ߫ ߞߊ߬ߝߏ ߞߵߊ߬ ߟߊߥߊ߲߬ߞߊ߫ ߞߊ߬ ߞߍ߫ ߊߟߏߡߊ߲ߘߎ߯ ߛߊ߲߬ߠߌ߲߬ߢߐ߲߰ ߞߊߝߏ ߘߏ߫ ߘߌ߫߸ ߊߟߏߡߊ߲ ߠߎ߬ ߟߊ߫ ߓߏߤߍߡ ߣߌ߫ ߡߏߙߊߝ߭ߌߦߊ߫ ߟߎ߫ ߟߊߞߊ߲ߘߊߟߌ ߓߌ߬ߟߊ߬ ߘߊ߫ ߛߋ߲߬ߠߊ߫ ߗߍߞߌ߫ ߘߎ߮ ߡߌ߬ߘߊ ߞߎ߲߬ߕߊ߮ ߞߘߐ߫. ߏ߬ ߞߐ߫ ߥߛߎ߬ߣߍ߲߫ ߠߊ߫߸ ߊߟߏߡߊ߲ߘߎ߯ ߞߊ߬ ߟߌߕߌߏߣߌ߫ ߘߐߜߍ߬ߘߍ߲߬ ߞߏ߫ ߞߊ߬ ߡߊߡߍߟ ߘߎ߰ߞߟߏ ߟߊߕߊ߬ߡߌ߲߫ ߊ߬ ߡߊ߬. ߊߟߏߡߊ߲ߘߎ߯ ߞߊ߬ ߞߍߒߞߊ߲ߠߌ߲ߓߊߟߌߦߊ ߓߍ߲߬ߘߐ ߞߟߊ߬ߣߐ߬ߦߊ߫ ߛߏߝ߭ߌߦߋ ߘߍ߭ ߝߍ߬ ߞߊ߬ ߓߊ߲ ߞߊ߬ ߓߋ߬ ߔߏߟߐ߲ߢ ߞߊ߲߫ ߁߉߃߉ ߕߎߟߊߝߌ߲ ߁߭ ߡߊ߬߸ ߞߊ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߟߊߥߟߌ߬ ߋߙߐߔߎ߬ ߞߣߐ߫. ߁߉߄߂ ߕߐ߭ ߟߊ߫߸ ߊߟߏߡߊ߲ߘߎ߯ ߣߴߊ߬ ߢߌ߲߭ ߡߍ߲ ߠߎ߬ ߕߘߍ߬ ߦߋ߫ ߓߟߐ߬ߟߞߊ߬ ߝߊ߲ߞߊ ߘߐ߫߸ ߊ߬ߟߎ ߟߋ߬ ߕߘߍ߬ ߦߋ߫ ߋߙߐߔߎ߬ ߝߊ߲߬ߓߊ ߣߴߊߝߙߌߞߌ߬ ߞߐ߬ߘߎ߮ ߟߎ߬ ߡߙߊ߬ ߟߊ߫. ߙߍߌߛ߭ߌߛߑߞߐߡߌ߬ߛߊߙߌ߬ߦߊ߫ ߟߊ߫ ߛߓߍߘߊ ߞߕߐߙߐ߲ߘߓߐ߫ ߘߊ߫ ߞߵߊ߬ ߟߊ߫ ߡߊ߬ߙߊ ߟߊߛߋ߫ ߣߊߛߌ ߟߎ߬ ߟߊ߫ ߘߌ߲߬ߞߌߙߊ߫ ߡߙߊ߬ߣߍ߲ ߠߎ߬ ߞߊ߲߬߸ ߊ߬ ߣߌ߫ ߞߊ߬ ߣߊߛߌ ߟߎ߬ ߟߊ߫ ߡߙߊ߬ߞߊ߲ ߠߊߓߏ߬ߙߌ߫ ߔߏߟߊ߲ߘ ߕߐ߬ߕߏߣߍ߲ ߞߊ߲߫. ߊߟߏߡߊ߲ߘߎ߯ ߟߋ߬ ߕߘߍ߬ ߦߴߊ߬ ߟߊ߫ ߦߙߐ߫ ߡߌ߬ߘߊ߬ߣߍ߲ ߣߴߊ߬ ߢߌ߲߭ ߠߎ߬ ߟߊ߫ ߓߐ߬ߓߐ߬ ߝߟߐ ߟߎ߬ ߘߐߛߏߘߏ߲ߜߊ߫ ߟߊ߫.
ߛߌߟߛߊߟߌ߸ ߞߊ߬ ߖߊ߬ߡߊ ߓߏ߲߫ ߡߊ߬ߙߌ߬ߝߊ ߟߊ߫߸ ߊ߬ ߣߌ߫ ߡߐ߱ ߟߎ߬ ߟߐ߬ߟߌ ߞߘߊߡߊ߫ ߓߊ߯ߙߊ߫ ߟߎ߬ ߟߊ߫߸ ߏ߬ ߟߎ߫ ߟߋ߬ ߞߍ߫ ߘߊ߫ ߡߙߊ߬ߞߊ߲ ߠߊ߫ ߞߏ߫ ߞߍߕߊ ߞߙߐ߬ߛߌ߬ߣߍ߲ ߠߎ߬ ߘߌ߫. ߞߵߊ߬ ߘߊߡߌ߬ߣߊ߬ ߁߉߃߉ ߟߊ߫߸ ߊߟߏߡߊ߲ߘߎ߯ ߘߎ߰ߘߋ߲ ߥߊ߯ ߗߡߍ߬ ߦߙߌߞߊ ߟߎ߬ ߝߊ߰ ߘߊ߫ (ߡߊ߬ߙߌ߬ߝߊ ߟߊ߫) ߘߊ߲ߘߊߛߏ ߥߟߊ߫ ߟߘߊ߬ߙߏ߬ߟߌ߫ ߦߙߐ (asylums/asile) ߟߎ߬ ߘߐ߫ ߤߊߞߟߌ ߥߟߊ߫ ߝߊ߬ߘߌ߬ߞߘߐ߬ߟߊ ߛߋߞߏߒߕߊ߲ ߠߎ߬ ߘߐ߫. ߍߌ߲ߛߊߕߖ߭ߜ߭ߑߙߎߔߍ߲߫ (Einsatzgruppen) ߣߊ߲߬ߕߌ߰ߡߎߣߎ߲ (paramilitary/paramilitaires) ߡߐ߰ߝߊ߰ ߛߘߍ (ߣߌߕߊߡߟߍߞߊ) ߟߎ߬ ߟߊ߫ ߥߊ߫ ߘߊ߫ ߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߝߍ߬ ߘߎ߰ߞߟߏ߫ ߡߌ߬ߘߊ߬ߣߍ߲ ߠߎ߬ ߘߐ߫ ߞߊ߬ ߦߊ߬ߤߎ߬ߘߌߦߊ (Jews/Juive) ߞߋ߲߬ߥߟߎ ߛߌߟߊߛߊ߬ ߊ߬ ߣߌ߫ ߛߌߟߛߊ (Holocaust) ߡߊ߲߬ߕߙߐ߬ߓߊ߰ߕߐ߬ ߜߘߍ ߟߎ߫. ߁߉߄߁ ߞߐߝߍ߬߸ ߞߋ߲߬ߥߟߎ߫ ߜߘߍ߫ ߟߎ߫ ߟߊߥߛߎ߫ ߘߊ߫߸ ߓߊ߯ߙߊ߫ ߤߊ߲߯ ߞߊ߬ ߛߊ߭ ߥߟߊ߫ ߞߵߊ߬ߟߎ߫ ߓߏ߲߫ ߡߊ߬ߙߌ߬ߝߊ ߟߊ߫ ߣߊߛߌ ߟߎ߬ ߟߊ߫ ߘߟߊߘߍ߯ߟߌ ߘߊ߮ ߥߟߊ߫ ߛߌߟߜߊߣߊ߲߫ ߘߊ߮ ߟߎ߬ ߞߣߐ߫. ߒ߬ߓߊ߬ ߛߌߟߛߊߟߌ ߏ߬ ߡߊߟߐ߲߫ ߘߊ߫ ߤߟߏߞߏߛߕ ߕߐ߮ ߟߋ߬ ߟߊ߫ ߡߍ߲ ߞߘߐ ߦߋ߫ ߛߌߟߛߊߟߌ ߘߌ߫ ߥߟߊ߫ ߛߌߟߜߊߣߊ߲ ߠߎ߬.
ߣߊߛߌ ߟߎ߬ ߞߊ߬ ߓߋ߬ߒߞߊ߬ߠߌ߲ ߡߍ߲ ߠߊߥߟߌ߬ ߛߏߝ߭ߌߦߋ ߘߍ߭ ߞߊ߲ߡߊ߬ ߁߉߄߁ ߠߊ߫ ߏ߬ ߛߎߘߊ߲ߣߍ߲߸ ߛߏߝ߭ߌߦߋ ߟߊ߫ ߝߊ߲߬ߞߊ߬ ߟߊ߬ߞߎߣߎ߲ ߣߌ߫ ߞߊ߬ߝߏ ߘߍ߬ߣߍ߲ ߘߏ߲߬ߠߌ߲ ߞߍ߬ߟߍ ߘߐ߫߸ ߏ߬ ߟߋ ߞߍ߫ ߘߊ߫ ߥߍߌߡߊߙ (Wehrmacht) ߟߎ߫ ߟߊ߫ ߗߌߙߏ߲ߠߌ߲ ߛߊߓߎ ߘߌ߫ ߕߟߋ߬ߓߐ ߞߟߊߘߊ ߘߐ߫ ߁߉߄߃ ߟߊ߫ ߊ߬ ߣߌ߫ ߞߵߊ߬ߟߎ߫ ߕߎ߲߬ߕߎ߲߫ ߁߉߄߄ ߕߐ߬ߣߍ߲ ߠߊ߫߸ ߞߊ߬ ߥߴߊ߬ߟߎ߫ ߓߌ߬ߟߊ߬ ߁߉߃߉ ߢߝߍߟߊ ߓߐߕߏ߲ ߠߊ߫. ߊߟߏߡߊ߲ ߠߎ߬ ߞߊ߬ ߛߊ߲ߡߊ߫ ߘߐߝߏߘߏ߲ߠߌ߲ ߘߍ߰ߜߍ ߓߌ߬ߟߊ߬ ߘߊ߫ ߛߋ߲߬ߠߊ߫ ߁߉߄߄ ߠߋ߬ ߟߊ߫߸ ߞߏ߬ߣߵߏ߬ ߞߵߊ߬ ߕߍ߬ߘߍ߫ ߟߋ߬ ߓߟߐ߬ߟߊ߬ߞߊ߫ ߝߊ߲ߞߊ ߟߎ߬ ߦߴߊ߬ߟߎ߫ ߞߐߛߊߦߌ ߟߋ߬ ߞߊ߲߬ ߋߙߐߔߎ߬ ߕߟߋ߬ߓߐ ߞߟߊߘߊ ߘߐ߫. ߢߌ߲߬ߢߐ߲߮ ߠߎ߬ ߓߊ߲ ߞߐ ߘߐ߫ ߝߊ߬ߙߊ߲߬ߛߌ߫ ߓߏ߰ߛߌ߬ ߟߴߊ߬ ߟߊ߫߸ ߊߟߏߡߊ߲ߘߎ߯ ߡߌ߬ߣߊ߬ ߘߊ߫ ߛߏߝ߭ߌߦߋ ߘߍ߭ ߓߟߏ߫ ߕߟߋ߬ߓߐ ߘߐ߫߸ ߊ߬ ߣߌ߫ ߢߌ߲߬ߢߐ߲߮ ߕߐ߭ ߟߎ߬ ߝߣߊ߫ ߓߟߏ߫ ߕߟߋ߬ߓߋ ߘߐ߫߸ ߖߡߊ߬ߣߊ ߡߎ߰ߡߍ ߓߋ߬ (ߡߌ߬ߣߊ߬) ߘߊ߫ ߁߉߄߅ ߘߓߊ߬ߕߊ ߈ ߡߊ߬. ߤߌߕߑߟߍߙ ߞߵߊ߬ ߓߊ߲߬ ߘߌ߬ߢߍ߬ ߞߏ ߡߊ߬ ߞߍ߬ߟߍ ߓߐ߬ߣߐ ߟߊߟߐ߬ ߞߏ ߡߊ߬߸ ߏ߬ ߟߋ ߞߍ߫ ߘߊ߫ ߊߟߏߡߊ߲ߘߎ߯ߞߊ ߟߎ߬ ߓߟߏߝߋ߲ ߛߌߦߊߡߊ߲߫ ߠߎ߫ ߘߐߕߌߢߍ ߛߊߓߎ ߣߌ߫ ߞߍ߬ߟߍ ߝߊ߰ߓߊ߰ߕߐ ߟߎ߫ ߡߊߞߊ߬ߝߏ ߞߍ߬ߟߍ ߘߊߕߎ߲߯ ߞߊߙߏ ߟߊ߫. ߞߍ߬ߟߍ ߟߊ߬ߥߛߊ߬ߕߌ߮ ߢߌ߲߬ߢߐ߲߮ ߠߎ߬ ߞߊ߬ ߛߊ߬ߙߌ߬ߦߊ ߘߏ߫ ߟߎ߫ ߓߌ߬ߟߊ߫ ߛߋ߲߬ߠߊ߫ ߞߊ߬ߝߏ ߓߐ߫ ߞߊ߲ ߡߊ߬ ߣߊߛߌ߫ ߝߊߘߌ ߘߐ߫߸ ߊ߬ ߣߌ߫ ߞߊ߬ ߣߊߛߌ ߞߎ߲߬ߕߌ߰ ߓߊߟߏߓߊ߯ߕߐ ߟߎ߬ ߛߌߦߊߡߊ߲߫ ߓߌ߬ߟߊ߬ ߞߍ߬ߟߍ ߘߐ߫ ߞߎ߲߬ߞߏ߬ߕߍ߮ ߞߏߛߐ߲߬ ߞߵߊ߬ߟߎ߫ ߟߊ߫ ߥߊ߫ ߣߎߙߊ߲ߓߍߙ ߞߕߌߘߊ ߘߐ߫.
ߕߐ߮
ߊߟߏߡߊ߲ߘߎ߯ ߥߊ߯ߕߌ߫ ߟߡߊ ߏ߬ ߡߊߟߐ߲ߣߍ߲߫ ߦߋ߫ ߊߟߏߡߊ߲ߘߎ߯ ߣߊߖ߭ߌ ߟߋ߬ ߡߊ߬ ߒߞߏ ߘߐ߫ ߥߟߊ߫ ߣߊߛߌ ߤߊߡߊ߲ߕߍ߫ ߙߍߌߛ߭ ߛߓߊߣߊ߲ (ߝߊ߬ߙߊ߲߬ߛߌ ߘߐ߫: Allemagne Nasi ߤߊߡߊ߲߫ Troisième Reich; ߊ߲߬ߜ߭ߌߟߋ: Nazi Germany ߥߟߊ߫ Third Reich)߸ ߡߍ߲ ߘߐ߫ ߣߌ߫ ߤߌߕߑߟߍߙ ߣߌ߫ ߣߊߛߌ ߛߌ߲߬ߝߏ߲ ߘߏ߫ ߟߎ߫ ߕߘߍ߬ ߦߴߊ߬ ߓߛߌ߬ߞߌ߬ ߟߊ߫ ߛߊ߲߬ ߥߊ߮ ߙߍߌߛ߭ (Tausendjähriges Reich) ߘߌ߫. ߡߍ߲ ߝߛߊ߬ߙߌ߬ ߘߊ߫ ߞߐ߯ߟߊ߫ ߣߊߛߌ߫ ߛߘߊߟߊߟߌ ߘߌ߫ ߘߑߙߊߌߕߌߛ ߙߍߌߛ߭ (Drittes Reich) ߘߌ߫ ߝߐߟߌ ߘߐ߫߸ ߡߍ߲ ߕߘߍ߬ ߦߋ߫ ߟߊߓߊ߯ߙߊ߫ ߟߊ߫ ߘߊߛ ߘߑߙߊߌߕߌߛ ߙߍߌߛ߭ ߘߌ߫ ߞߘߐ߬ߡߊ߲߫߸ ߁߉߂߃ ߞߊ߬ߝߊ ߘߏ߫ ߡߍ߲ ߛߓߍ߫ ߘߊ߫ ߊߙߑߕߎߙ ߡߏߋߟߊ߫ ߝ߭ߊ߲߫ ߘߍ߲߫ ߓߑߙߐߞ ߓߟߏ߫. ߙߐ߭ߡߎ߲߬ ߝߊ߰ߡߊ߬ߟߊ߫ ߓߛߍ (߉߆߂-߁߈߀߆) ߦߴߏ߬ ߘߐ߫ ߙߍߌߛ߭ ߝߟߐߡߊ ߘߌ߫ ߞߊ߬ ߊߟߏߡߊ߲ߘߎ߯ ߝߊ߰ߡߊ߬ߟߊ (߁߈߇߁–߁߉߁߈) ߞߍ߫ ߙߍߌߛ߭ ߝߌߟߊߣߊ߲ ߘߌ߫.
ߊ߬ ߞߎ߲߭
ߞߎ߲߬ߠߊ߬ߝߏ߬ߣߌ߲߬ ߜߘߍ ߟߎ߬: ߊߟߏߡߊ߲ߘߎ߯ ߡߊߟߐ߲ߣߍ߲߫ ߕߘߍ߬ ߦߋ߫ ߥߍߌߡߊߙ ߞߊ߲ߓߍ߲ ߕߐ߮ ߟߋ߬ ߡߊ߬ ߁߉߁߉ ߣߌ߫ ߁߉߃߃ ߟߎ߫ ߕߍ߯ߟߊ ߘߐ߫. ߊ߬ ߕߘߍ߬ ߦߋ߫ ߞߊ߲ߕߌߘߊ߫ ߞߊ߲ߞߋ ߕߟߊߒߕߍ ߟߋ߬ ߘߌ߫. ߥߍߌߡߊߙ ߞߊ߲ߓߍ߲ ߞߊ߬ ߝߙߋߞߋ߫ ߛߘߍߡߊ߲߫ ߠߎ߫ ߟߋ߬ ߟߊߥߟߌ߬߸ ߦߏ߫ ߘߐ߬ߖߏ߰ߙߏ߬ߟߌ߫ ߘߊ߲߬ߠߊߕߊ߬ߡߌ߲߬ߣߍ߲ (ߞߊ߬ ߥߏߘߌ ߝߏߝߏߦߊ߫)߸ ߓߘߍ߬ߓߘߍ߬ߟߌ ߘߐ߫ ߘߊ߲߬ߠߊ߬ߕߊߡߌ߲ (ߦߏ߫ ߣߊ߲߬ߕߌ߰ߡߎߣߎ߲ ߠߎ߬ ߞߌߣߌ߲ ߣߌ߫ ߣߎߡߊ߲ ߞߊ߬ߡߊ߲ ߠߎ߬ ߟߊ߫ ߘߊ߲߬ߠߊ߬ߕߊߡߌ߲ «ߕߐ߲ߕߌߢߍ»)߸ ߘߊߘߐߡߌߘߊߞߎ߲ߧߊ ߕߍߓߊ߯ߦߊ ߖߊ߯ߓߊ߫ ߞߟߍ ߝߟߐߡߊ ߟߊ߬ߥߛߊ߬ߕߌ߮ ߢߌ߲߬ߢߐ߲߮߸ ߊ߬ ߣߌ߫ ߓߘߍ߬ߓߘߍ߬ߟߌ߫ ߞߙߎߞߊ߫ ߝߘߊߣߍ߲ ߠߎ߬ ߟߊ߫ ߞߎ߲߬ߠߊ߬ߛߌ߮ ߟߎ߬ ߟߊ߫ ߓߟߏߘߏ߲ߢߐ߲߯ߓߟߏ ߛߊ߯ߛߊ߯ߟߌ߫ ߕߎ߲߰ߣߍ߲߬ߢߐ߲߰ߠߊ ߟߎ߬ ߟߊ߫ ߗߌߙߏ߲ߠߌ߲ ߠߎ߬. ߊ߬ ߣߌ߫ ߊߟߏߡߊ߲ߘߎ߯ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߜߍ߬ߙߍ߲߬ߘߍ߬ߟߌ߫ ߘߊ߲߬ߠߊߕߊ߬ߡߌ߲߬ߣߍ߲ ߡߍ߲ ߘߊߡߌ߬ߣߊ߬ ߘߊ߫ ߖߊ߯ߓߊ߫ ߞߟߍ ߝߟߐߡߊ ߓߊ߲߫ ߕߎߡߊ ߟߊ߫߸ ߞߵߏ߬ ߞߎ߲߭ ߘߏ߫ ߞߍ߫ ߕߌߢߍߟߌߣߐ ߟߎ߬ ߘߐߓߍ߲߬ߠߌ߲ ߛߙߊ߬ߟߌ ߘߏ߬ߣߌ߲߬ ߜߌߟߌ߲ ߡߍ߲ ߟߊ߫ ߘߴߊ߬ߟߎ߫ ߞߎ߲߬ ߁߉߁߉ ߝ߭ߍߙߑߛߊߦ ߓߍ߲߬ߞߊ߲ ߓߟߏ߫. ߞߎ߲߬ߠߊ߬ߛߌ߮ ߞߵߊ߬ ߗߋ ߓߍ߲߬ ߥߏߘߌ߫ ߟߊߘߊ߲ ߡߊ߬ ߞߵߏ߬ ߞߍ߫ ߞߊ߬ ߖߎ߬ߟߎ ߏ߬ ߟߎ߬ ߛߙߊ߬ ߘߌ߫߸ ߊ߬ ߣߌ߫ ߞߊ߬ ߞߍ߬ߟߍ ߕߌߢߍߟߌߣߐ ߟߎ߬ ߘߐߓߍ߲߬ ߖߡߊ߬ߣߊ ߞߣߐ߫߸ ߏ߬ ߝߣߊ߫ ߞߐߝߟߌ ߞߍ߫ ߘߊ߫ ߟߊ߬ߖߏ߰ߙߏ߬ߟߌ߫ ߘߊ߲߬ߠߊߕߊ߬ߡߌ߲߬ߣߍ߲ ߣߌ߫ ߛߐ߲߬ߞߐ ߟߎ߬ ߝߋߝߋ ߡߊ߬߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߊ߬ߦߊ߸ ߊ߬ ߣߌ߫ ߛߎ߬ߡߊ߲߬ ߞߏ ߝߛߏ߬ߝߛߊ ߟߎ߫. ߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߞߢߊ߬ߣߍ߲ ߘߐ߬ߓߍ߲߬ߠߌ߲ ߏ߬ ߛߙߊ߬ ߟߊ߫ ߁߉߂߃ ߓߌ߲ߠߊߥߎߟߋ߲ ߠߊ߫߸ ߝߊ߬ߙߊ߲߬ߛߌ߫ ߞߟߍ߬ߓߏߟߏ߲ ߠߎ߬ ߥߊ߫ ߘߊ߫ ߊߟߏߡߊ߲ ߠߎ߬ ߟߊ߫ ߘߌ߲߬ߞߌ߬ߙߊ߬ ߝߊ߲ߓߏ߲ߡߊ ߡߌ߬ߘߊ߬ ߙߎߤߙ ߝߍ߬ߟߊ ߘߐ߫߸ ߏ߬ ߞߍ ߊ߬ߟߎ߫ ߕߊ߬ߡߌ߲߬ ߘߊ߫ ߘߛߍ߫ ߟߊ߫ ߣߊ߲߬ߕߊ߲ ߠߎ߬ ߞߘߐ߫.
ߊߟߏߡߊ߲ߘߎ߯ ߓߊ߯ߙߟߊ ߟߎ߬ ߟߊ߫ ߝߊ߬ߛߏ ߘߍ߬ߟߞߊ߬ ߞߙߎߞߊ (Nationalsozialistische Deutsche ''Arbeiterpart), ߡߍ߲ ߡߊߟߐ߲߫ ߕߐ߮ ߦߋ߫ ߞߙߎߞߊ߫ ߣߊߛߌ ߥߟߊ߫ ߣߊߖ߭ߌ ߘߌ߫߸ ߏ߬ ߟߊߘߊ߲߫ ߘߊ߫ ߁߉߂߀ ߠߋ߬ ߟߊ߫. ߊ߬ߟߋ ߦߋ߫ ߊߟߏߡߊ߲ߘߎ߯ ߓߊ߯ߙߟߊ ߟߎ߬ ߟߊ߫ ߞߙߎߞߊ (DAP) ߕߐ߮ ߦߟߍ߬ߡߊ߲߬ߣߍ߲ ߣߘߐ߬ߓߌߟߊ ߟߋ߬ ߘߌ߫߸ ߏ߬ ߡߍ߲ ߛߏ߯ߙߏ ߛߊ߲߬ ߞߋߟߋ߲ ߕߘߍ߬ ߦߴߏ߬ ߘߌ߫߸ ߏ߬ ߘߏ߲߬ ߕߘߍ߬ ߦߋ߫ ߊߟߏߡߊ߲ߘߎ߯ ߞߌߣߌ߲ ߓߟߏ ߞߐߘߊ߲ (ߘߊ߲߬ߠߊߕߊ߬ߡߌ߲߬ߣߍ߲) ߓߘߍ߬ߓߘߍ߬ߟߌ߬ ߞߙߎߞߊ߫ ߘߊ߲ߘߐ ߟߎ߬ ߘߏ߫ ߟߋ߬ ߘߌ߫. ߞߙߎߞߊ߫ ߣߊߛߌ ߞߊ߬ ߥߍߌߡߊߙ ߞߊ߲ߓߍ߲ ߘߐߕߌߢߍߟߌ ߓߌ߬ߟߊ߫ ߛߋ߲߬ߠߊ߫߸ ߞߊ߬ ߝ߭ߍߙߑߛߊߦ ߓߍ߲߬ߞߊ߲ ߛߙߊߕߌ ߟߎ߬ ߟߊߕߊ߲߬ߞߌ߫߸ ߞߊ߬ ߛߊ߯ߡߍߟߊߜߏߦߊߢߍ߫ (ߗ߭ߎߌߝ) ߣߌ߫ ߓߏߟߑߛ߭ߋߝ߭ߌߞ ߟߊߜߏߦߊߒߧߍ ߟߎ߬ ߓߌ߬ߟߊ߫ ߛߋ߲߬ߠߊ߫. ߊ߬ߟߎ߫ ߞߊ߬ ߞߎ߲߬ߠߊ߬ߛߌ߰ߟߌ ߕߊ߲ߓߊ߲ߠߞߊ߫ ߜߍߟߍ߲ ߓߌ߬ߟߊ߬ ߛߋ߲߬ߠߊ߫߸ ߊ߬ ߣߌ߫ ߟߌߓߍ߲ߛߑߕߙߏߔ (ߢߣߊߡߦߊ߫ ߞߣߍ) ߡߊߞߊ߬ߝߏ߬ߞߏ ߟߎ߬ ߊߟߏߡߊ߲߫ ߡߌߙߌ߲ߘߌ ߟߎ߬ ߢߍ߫߸ ߞߊ߬ ߊߟߏߡߊ߲ߘߎ߯ ߝߊ߬ߛߏ ߘߍ߬ߘߊ ߛߏ߯ߙߏ߫ ߡߍ߲ ߓߌ߲ߓߌ߲ߣߍ߲߫ ߦߋ߫ ߛߌߦߊߞߏ ߡߊ߬߸ ߊ߬ ߣߌ߫ ߛߌߦߊ߫ ߛߌߟߛߊ ߣߌ߫ ߦߊ߬ߤߎ߬ߘߌߦߊ ߟߎ߬ ߝߊ߰ߟߌ ߟߊ߫߸ ߡߍ߲ ߠߎ߬ ߟߊ߫ ߘߎ߰ߘߋ߲߬ߧߊ ߣߴߊ߬ߟߎ߫ ߟߊ߫ ߣߊ߲߬ߕߊ߲߬ߦߊ ߖߏߘߐߞߏ ߟߎ߬ ߓߐ߫ ߕߐ߫ ߦߴߊ߬ߟߎ߫ ߓߟߏ߫. ߣߊߛߌ ߟߎ߬ ߞߊ߬ ߝߊ߬ߛߏ߬ߟߊ߬ߞߊ ߣߌ߫ ߟߐ߲ߣߌ߲ߦߊ ߟߎ߬ ߟߊߞߎߘߦߊߟߌ ߢߊߦߌ߬ߘߊ߬ ߡߍ߲ ߓߌ߲ߓߌ߲ߣߍ߲߫ ߦߋ߫ ߝ߭ߐߟߑߞߌߛߛ߭ ߕߏ߰ߝߏ (Völkisch movement) ߡߊ߬. ߞߙߎߞߊ߸ ߊ߬ ߞߍߙߍ߲ߞߍߙߍ߲ߦߟߊ߫ ߊ߬ ߣߊ߲߬ߕߌ߰ߡߎߣߎ߲ ߛߌ߲߬ߝߏ߲߬ߧߊ߬ߟߌ ߛߑߕߐߙߑߡߊߓߑߟߋߌߟߐ߲ߜ߭ (SA; Storm Detachment), ߥߟߊ߫ ߘߙߌ߬ߞߌ߬ ߛߟߏߟߏ ߟߎ߫߸ ߞߊ߬ ߘߐ߬ߞߏ ߕߐ߲ߕߌߢߍ ߟߊߓߊ߯ߙߊ߫ ߞߵߊ߬ߟߎ߫ ߟߊ߫ ߓߘߍ߬ߓߘߍ߬ߟߌ ߞߎ߲߬ߕߋߟߋ߲ ߠߥߊ߫ ߢߍ߫߸ ߞߵߊ߬ߟߎ߫ ߓߘߍ߬ߓߘߍ߬ߟߌ߫ ߞߏߢߐ߲߮ ߠߎ߬ ߟߊ߫ ߟߊ߬ߘߍ ߟߎ߬ ߘߐߛߊ߬ ߊ߬ ߣߌ߫ ߞߊ߬ ߕߏ߫ ߓߊ߰ ߟߴߊ߬ߟߎ߫ ߛߌ߲߬ߝߏ߲ ߠߎ߬ ߡߊ߬ ߛߌߟߊ ߞߊ߲߬߸ ߊ߬ ߜߋ߲ߜߋ߲߫ ߖߥߌߛߌ (ߦߊ߬ߤߎ߬ߘߌߦߊ) ߟߎ߬. ߒ߬ߓߊ߬ ߞߌߣߌ߲ߓߟߏ ߣߊ߲߬ߕߌ߰ ߞߙߎ߫ ߖߊ߲߬ߝߊ߬ߣߍ߲ (ߘߊ߲߬ߠߊߕߊ߬ߡߌ߲߬ߣߍ߲) ߠߎ߬ ߛߌߦߊߡߊ߲߫ ߕߘߍ߬ ߦߋ߫ ߓߝ߭ߊߙߌߦߊ߫ ߟߋ߬߸ ߊ߬ ߣߴߏ߬ ߟߎ߫ ߕߘߍ߬ ߦߋ߫ ߜߊ߲ߞߎ߲ߠߊ߫ ߟߊ߫ ߜ߭ߎߛߑߕߊߝ߭ ߙߌߕߊ ߝ߭ߐ߲߫ ߞߊߤߙ ߟߊ߫ ߞߌߣߌ߲ߓߟߏ ߘߊ߲߬ߠߊߕߊ߬ߡߌ߲߬ߣߍ߲ ߞߎ߲߬ߠߊ߬ߛߌ߮ ߞߐߓߌߟߊߘߋ߲ ߠߎ߬ ߟߋ߬ ߟߊ߫.
ߞߊ߬ߝߏ߫ ߘߍ߬ߣߍ߲ ߠߊ߫ ߟߘߊ߬ߙߏ߬ߟߌ߫ ߛߎ߯ߝߍ ߓߋ߬ߣߍ߲ ߞߏ߲ߓߌߕߌ߮ ߂߄ ߠߊ߫߸ ߁߉߂߉ ߟߊ߫߸ ߏ߬ ߞߐߝߟߌ ߡߍ߲ ߛߋ߫ ߘߊ߫ ߥߊ߬ߥߎߟߋ ߟߋ߬ ߘߌ߫ ߊߟߏߡߊ߲ߘߎ߯. ߓߊ߯ߙߟߊ ߞߋ߲߬ߥߟߎ ߟߎ߫ ߜߍ߲߫ ߘߊ߫ ߗߋߘߊ ߟߎ߬ ߘߊߞߘߐ߫ ߊ߬ ߣߌ߫ ߞߊ߬ ߜߍߓߏ߲߫ ߦߙߌߞߊ ߟߎ߫ ߥߎ߬ߙߎ߲߬ߓߊ߫. ߤߌߕߑߟߍߙ ߣߌ߫ ߣߊߛߌ ߛߌ߲߬ߝߏ߲ ߠߎ߬ ߞߵߊ߬ߟߎ߫ ߓߟߏߘߐߓߍ߲߬ ߢߍߛߐߘߐ߲߫ ߞߊ߲ߡߊ߬ ߏ߬ ߟߋ߬ ߘߐ߫ ߊ߬ߟߎ߫ ߟߊ߫ ߞߙߎߞߊ ߞߐߡߊߓߌ߲ߓߌ߲ߠߌ߲ ߠߊ߫ ߢߍߛߐߘߐ߲ ߡߊ߬. ߊ߬ߟߎ߫ ߞߊ߬ ߟߊ߬ߤߘߌ ߕߊ߬ ߡߌ߬ߙߌ߲߬ߘߌ ߢߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߊߘߐߓߍ߲ ߣߌ߫ ߓߊ߯ߙߊ߫ ߞߏ ߟߊ߫. ߒ߬ߓߊ߬ ߛߎߥߊ߲ߘߌߟߊ߫ ߛߌߦߊߡߊ߲߬ ߠߎ߫ ߞߵߊ߬ߟߎ߫ ߟߊ߫ ߖߌ߰ߦߊ ߟߊ߫ ߞߙߎߞߊ߫ ߣߊߛߌ ߘߐ߫ ߏ߬ ߟߋ ߘߐ߫ ߞߴߊ߬ ߛߋߞߏߦߊ ߦߴߊ߬ߟߎ߫ ߟߊ߫ ߞߊ߬ ߖߊ߬ߡߊߙߌ ߟߊߛߊ߬ߦߌ߫߸ ߞߊ߬ ߣߊ߲߬ߕߊ߲ ߠߎ߬ ߖߌ߰ߡߊ߬ߝߊ߫ ߞߊ߬ ߓߐ߫ ߖߌ߰ߟߊ߬ߝߐߦߊ ߘߐ߫߸ ߊ߬ ߣߌ߫ ߞߴߊߟߏߡߊ߲ߘߎ߯ ߟߊ߫ ߡߊ߲߬ߕߏ߲߬ߕߍ ߡߊ߬ߟߐ߲߬ߠߌ߲ ߡߊߞߊ߬ߝߏ߬. ߁߉߃߂ ߞߙߎߝߊ ߛߎߥߊ߲ߘߟߌ ߞߐߝߍ߬߸ ߞߙߎߞߊ ߟߋ߬ ߞߍ߫ ߘߊ߫ ߝߊ߲߬ߞߊ߬ߡߊ ߘߌ߫ ߙߍߌߗߌߛߑߕߊߜ߭߸ ߓߴߊ߬ߟߎ߫ ߞߊ߬ ߛߌ߰ߦߌߟߊ߫ ߂߃߀ ߟߋ߬ ߛߐ߬ߘߐ߲߬ ߡߍ߲ %߃߇.߄ ߛߐ߬ߘߐ߲߬ ߘߊ߫ ߝߘߏ߬ߓߊ߬ ߛߎߥߊ߲ߘߟߌ ߘߐ߫.
ߦߟߌߡߊߛߙߋ ߟߎ߫
ߦߌߟߡߊ:ߊߟߏߡߊ߲ߘߎ߯ ߣߊߛߌ ߦߌߟߡߊ:ߥߍߤߡߊߙ ߝߊ߰ߡߊ߬ߟߊ ߦߌߟߡߊ:ߕߟߋ߬ߓߋ ߞߟߊߘߊ ߦߌߟߡߊ:ߤߟߏߞߏߛߕ ߦߌߟߡߊ:ߕߟߋ߬ߓߐ ߞߟߊߘߊ
ߟߍ߲ߞߋߙߋ߲߫
ߟߍ߲ߞߋߙߋ߲߫ ߦߋ߫ ߞߏ߲ߞߏ߫ ߞߊߝߏߘߋ߲ ߘߏ߫ ߟߋ߬ ߘߌ߫ ߓߐߞߏ߲ߕߏ߫ ߕߌ߲ߕߊ߲ ߘߐ߫ ߝ߭ߋߟߌ߲ߜ߭ߙߊ߫ ߞߊ߬ߝߏ߬ߓߏߟߏ߲ ߘߐ߫߸ ߞߐ߬ߟߑߘߊ߫ ߕߌ߲߬ߞߎߘߎ߲ ߘߐ߫߸ ߛߣߍ߬ߜ߭ߊ߯ߟߌ߫.
ߦߟߌߡߊߛߙߋ ߟߎ߬
ߦߌߟߡߊ:ߛߣߍ߬ߜ߭ߊߟߌ߫ ߛߏ ߦߌߟߡߊ:ߛߣߍ߬ߜ߭ߊߟߌ߫ ߘߏ߲߬ߘߊ ߦߌߟߡߊ:ߔߊ߬ߔߘߊ ߦߋ߫ ߞߐߜߍ ߡߍ߲ ߠߎ߬ ߟߊ߫ ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߏ
ߎߛߑߡߊߣ ߣߎߙߌ߫ ߕߏߓߊߛ߭
ߎߛߑߡߊߣ ߣߎߙߌ߫ ߕߏߓߊߛ߭ (ߡߏߦߌ߫ ߘߊ߫ ߁߉߄߂ ߟߋ߬ ߟߊ߫ ߋߙߊ߲ߞߏߌ߫ ߞߎߓߋߘߊ ߟߊ߫ ߌߛߑߕߊ߲ߓߎߟ) ߕߙߎߞߌ߫ ߛߓߍߦߟߊ ߘߏ߫ ߟߋ߬
ߊ߬ ߜߋ߬ߙߋ
ߎߑߛߡߊߣ ߣߎߙߌ߫ ߕߏߓߊߛ߭ ߡߏߦߌ߫ ߘߊ߫ ߌߞߛߕߊ߲ߓߎߟ ߸ ߊ߬ ߥߟߏߛߟߎ ߦߋ߫ ߞߊߘߌߤߊߣߌ߫ ߞߎߓߋߘߊ ߟߋ߬ ߘߌ߫ ߞߐ߲ߦߊ߫ ߕߌ߲߬ߞߎߘߎ߲ ߘߐ߫. ߊ߬ ߞߵߊ߬ ߟߊ߫ ߞߊ߬ߙߊ߲߬ߘߓߊ ߞߍ߫ ߢߍߓߊ߮ ߤߊߕߌߔ ߟߋ߬ ߝߍ߬. ߊ߬ ߟߊ߫ ߣߊ߲߬ߕߌ߰ߦߊ߫ ߓߊ߯ߙߊ ߟߎ߫ ߞߐߝߍ߬ ߸ ߊ߬ ߕߘߍ߬ ߘߊ߫ ߣߊߡߎ߲ ߞߏߟߊߘߍ ߟߎ߫ ߘߐ߫ ߸ߊ߬ ߞߊ߬ ߞߊ߬ߝߊ ߛߘߍߡߊ߲߫ ߛߓߍ߫ ߛߟߐߡߌ߲ߦߊ ߞߊ߲߬.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߕߙߎߞߌ߫ ߣߊ߲߬ߕߌ߮ ߦߌߟߡߊ:ߛߓߍߦߟߊ
ߛߏߞߎߙߟߊ߫
ߛߏߞߎߙߟߊ߫ ߦߋ߫ ߓߋߦߌߟߊ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߒߖ߭ߙߍߜߘߍ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߎߞߘߐߟߊ ߘߐ߫.
ߛߌ߰ߓߊ߮
߂߀߁߆ ߟߊ߫ ߸ ߊ߬ ߛߌ߰߰ߓߊ߮ ߕߍ߬ߘߍ߫ ߡߐ߱ ߉ ߇߁߆ ߟߋ߬ ߘߌ߫، ߂߀߁߄ ߠߊ߫ ߸ ߊ߬ ߛߌ߰߰ߓߊ߮ ߕߍ߬߬ߘߍ߫ ߡߐ߱ ߉ ߀߈߅ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߓߏ߲߬ߘߊ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߊߓߎߓߊߞߊߙ ߛߐ߲߬ߔߊ߬ߙߋ߫
ߟߊ߭ߖߌ߬ ߊߓߎߓߊߞߊߙ ߛߐ߲߬ߔߊ߬ߙߋ߫ ߡߏߦߌ߫ ߘߊ߫ ߘߓߊ߬ߓߌߟߊ ߃߁, ߁߉߄߄ ߠߋ߬ ߟߊ߫ ߘߊߞߐ߲ߕߊ߬ (ߓߏ߬ߞߋ߫ ߡߙߊ߬ߓߊ߰ߘߊ) ߘߐ߫߸ ߞߊ߬ ߛߊ߬ ߣߍߣߍߓߊ ߂ ߡߊ߬ ߂߀߁߇ ߟߊ߫ ߊ߬ߙߊ߬ߕߏߡߊ߫ (ߞߐߣߊߞߙߌ߫), ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߊ߬ ߣߌ߫ ߝߊ߬ߛߏ߬ ߜߙߊ ߞߊ߲ߕߌ߮ ߂߀߀߂ ߣߌ߫ ߂߀߀߈ ߠߎ߬ ߕߍ߫.
ߞߊ߲߬ߛߓߍߟߌ
ߊߓߎߓߊߞߊߙ ߛߐ߲ߔߊߙߋ߫ ߖߐ߲ߓߐ߲ߦߊ߫ ߘߊ߫ ߘߡߊ߬ߟߐ߲ ߠߋ߬ ߘߐ߫߸ ߊ߬ ߞߵߊ߬ ߟߊ߫ ߥߊ߯ߕߌ ߞߍ߫ ߞߊ߬ߙߊ߲ ߞߏߕߌ߯ߘߊ ߟߋ߬ ߟߊ߫. ߞߵߊ߬ ߕߊ߬ ߁߉߇߈ ߡߊ߬ ߞߊ߬ ߥߵߊ߬ ߛߌ߰ ߁߉߈߄ ߠߊ߫߸ ߊ߬ ߞߍ߫ ߘߊ߫ ߖߌ߬ߣߍ߬ ߟߊ߫ ߟߊ߬ߛߌ߰ߘߋ߲ ߘߌ߫ ߔߊ߬ߙߌ߫.
ߊ߬ ߞߍ߫ ߘߊ߫ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߍ߬ ߟߊ߫ ߔߋ.ߎ߳.ߔߋ ߝߘߏ߬ߓߊ߬ ߞߟߊߕߌ߮ ߘߌ߫ ߞߵߊ߬ ߘߊߡߌ߬ߣߊ߫ ߁߉߉߇ ߞߏ߲ߞߏߘߌ߬ߓߌ ߡߊ߬߸ ߊ߬ߟߋ ߟߋ߬ ߕߎ߲߬ ߞߊߡߊ߲߫ ߕߘߍ߬ ߦߋ߫ ߞߊ߬ ߞߍ߫ ߥߊ߯ߕߌ߫ ߟߕߊߡߌ߲߫ ߞߊ߲ߕߌ߮ ߘߴߏ߬ ߟߊ߫ ߛߊ߬ߦߊ ߞߐ ߘߐ߫ ߂߀߀߈ ߠߊ߫߸ ߞߵߊ߬ ߡߊߛߐ߬ߘߐ߲߬ ߊ߬ ߟߊ߫ ߝߊ߬ߛߏ߬ ߜߙߊ ߞߊ߲ߕߌ߯ߦߊ ߝߍ߬. ߞߏ߬ߣߌ߲߬ ߞߊ߬ߝߏ߬ ߖߊߛߏ߲ ߘߏ߫ ߞߍ߫ ߘߊ߫ ߢߍߡߌߘߊ ߡߎߛߊ߫ ߘߊ߬ߘߌߛ ߞߡߊ߬ߙߊ ߓߟߏ߫߸ ߏ߬ ߟߋ ߞߊ߬ ߘߊ߲߭ ߛߌ߰ ߊ߬ ߟߊ߫ ߘߐ߬ߕߊߡߌ߲ ߏ߬ ߟߊ߫.
ߊߓߎߓߊߞߊߙ ߛߐ߲ߔߊߙߋ߫ ߞߊ߬ ߞߊ߲߫ ٪߀.߉߅ ߟߋ߬ ߛߐ߬ߘߐ߲߫ ߟߊ߬ߞߎ߬ߙߊ߲߬ߠߌ߲߫ ߝߟߐ ߝߍ߬ ߂߀߁߀ ߞߊ߲ߕߌ߯ ߛߎߥߊ߲ߘߟߌ ߘߐ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:ߖߌ߬ߣߍ߫ ߥߛߊ߬ߘߋ߲ ߦߌߟߡߊ:ߝߊ߬ߛߏ߬ ߜߙߊ ߞߊ߲ߕߌ߮ ߦߌߟߡߊ:ߞߊ߬ ߛߊ߬ ߞߐߣߊߞߙߌ߫ ߦߌߟߡߊ:ߖߌ߬ߣߍ߫ ߟߊ߬ߛߌ߰ߘߋ߲ ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߐߜߍ ߡߍ߲ ߦߋ߫ p27 ߟߊߓߊ߯ߙߊ߫ ߟߊ߫
ߓߊ ߎߙߌ߬
ߊߡߊߘߎ߫ ߓߊ ߎߙߌ߬ (ߥߟߊ߫ ߊߡߊߘߎ߫ ߎߙߌ߬ ߓߊ߸ ߤߊߡߊ߲ߕߍ߫ ߓߊ ߎߙߌ߬) ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫ ߡߍ߲ ߛߐ߬ߘߐ߲߬ ߘߊ߫ ߔߌߕߊ߬ ߁߉߅߈ ߠߊ߫. ߞߐߘߏ߲ߠߌ߲ ߛߌ߲ߞߐ߲ ߞߊ߲ߕߌ߯ߦߊ ߡߙߊ߬ߞߊ߲ ߕߎ߲߰ߣߍ߲߬ߢߐ߲߰ߠߊ ߟߎ߬ ߡߊ߬ ߞߊ߬ߦߌ߯ ߁߉߉߀ ߘߊߡߌߣߊ ߟߊ߫߸ ߊ߬ ߦߋ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ ߜߙߋ߬ߡߊߕߍ߰ߓߊ߮ ߘߏ߫ ߟߋ߬ ߘߌ߫.
ߊ߬ߟߋ ߟߋ߬ ߦߋ߫ ߓߍ߯ߦߊ ߘߍ߭ ߖߌ߬ߣߍ߬ ߟߊߞߎߘߦߊ߫ ߞߊ߲ߡߊ߬ (ߓ.ߘ.ߖ.ߟ) ߞߊ߲ߕߌ߮ ߘߌ߫ ߕߊ߲߬.
ߞߊ߲߬ߛߓߍߟߌ
ߊߡߊߘߎ߫ ߓߊ ߎߙߌ߬ ߡߏߦߌ߫ ߘߊ߫ ߔߌߕߊ߬ ߟߋ߬ (ߕߌ߲߬ߞߎߘߎ߲ ߡߍ߲ ߛߌ߰ߓߊ߮ ߝߊ߲߬ߓߊ ߦߋ߫ ߝߌߟߊ ߟߎ߬ ߘߌ߫ ߖߌ߬ߣߍ߬ ߞߊߙߊ߲ߞߊߙߊ߲ «ߖߌ߬ߣߍ߬ ߕߌ߲ߘߌߡߊߦߙߐ» ߘߐ߫) ߁߉߅߈ ߠߊ߫.
ߊ߬ߟߋ ߟߋ߬ ߞߊ߬ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߘߍ߭ ߛߌ߲ߘߌ߫ ߁߉߉߁ ߠߊ߫ (ߓߍ߯ߦߊ߫ ߝߊ߲ߞߊ ߘߍ߭ ߕߐ߮ ߘߌ߫)߸ ߊ߬ ߣߌ߫ ߞߊ߬ ߞߙߎߞߊ߫ ߜߘߍ߫ ߟߎ߫ ߝߙߊ߬ߒ߬ߞߊ߲߬ߠߌ߲ ߞߎ߲߬ߠߊߛߌ߰߸ ߦߏ߫ «UFP», ߞ.ߟ.ߘ߸ ߣߌ߫ «FODEG» ߁߉߉߂ ߟߊ߫. ߊ߬ ߞߍ߫ ߘߊ߫ ߝߘߏ߬ߓߊ߬ ߞߟߊߕߌ߮ (ߡߐ߰ ߝߌߟߊߣߊ߲) ߥߟߊ߫ ߞߊ߲ߕߌ߯ ߛߙߍߞߍ ߘߌ߫.
ߊ߬ ߦߋ߫ ߖߌ߬ߣߍ߫ ߝߊ߲߬ߞߊ߬ ߢߣߊߡߊ (Forum des forces vives de Guinée) ߟߎ߬ ߟߐ߯ߓߊߟߐ ߘߐ߫߸ ߕߎߟߊߝߌ߲ ߂߈ ߞߊߡߊ߲ ߔߊߞߌߛߦߊ ߛߌ߲߬ߝߏ߲߬ߧߊ߬ߟߌ ߟߐ߲߬ߞߋ߬ߟߊ ߞߊ߲ߕߌ߮ ߟߋ߬ ߘߌ߫ ߂߀߀߉ ߕߎߟߊߝߌ߲ ߂߈ ߡߐ߰ߝߊ߰ߓߊ ߘߐ߫. ߂߀߁߀ ߠߊ߫߸ ߊ߬ ߟߊߡߍ߲߫ ߘߊ߫ ߞߊ߬ ߓߊ߲߫ ߞߵߊ߬ ߕߐ߮ ߛߓߍ߫ ߞߎ߲߬ߡߊ߬ߝߐ߬ߟߊ (partie civile) ߝߊ߰ߟߌ ߏ߬ ߟߊ߫ ߞߏ߫ ߟߊ߫.
ߊߟߌߝߊ߫ ߞߐ߲ߘߍ߫ ߝߊ߰ߞߏ ߡߍ߲ ߘߐߓߍ߲߬ ߘߴߊ߬ ߞߊ߲ߡߊ߬ ߞߌߔߋ߬߸ ߞߵߊ߬ ߕߘߍ߬ ߊ߬ ߦߋ߫ ߢߊߣߌ߲ߡߊߓߏߙߌ ߟߊ߫ ߝߊ߬ߙߊ߲߬ߛߌ߫߸ ߊ߬ ߞߕߌ߫ ߘߊ߫ ߞߵߊ߬ ߓߌ߬ߟߵߊ߬ ߛߌ߭ ߥߛߎ (ߞߊ߬ߛߏ) ߟߊ߫ ߞߴߏ߬ ߘߐ߫. ߊߟߌߝߊ߫ ߞߐ߲ߘߍ߫ ߞߊ߬ ߞߏߘߐߞߏߦߊߕߏ߫ ߞߴߊ߬ ߦߋ߫ ߂߀߁߅ ߞߏߟߌ߲ߞߏߟߌ߲ ߠߊ߫߸ ߏ߬ ߞߍ ߊ߬ ߘߏ߲߬ ߘߊ߫ ߞߵߊ߬ ߟߊ߫ ߢߊߣߌ߲ߡߊߓߏߙߌ ߟߊߛߴߊ߬ ߘߊ߲߬ ߠߊ߫߸ ߊ߬ ߞߊ߬ ߘߊ߲߬ߝߘߊ߬ߓߐ ߛߐ߬ߘߐ߲߫ ߞߊ߬ ߝߘߊ߫ ߖߌ߬ߣߍ߬ߞߊ ߟߎ߬ ߟߊ߫ ߡߐ߰ߣߌ߲߬ߝߌ߲ ߤߊߞߍ߫ ߡߊߞߊ߲ߞߊ߲ߓߊ߮ ߛߌ߲߬ߝߏ߲߬ߧߊ߬ߟߌ ߟߎ߬ ߟߊ߫.
ߊ߬ ߟߊ߫ ߖߌ߬ߣߍ߬ ߘߏ߲ߠߌ߲ ߞߍ߫ ߘߊ߫ ߛߋߟߎ߬ ߘߊߟߍ߲߬ ߖߊߟߏ߫ ߣߌ߫ ߖ.ߓ.ߝ.ߘ ߘߍ߭ ߟߎ߬ ߡߊ߬ ߛߐ߲߬ߖߊ ߟߋ߬ ߘߌ߫߸ ߝߴߊ߬ ߝߊ߱ ߖߍ߲߬ߠߌ߲߬ߓߌߢߍ ߞߊ߬ ߡߊߡߊߘߌ߫ ߞߎߟߊ߬ ߖߊߟߏ߫ ߓߏ߲߫ ߞߵߏ߬ ߝߊ߰ ߛߊ߲߬ߞߌߘߊ߲߫. ߊ߬ ߟߊߓߊ߲߫ ߘߊ߫ ߡߍ߲ ߡߊ߬߸ ߏ߬ ߟߋ ߞߍ߫ ߘߊ߫ ߓߊ ߎߙߌ߬ ߜߍ߲ ߘߌ߫ ߞߙߎߞߊ ߏ߬ ߘߐ߫ ߞߘߎߞߘߎ߫߸ ߓߊߏ߬ ߊ߬ ߕߘߍ߬ ߦߴߊ߬ߟߎ߬ ߢߣߊ߫ ߞߴߊ߬ ߦߋ߫ ߞߎ߲߬ߠߊ߬ߛߌ߮ ߟߋ߬ ߘߍ߬ߡߍ߲ ߞߊ߲߬ ߊ߬ߟߎ߫ ߡߊ߬.
ߟߞߌߛߍߟߊߡߐ
ߟߞߌߛߍ ߟߎ߬ ߟߊߡߐ߭ ߊ߬ߟߎ߫ ߕߣߐ߬ ߓߌ߬ߘߌ߲߬ ߞߊ߲ߡߊ߬.
ߡߊ߲߬ߛߊ߬ߡߛߏ߫ ߒߖ߭ߌ߲ߜ߭ߊ߬
ߊߣߊ߫߸ ߊ߲ߣ߸ ߊߣߊ߫ ߘߋ߬ ߛߎߖ߭ߊ ߒߖ߭ߌ߲ߜ߭ߊ߬ ߥߟߊ߫ ߒߖߌ߲ߜ߭ߊ߫ ߒߓߊߘߌ߫߸ ߊ߬ ߡߊߟߐ߲ߣߍ߲߫ ߦߋ߫ ߒߖ߭ߌ߲ߜ߭ߊ߫ ߞߊ߬ ߓߐ߫ ߒߘߐ߲ߜ߭ߏ߫ ߕߐ߮ ߣߌ߫ ߡߊ߬ߕߊ߲߬ߓߊ߫ ߕߐ߮ ߟߎ߬ ߝߣߊ߫ ߡߊ߬ ߞߏߛߓߍ߫ (߁߅߈߃ ߝߊ߲߭ߝߍ߬ – ߁߆߆߃ ߞߏߟߌ߲ߞߏߟߌ߲ ߁߇), ߊ߬ ߕߘߍ߬ ߦߋ߫ ߒߘߐ߲ߜ߭ߏ߫ ߡߊ߲߬ߛߊ߬ߟߊ ߡߊ߲߬ߛߊ߬ߡߛߏ ߟߋ߬ ߘߌ߫߸ ߊ߬ ߣߌ߫ ߡߊ߬ߕߊ߲ߓߊ߬ ߡߊ߲߬ߛߊ߬ߟߊ ߝߣߊ߫ ߓߌ߲߭ ߊ߲ߜ߭ߏߟߊ߫ ߞߣߐ߫.
ߘߋߣߍ߲ߦߊ ߣߌ߫ ߦߟߍ߬ߟߌ
ߒߖ߭ߌ߲ߜ߭ߊ߬ ߡߏߦߌ߫ ߘߊ߫ ߁߅߈߃ ߝߊ߲߭ ߠߋ߬ ߝߍ߬ ߥߟߊ߫ ߁߅߈߂ ߟߊ߫߸ ߔߕߏߞߌ ߟߎ߬ ߟߊߕߊ߯ ߛߊ߲߬ ߇ ߡߊ߬ ߊ߲ߜ߭ߏߟߊ߫ ߞߐ߰ߖߌ߬ߘߊ ߟߎ߫ ߟߊ߫. ߊ߬ ߟߊ߫ ߘߋߣߍ߲ߦߊ ߞߍ߫ ߘߴߊ߬ ߝߊ߬ ߡߊߛߘߎߧߊߡߐ߮ ߟߎ߬ ߟߋ߬ ߘߐ߫߸ ߒߘߐ߲ߜ߭ߏ߫ ߡߊ߲߬ߛߊ߬ߟߊ ߟߊ߲߬ߔߊ߯ߛߌ ߟߎ߬ ߞߊ߬ߣߌ߲߫߸ ߒߜ߭ߏߟߊ߫ ߞߌ߬ߟߎߊ߲ߖߌ߬ ߣߌ߫ ߞߊ߲ߜ߭ߋߟߊ߫ ߡߊ߲߬ߛߊ߬ߡߛߏ: ߘߋ߲߫ ߛߓߊ߫ ߜߘߍ߫ ߟߎ߫ ߕߘߍ߬ ߦߋ߫ ߡߍ߲ ߠߎ߬ ߓߟߏ߫: ߘߋ߲ߞߍ߫ ߞߋߟߋ߲߫߸ ߒߓߊ߲ߘߌ߫, ߊ߬ ߣߌ߫ ߘߋ߲ߡߛߏ߫ ߝߌ߬ߟߊ߬ ߟߎ߫߸ ߞߌߝߎ߲ߖߌ߫ ߣߌ߫ ߡߎߞߊ߲ߓߎ߫ ߟߎ߫. ߒߓߎ߲ߘߎ߫ ߛߌߦߊ ߟߎ߬ ߘߐ߫߸ ߊ߬ ߕߐ߯ߟߊ߫ ߘߊ߫ ߒߖ߭ߌ߲ߜ߭ߊ߫ ߕߐ߮ ߟߊ߫ ߟߋ߬ ߓߊߏ߬ ߊ߬ ߛߐ߬ߘߐ߲߬ ߘߊ߫ ߟߋ߬ ߞߵߊ߬ ߕߘߍ߬ ߓߘߊ߬ߖߟߎ ߦߴߊ߬ ߞߊ߲ ߡߊ߬ ߢߊ߲ߕߌ߲߫ («ߞߎߖ߭ߌ߲ߜ߭ߊ߬»߸ ߏ߬ ߞߘߐ ߟߋ߬ ߦߋ߫ ߞߏ߫ «ߡߙߎߣߍ߲» ߥߟߊ߫ «ߡߌߣߌ߲ߡߌߣߌ߲ߣߍ߲» ߞߌ߬ߞߏ߲ߜ߭ߏ߫ ߣߌ߫ ߞߌ߲߬ߓߎ߲ߘߎ߬ ߟߎ߫ ߘߐ߫). ߦߋߢߐ߲߯ߠߊ ߦߴߊ߬ ߦߌ߬ߘߊ߬ ߟߊ߫ ߟߋ߬ ߞߏ߫ ߘߋ߲߫ ߛߐ߬ߘߐ߲߬ߣߍ߲ ߏ߬ ߓߍߣߊ߬ ߡߐ߬ߓߊ߬ߞߘߐ ߟߎ߬ ߟߊߛߍߥߊ߫߸ ߊ߬ ߣߌ߫ ߖߘߍ߬ߘߐ߬ߓߊ: ߕߌ߲߬ߞߘߐ߬ߛߌ߰ ߡߛߏߞߘߐ ߘߏ߫ ߣߐ߬ ߘߌ߫ ߞߴߊ߬ ߝߐ߫ ߟߴߊ߬ ߣߊ߫ ߦߋ߫ ߞߏ߫ ߒߖ߭ߌ߲ߜ߭ߊ߫ ߘߌ߫ ߣߊ߬ ߞߍ߫ ߡߊ߲߬ߛߊ߬ߡߛߏ ߘߌ߫ ߟߏ߲ ߘߏ߫. ߊ߬ ߕߘߍ߬ ߦߋ߫ ߟߊߣߍ߰ߣߍ߬ ߟߴߊ߬ ߝߊ߬ ߓߟߏ߫ ߛߐ߲߬߸ ߏ߬ ߡߍ߲ ߕߘߍ߬ ߦߴߊ߬ ߖߡߊ߬ߙߌ߬ߦߊ߫ ߟߊ߫ ߛߐ߲߬ ߞߴߊ߬ ߦߴߊ߬ ߛߌ߰ ߊ߬ ߘߊߝߍ߬ ߊ߬ ߟߊ߫ ߡߊ߲߬ߛߊ߬ߟߊ ߞߎ߲߬ߠߊ߬ߛߌ߰ ߕߎߡߊ ߟߎ߬ ߟߊ߫߸ ߊ߬ ߣߴߊ߬ ߥߊ߫ ߕߎߡߊ ߟߎ߬ ߟߊ߫ ߞߟߍ߬ߞߍ߬ ߦߌߟߊ ߟߎ߬ ߘߐ߫.
ߊ߬ ߦߟߍ߬ߟߌ ߟߌ߬ߤߟߊ߬ߦߊ
ߝߊ߬ߛߏ߬ߟߊ߬ߞߊ ߞߐ߲ߛߐ߲ߧߊߟߌ ߞߐߝߍߟߊ ߡߟߋߞߎߦߊ ߟߎ߬ ߘߐ߫߸ ߒߖ߭ߌ߲ߜ߭ߊ߫ ߓߘߊ߫ ߞߍ߫ ߞߐ߲ߛߐ߲ߧߊߟߌ ߛߌ߬ߣߊ ߛߍ߬ߘߏ߲ ߛߌ߲ߞߐ߲ ߘߏ߫ ߘߌ߫߸ ߒ߬ߞߊ߬ ߊߡߍߙߌߞߌ߬ ߘߝߐ߬ߦߊ߬ߟߊ߫ ߤߋߥߎߘ ߞߵߊ߬ ߟߊ߫ ߡߊ߲߬ߛߊ߬ߦߊ ߛߓߍߢߊ ߖߊ߬ߡߊ ߤߊߞߟߌ ߟߊ߫ ߦߌ߬ߘߵߊ߬ ߟߊ߫ ߞߊ߬ߝߊ ߘߐ߫ ߂߀߁߆ ߟߊ߫.
ߞߊ߬ߦߌ߯ ߌߓߋߙߌ߫ ߘߍ߮ ߝߍ߬ ߁߅߈߀ ߠߊ߫߸ ߏ߬ ߡߍ߲ ߞߊ߬ ߡߊ߬ߡߙߊ߬ߟߌ ߟߊߕߊ߬ߡߌ߲߫ ߔߕߏߞߌ߫ ߡߊ߬߸ ߍߛߑߔߊ߲ߢ ߞߵߊ߬ ߘߐߞߕߌ߫ ߏ߬ ߟߋ ߘߐ߫ ߞߵߊ߬ ߟߊ߫ ߝߘߊ߬ߝߌ߲߬ ߖߐ߲߬ ߠߊߛߣߍ ߡߊߞߊ߬ߝߏ߬ ߞߏߖߎ߯ߦߊ߫߸ ߊ߬ ߜߋ߲ߜߋ߲߫ ߥߊߘߌߜߍ߫ ߘߊߡߊ߲ ߘߐ߫ ߔߊߕߏߛߌ߫߸ ߏ߬ ߡߍ߲ ߝߊ߲߬ߞߊ ߓߏ߲߬ߓߊ߫ ߕߘߍ߬ ߦߋ߫ ߘߎߢߊ߫ ߝߊ߲߭ ߓߍ߯ ߕߊ ߘߌ߫. ߁߆߁߀ ߠߊ߫߸ ߊ߬ ߛߋ߫ ߘߵߊ߬ ߘߐ߬ߝߐ ߞߊߓߋ ߘߐ߫ ߥߊߘߌߜߍ ߟߊߥߟߏ ߣߴߊ߬ ߥߎ߲߬ߝߊ߲ ߘߐ߫ ߋߙߐߔߎ߬߸ ߞߊ߬ ߥߙߎߣߍ ߥߟߏߒߘߐ ߟߎ߬ ߡߊߞߟߌ ߡߊߞߊ߬ߝߏ߬߸ ߊ߬ ߜߋ߲ߜߋ߲߫ ߓߙߋߖ߭ߌߟ ߟߌߞߐ (ߛߎߞߙߊ).
«߁߆߁߇ ߞߍ߫ ߘߊ߫ ߊ߲ߜ߭ߏߟߊ߫ ߞߐ߲ߛߐ߲ߧߊ ߥߊ߯ߕߌ߫ ߓߊ ߘߏ߫ ߟߋ߬ ߘߌ߫», ߝߘߊ߬ߝߌ߲߬ ߘߐ߬ߖߊߥߏ ߘߊ߲߫ ߓߟߋߓߟߋ ߝߌߟߊߣߊ߲ ߜߘߌ ߛߌ߭ ߟߊ߫߸ ߊ߬ ߣߌ߫ ߞߎ߲߬ߠߊ߬ߛߌ߰ߟߊ߫ ߟߎ߬ߥߌߛ ߡߊ߲ߘߍߛ ߘߊ ߝ߭ߊߛߑߞߐ߲ߛߋߟߐߛߋ߫ ߛߋߟߌ ߟߊ߫ ߦߋ߲߬߸ ߏ߬ ߡߍ߲ ߕߏ߫ ߘߊ߫ ߦߋ߲߬ ߤߊ߲߯ ߛߊ߲߬ ߣߊ߯ߣߌ߲߫. ߡߊ߲߬ߛߊ ߟߊ߫ ߁߆߁߆ ߦߟߌߣߐ ߘߏ߫ ߘߐ߫߸ ߔߕߏߞߌ߫ ߟߴߊߖ߭ߌ߫ ߛߏ߬ߝߊ߬ߘߋ߲߬ ߞߘߐ ߏ߬ ߡߍ߲ ߞߊ߬ ߔߕߏߞߌ߫ ߝߘߊ߬ߝߌ߲߫ ߡߐ߬ߟߐ߲߬ߡߊ߬ߓߊ ߘߏ߫ ߘߋ߲ߡߛߏ߫ ߝߘߎ߫߸ ߞߴߏ߬ ߞߵߊ߬ ߦߌ߬ߘߊ߬ ߡߊ߲߬ߛߊ ߟߊ߫ ߞߏ߫ «ߜߟߌߦߕߊ߸ ߓߟߏߡߐ߯ ߖߎߟߦߊ ߡߍ߲ ߟߐ߬ߘߎ߮ ߞߊߓߏ߲߬ ߣߊ߲߬ߝߟߏ߬ߦߊ߬ߟߌ ߘߐ߫», ߏ߬ ߕߍ߫ ߣߊ߬ ߛߐ߲߬ ߠߊ߫ ߘߐߡߌ߬ߣߊ߬ ߟߊ߫ ߞߊߓߋ߫ ߞߊ߬ߣߌ߲߬ߣߍ߲ ߠߊ߫ ߝߏ߫ ߞߊ߬ ߔߐ߬ߙߑߕߐ߬ߜ߭ߊߟߌ߫ ߞߟߍ߬ߘߋ߲߫ ߥߛߊ߬ߞߍ߬ߕߊ ߟߎ߬ ߟߥߊ߫ ߊ߲ߜ߭ߏߟߊ߫. ߏ߬ ߞߍ߸ ߊ߬ ߞߊ߬ ߞߍ߬ߟߍ ߡߍ߲ ߞߍ߫ ߊ߲ߜ߭ߏߟߊ߫ ߖߡߊ߬ߣߊ ߞߣߐߟߊ ߘߐ߫߸ ߏ߬ ߟߋ ߞߵߊ߬ ߟߊߜߍ߫ ߔߕߏߞߌ߫ ߞߟߍ߬ߓߏߟߏ߲ ߠߎ߬ ߟߊ߫ ߥߊ ߘߐ߫ ߦߋ߲߬.
ߟߎ߬ߥߌߛ ߡߊ߲ߘߍߛ ߘߊ ߝ߭ߊߛߑߞߐ߲ߛߋߟߐߛߋ߫ ߞߵߊ߬ ߦߌ߬ߘߊ߬ ߞߏ߫ ߍ߲ߓߊ߲ߜ߭ߟߊ ߞߊߣߊ߬ ߟߊߓߊ߯ߙߊ߫ ߘߋ߬߸ ߏ߬ ߟߎ߬ ߡߍ߲ ߠߎ߬ ߡߊߟߐ߲ߣߍ߲߫ ߦߋ߫ ߛߎ߬ߢߊ߬ߟߌ ߣߌ߫ ߝߊ߰ߟߌ ߟߎ߬ ߡߊ߬ ߥߊ߯ߕߌ ߏ߬ ߟߊ߫߸ ߞߴߊ߬ߟߎ߬ ߦߋ߫ ߞߐ߲ߛߐ߲ߧߊߟߌ߫ ߞߟߍ ߟߋ߬ ߟߊߥߟߌ߬ ߔߕߏߞߌ߫ ߗߍߒߞߊ߲ߠߌ߲߫ ߓߟߋߓߟߋ ߘߝߊߣߍ߲ ߖߙߎߡߎ߲ ߘߐ߫ ߦߏ߫ ߡߍ߲ ߞߊ߬ ߝߊ߯ߘߐߞߍ ߣߊ߯ߣߌ߲ߢߐ߲ ߛߐ߬ߘߐ߲߬ ߊ߲ߜ߭ߏߟߊ߫. ߞߏ߬ߣߌ߲߬ ߔߕߏߞߌ߫ ߟߊ߫ ߗߍߒߞߊ߲ߠߌ߲ ߏ߬ ߡߊ߫ ߛߋ߫ ߥߛߊ߬ ߞߍ߫ ߟߊ߫ ߡߊ߬ߜߍ߲ ߛߐ߬ߘߐ߲ ߣߴߊ߬ ߕߊ߫ ߞߊ߬ ߓߐ߫ ߟߌߛߑߓߐߣ߸ ߊ߬ ߣߴߊ߬ ߞߘߊߡߊ߫ ߘߊ߫ ߞߵߊ߬ ߟߐ߬ ߘߍ߬ߡߍ߲ ߢߌߣߌ߲߫ ߠߊ߫ ߍ߲ߓߊ߲ߜ߭ߟߊ ߟߎ߫ ߝߍ߬߸ ߞߙߎ ߡߍ߲ ߠߎ߬ ߞߙߍߞߙߍߣߍ߲߫ ߕߘߍ߬ ߦߋ߫ ߓߌߦߊ߲߫ ߛߏ߲ߧߊ ߣߌ߫ ߓߌߦߊ߲ߜߍ߲ߘߋ߲߫ ߝߊ߮ ߟߎ߬ ߡߊ߬.
«ߊ߬ ߟߊ߫ ߣߊ߲߬ߕߌ߮ ߟߎ߬ ߟߥߊߟߌߟߌ ߟߊߥߟߌ߬ ߘߴߊ߬ ߓߟߏ߫ ߟߋ߬ ߛߴߊ߬ ߘߌ߫ ߓߟߏߡߐ߮ ߟߎ߬ ߛߐ߬ߘߐ߲߬ ߊ߬ ߘߍ߲߫ ߘߊ߫ ߞߎ߲߭ ߛߎ߯-ߎ߯-ߛߎ߫ ߟߊ߫» ߞߵߊ߬ ߕߘߍ߬ «ߝߘߊ߬ߝߌ߲߬ߘߐ߬ߖߊ߬ߥߏ߬ߟߊ ߟߎ߬߸ ߕߎ߬ߡߊ ߘߏ߫ ߟߎ߫ ߟߊ߫ ߝߘߊ߬ߝߌ߲߬ ߘߐ߬ߖߊ߬ߥߏ߬ߟߊ ߟߎ߬ ߣߌ߫ ߝߘߊ߬ߜߍ ߟߎ߬ ߞߐߡߊߓߌ߲ߓߌ߲ߣߍ߲߫ ߕߘߍ߬ ߦߋ߫ ߔߕߏߞߌ߫ ߞߟߍ߬ߓߏߟߏ߲ ߠߎ߬ ߣߌ߫ ߍ߲ߓߊ߲ߜ߭ߟߊ ߟߎ߬ ߓߟߏ߫».
ߞߏ߲߬ߜ߭ߏ߫ ߡߊ߲߬ߛߊ߫ ߊߟߑߝ߭ߊߙߍߛ ߃߲ ߞߵߊ߬ ߡߊߝߐ߬ߦߌ߫ ߓߘߍ߬ߓߘߍ߬ߟߌ߬ ߞߎߘߊ߫ ߟߊߥߟߌ߬ߣߍ߲ ߏ߬ ߞߘߐ߫ ߁߆߁߇ ߟߊ߫ ߞߊ߬ ߗߋߛߓߍ ߘߏ߫ ߗߋ߫ ߔߊߔߎ߬ ߡߊ߬߸ ߏ߬ ߡߍ߲ ߞߊ߬ ߝߛߍ߬ߝߛߍ߬ߟߌ ߘߏ߫ ߘߊߦߟߍ߬ ߊ߬ ߞߊ߲ߡߊ߬߸ ߏ߬ ߟߊߣߊ߬ ߘߊ߫ ߁߆߁߈ ߠߊ߫ ߞߊ߬ ߍ߲ߓߊ߲ߜ߭ߟߊ ߟߎ߬ ߟߊ߫ ߘߍ߬ߡߍ߲߬ߠߌ߲ ߠߊߕߐ߲߫.
߁߆߁߈ ߠߊ߫߸ ߟߎ߬ߥߌߛ ߡߊ߲ߘߍߛ ߘߊ ߝ߭ߊߛߑߞߐ߲ߛߋߟߐߛߋ߫ ߞߵߊ߬ ߕߊ ߛߙߊ߬ ߡߊ߬ߕߊ߲ߓߊ߬ ߟߊ߫ ߞߎ߲߬ߕߌ߮ ߟߎ߬ ߟߴߊ߬ߟߎ߬ ߞߍ ߘߐ߫ ߞߵߊ߬ߟߎ߬ ߞߐߘߏ߲߬ ߊ߬ ߟߊ߫ ߓߘߍ߬ߓߘߍ߬ߟߌ ߟߊ߫߸ ߡߊ߲߬ߛߊ߬ߡߛߏ߫ ߒߖ߭ߌ߲ߜ߭ߊ߬ ߡߊ߬ߞߍ ߞߊ߬ߣߌ߲߬. ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߖߐ߲߬ߖߎ߬ߟߦߊ߬ߟߊ ߊ߲ߕߏߣߌߦߏ߫ ߝߍߙߑߣߊ߲ߘߍߛ ߘߊ ߍߟߑߝ߭ߊߛ ߡߍ߲ ߕߘߍ߬ ߦߴߊ߬ ߘߌ߯ߣߊ߫ ߞߋߟߋ߲ߢߐ߲ ߖߍ߬ߘߍߖߍ߬ߘߍ ߘߌ߫߸ ߏ߬ ߣߊ߬ ߘߊ߫ ߞߊ߬ ߓߟߏߡߐ ߫ ߖߎߟߦߊ ߘߎ߲߬ߘߎ߬ߡߊ߬ߦߊ ߛߐ߬ߘߐ߲߫ ߊ߬ ߡߊߛߐ ߘߐ߫ ߊߛߌߔߊ߲߫ ߝߊ߰ߡߊ߬ߟߊ ߦߋ߫: ߊ߬ ߕߎ߲߬ ߞߊߡߊ߲߫ ߞߊ߬ ߓߟߏߡߐ߯ ߅߀߀߀ ߟߊߕߊ߬ߡߌ߲߫ ߁߆߁߅ ߕߎߟߊߝߌ߲ ߂߇ ߣߌ߫ ߁߆߂߃ ߕߍ߫. ߊ߬ ߟߊ߫ ߟߐ߲߬ߒߞߋ߬ߟߊ ߞߘߐ߫߸ ߊߝߙߌߞߌ߬ ߖߐ߲߬ ߕߏ߯ߝߏ ߝߊ߲߬ߓߊ ߡߍ߲ ߠߎ߬ ߥߊ߫ ߘߊ߫ ߊߡߍߙߌߞߌ߬ ߊ߬ ߟߊ߫ ߟߐ߲߬ߒߞߋ߬ߟߊ ߞߘߐ߫߸ ߏ߬ ߝߊ߲߬ߓߊ ߓߍ߯ ߓߐ߫ ߘߊ߫ ߟߎߥߊ߲ߘߊ߫ ߟߋ߬: ߁߆߁߉ ߣߌ߫ ߁߆߂߄ ߠߎ߬ ߕߍ߫߸ ߝߘߊ߬ߝߌ߲ ߁߁ ߃߂߈ ߡߍ߲ ߠߎ߬ ߛߊ߲߬ ߘߊ߫ ߞߊ߬ ߓߊ߲߫ ߞߊ߬ ߥߴߊ߬ߟߎ߬ ߘߌ߫ ߞߊߙߑߕߊߗ߭ߍ߲. ߏ߬ ߡߊ߫ ߓߟߏߕߍ߰ ߝߏ߫ ߓߊߤߌߦߊ߫ ߡߌ߬ߘߊ ߣߌ߫ ߟߎߥߊ߲ߘߊ߫ ߓߟߏߕߍ߰ߣߍ߲ ߥߊ߯ߕߌߣߍ߲߫ ߞߘߐ߫߸ ߏ߬ ߞߍ߫ ߘߊ߫ ߤߏߟߊ߲ߘߌߞߊ ߟߎ߬ ߣߌ߫ ߌ߲ߘߌ߫ ߕߟߋ߬ߓߐ߬ߞߊ ߟߎ߫ ߟߋ߬ ߓߟߏ߫. ߊ߬ߟߎ߫ ߥߊ߫ ߦߙߐ ߓߊߖߎߡߊ ߟߎ߬ ߞߍ߫ ߘߊ߫ ߌ߲ߘߌ߫ ߞߊߙߑߕߊߗ߭ߍ߲ (ߞߊ߬ߞߎߘߊ ߞߐߟߐ߲ߓߌ߫) ߣߌ߫ ߝ߭ߙߊߞߙߎߖ߭ (ߞߊ߬ߞߎߘߊ ߡߍߞߛߌߞ) ߟߎ߫ ߟߋ߬ ߘߐ߫߸ ߥߟߴߊ߬ߟߎ߫ ߥߊ߫ ߘߊ߫ ߝ߭ߣߋߖ߭ߎߥߋߟߊ߫ ߝߊ߲߭ ߝߍ߬ ߟߋ߬߸ ߊ߲ߕߌߟߦ ߣߌ߫ ߟߌߡߊ߫ ߟߎ߫ ߘߐ߫߸ ߊ߬ ߣߌ߫ ߔߕߏߛߌ߫ ߥߊߘߌߜߍ߫ ߘߊߡߊ߲ ߠߎ߬ ߘߐ߫. ߘߐ߬ߝߐ ߏ߬ ߦߴߊ߬ ߦߌ߬ߘߊ߬ ߟߊ߫ ߟߋ߬ ߞߏ߫ ߕߊ߯ߡߊ ߜߙߋߡߊ߫ ߥߊߟߌ ߝߊ߰ߟߌ ߥߙߊ߬ ߘߊ߫ ߟߌ߲ߓߊ߲߫ ߡߊ߲ߞߊ߲ ߘߐߛߊ߲߭ ߘߌ߫.
ߞߏ߲߬ߜ߭ߏ߫ ߕߎ߬ߓߊ߬ߓߎ߬ߡߏ߬ߙߌ߬ ߞߎ߲ߕߌ߮ ߝߣߊ߫ ߞߏߝߐ߫ ߘߊ߫ ߓߟߏߦߊߟߌ ߏ߬ ߟߊ߫߸ ߊ߬ ߣߌ߫ ߞߊ߬ ߊߝߙߌߞߌ߬ ߌߛߟߊߞߊ ߄߀߀߀ ߠߎ߫ ߡߌ߬ߘߊ߬ ߁߆߁߉ ߟߊ߫߸ ߛߊ߲߭ ߡߍ߲ ߠߊ߫ ߣߌ߫ ߓߋ߬ߒߞߊ߬ߠߌ߲߬ ߞߟߍ߫ ߘߍ߰ߜߍ ߟߎ߬ ߞߍ߫ ߘߊ߫ ߊ߲ߜ߭ߏߟߍߡ ߛߏ ߞߙߋߕߌߦߍ߲ ߠߎ߬ ߞߊ߲߬. ߏ߬ ߟߎ߬ ߘߏ߫ ߟߎ߫ ߞߊ߲ߛߏ߲߫ ߘߊ߫ ߤߏߟߊ߲ߘߌߞߊ߫ ߕߋ߰ߙߋ߬ߞߎߟߎ߲ (Corsaire) ߟߎ߬ ߟߋ߬ ߓߟߏ߫߸ ߏ߬ ߟߎ߬ ߡߊߟߐ߲߫ ߘߊ߫ ߟߋ߬ ߞߏ߫ ߝߘߊ߬ߝߌ߲߫ ߔߊ߬ߘߊ߲߬ߞߌ߬ߓߊ߰ߕߐ ߟߎ߬ ߡߐ߰ߜߍ߬ ߖߘߊ (White lion) ߟߎ߬ ߞߘߐ߫ ߁߆߁߉ ߟߊ߫ ߝ߭ߌߙߑߖߌߣߌ߬ߦߊ߫. ߁߆߁߉ ߛߊ߲߬ ߞߋߟߋ߲ ߏ߬ ߡߎ߰ߡߍ ߟߊ߫߸ ߍ߲ߓߊ߲ߜ߭ߟߊ ߟߎ߬ ߞߵߊ߬ߟߎ߫ ߓߐ߫ ߔߕߏߞߌ߫ ߣߊ߲߬ߕߌ߰ߦߊ ߘߐ߫ ߞߵߊ߬ߟߎ߬ ߡߊߘߏ߲߬ ߝߘߊ߬ߝߌ߲߫ ߡߊ߲ߛߊ ߟߎ߬ ߟߊ߫ ߝ߲ߊ߬ߞߊ ߟߎ߬ ߟߊ߫߸ ߒߜ߭ߏߟߊ ߒߓߊ߲ߘߍ ߟߎ߬߸ ߞߵߊ߬ ߕߘߍ߬ ߖߡߊ߬ߣߊ ߓߘߊ߫ ߓߊ߲߫ ߘߐߕߌߢߍ߫ ߟߊ߫.
ߒߘߐ߲ߜ߭ߏ߫ ߗ߭ߌ߲ߜ߭ߊ߬ ߣߌ߫ ߡߊ߬ߕߊ߲ߓߊ߬ ߟߎ߬ ߓߊ߯ߙߊ߫ ߘߊ߫ ߞߊ߬ ߢߌ߲߬ߧߊ ߟߊߘߏ߲߬ ߊ߬ߟߎ߬ ߣߌ߫ ߞߏ߲ߜ߭ߏߞߊ ߟߎ߬ ߕߍ߫߸ ߛߴߊ߬ߟߎ߬ ߘߌ߫ ߛߋ߫ ߞߊ߬ ߞߟߊߘߊ߫ ߘߍ߬ߜߍ ߘߏ߫ ߟߊߘߊ߲߫ ߔߕߏߞߌ߫-ߛߌ߬ߣߊ߬ߦߊ ߟߊ߫߸ ߞߊ߬ ߞߏ߲߬ߜ߭ߏߞߊ ߟߎ߬ ߟߊߕߊ߯ ߤߏߟߊ߲ߘߌߞߊ ߟߎ߬ ߡߊ߬߸ ߊ߬ ߜߋ߲ߜߋ߲߫ ߁߆߂߁ ߞߐ ߘߐ߫߸ ߝ߭ߊߛߑߞߐ߲ߛߋߟߐߛߋ߫ ߣߐ߬ߘߐߓߌ߬ߟߊ߬ ߣߍ߲ ߗ߭ߏߊߏ߫ ߞߐߙߍߌߊ߫ ߘߊ ߛߎߛߊ߫ (߁߆߂߁-߁߆߂߃) ߟߊ߫. ߒ߬ߓߊ߬ ߏ߬ ߟߋ ߞߵߊ߬ ߞߍ߫ ߞߏ߲߬ߜ߭ߏ߫ ߞߊ߲߬ ߊ߬ ߟߊ߫ ߓߊ߯ߙߊ߫ ߕߊ ߝߍ߬߸ ߞߊ߬ ߞߊߛߊ߲ߖ߭ߌ߫ ߡߌ߬ߘߊ߬߸ ߦߋ߲߬ ߕߘߍ߬ ߦߋ߫ ߛߌ߬ߢߐ߲߰ ߕߌ߲߬ߞߎߘߎ߲߫ ߦߙߌߡߊ ߘߌ߫߸ ߦߋ߲߬ ߕߘߍ߬ ߦߋ߫ ߟߎߥߊ߲ߘߊ߫ ߞߐ߬ߘߎ߮ ߟߋ߬ ߘߐ߫ ߜߐߞߎ߫. ߞߵߊ߬ߟߎ߬ ߕߏ߫ ߞߏߖߊ ߏ߬ ߕߊߥߛߎߕߊ ߘߐ߫߸ߡߊ߲߬ߛߊ߬ ߊߟߑߝ߭ߊߙߍߛ ߃߲ ߛߊ߬ ߘߊ߫ ߁߆߂߂ ߘߓߊ߬ߕߊ ߄ ߡߊ߬. ߞߐߙߍߌߊ߫ ߘߊ ߛߎߛߊ߫ ߡߍ߲ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ߟߋ߬ ߘߌ߫ ߞߍ߫ ߡߊ߲߬ߛߊ ߣߘߐ߬ߓߌߟߊ ߘߌ߫߸ ߊ߬ ߘߐ߯ߞߍ ߘߏ߫ ߛߎߘߊ߲߫ ߘߊ߫ ߛߎߥߊ߲ߘߌߟߊ ߟߎ߬ ߓߟߏ߫ ߞߏ߫ ߔߌߦߍߙ ߂߲.
ߞߎ߲߬ߠߊ߬ߛߌ߰ߟߊ ߞߊ߬ ߖߊ߬ߡߊߙߌ ߘߌ߫ ߢߍߡߌߘߊ ߔߋߘߙߏ ߘߊ ߛߎߛߊ߫ ߞߐߋߌߤߏ߫ ߡߊ߬ ߔߕߏߞߌߞߊ߫ ߃߀ ߀߀߀ ߞߎ߲߬ߠߊ߫߸ ߞߵߏ߬ ߞߍ߫ ߒߓߎ߲ߘߎ߬  ߣߌ߫ ߍ߲ߓߊ߲ߜ߭ߟߊ ߞߟߍ߬ߓߏ߬ߟߏ߲߬ ߞߋߟߋ߲߫ ߠߎ߫ ߡߊߞߊ߬ߝߏ ߘߌ߫߸ ߞߴߊ߬ߟߎ߬ ߦߋ߫ ߒߓߊ߲ߓߊ߬ ߟߊ߫ ߞߏ߲߬ߜ߭ߏ߫ ߕߌ߲߬ߞߎߘߎ߲ ߡߌ߬ߘߊ߬. ߒߓߎ߲ߓߌ߫ ߞߟߊߓߍ߲ ߛߎߘߊ߲߫ ߘߊ߫ ߊ߲ߜ߭ߏߟߞߊ ߟߎ߬ ߓߟߏ߫ ߞߏ߲߬ߜ߭ߏ߫ ߝߊ߰ߡߊ߬ߟߊ ߟߎ߬ ߡߊ߬ ߁߆߂߂ ߞߏߟߌ߲ߞߏߟߌ߲ ߁߈ ߡߊ߬. ߏ߬ ߞߍ ߏ߬ ߟߎ߫ ߞߊ߬ ߔߕߏߞߌ߫ ߞߟߍ߬ߘߋ߲ ߠߎ߬ ߜߍ߲߫ ߦߋ߲߬߸ ߞߊ߬ ߓߍ߲߬ ߊ߬ߟߎ߬ ߟߊ߫ ߡߙߊ߬ߡߊ߬ߝߋ߲߬ ߠߊ߫ ߝߐߢߐ߲߯ߞߐ ߝߟߐߡߊ ߡߊ߬߸ ߏ߬ ߡߍ߲ ߘߎ߲ߡߊ߫ ߘߊ߫ ߁߆߂߂ ߣߌ߫ ߁߆߂߃ ߟߎ߬ ߕߍ߫߸ ߒߓߊ߲ߘߊ߫ ߞߊߛߌ߫ ߞߟߊߓߍ߲ ߛߎߘߊ߲ ߞߐ ߘߐ߫ ߁߆߂߃ ߓߌ߲ߠߊߥߎߟߋ߲ ߠߊ߫.
ߔߕߏߞߌߞߊ߫ ߟߊߜߏߦߊߒߧߍ ߡߎߙߎ߲ߕߌ ߥߟߌ߬ ߘߊ߫ ߞߏ߲߬ߜ߭ߏ߫ ߝߊ߲߭ ߓߍ߯ ߘߐ߫ ߞߐߘߍ߫߸ ߏ߬ ߞߍ߫ ߘߊ߫ ߝߊ߰ߟߌ ߟߎ߬ ߛߊߓߎ߫ ߘߌ߫. ߞߏ߲߬ߜ߭ߏ߫ ߡߊ߲߬ߛߊ߫ ߞߎߘߊ߫ ߔߌߦߍߙ ߂߲ ߕߘߍ߬ ߦߴߊ߬ ߡߊߕߊ߲߬ߞߊ߬߸ ߞߏ߬ߣߌ߲߬ ߞߏ߲߬ߜ߭ߏ߫ ߡߊ߲߬ߛߊ߬ߟߊ ߕߎ߲߬ ߓߘߊ߫ ߓߊ߲߫ ߞߍ߬ߟߍ ߟߊߥߊ߲߬ߞߊ߫ ߟߊ߫ ߔߕߏߞߌ߫ ߊ߲ߜ߭ߏߟߊ߫ ߞߊ߲ߡߊ߬ ߞߊ߬ ߞߍߒߞߊ߲ߠߌ߲ ߠߊߥߟߌ߬ ߊ߬ߟߎ߫ ߟߊ߫ ߞߣߍ߫ ߡߙߊ߬ߣߍ߲ ߠߎ߬ ߞߊ߲ߡߊ߬. ߞߐߝߟߌ߫ ߜߘߍ߸ ߊ߬ ߟߊ߫ ߗߋߛߓߍ߫ ߗߋߣߍ߲ ߁߆߂߂ ߟߊ߫ ߕߌ߲߬ߞߎߘߎ߲ ߘߍ߬ߣߍ߲ ߠߎ߬ ߞߊ߲ߓߍ߲ ߡߊ߬߸ ߏ߬ ߞߊ߬ ߣߊ߲߬ߕߌ߰ ߢߌ߲ߧߊ ߘߏ߫ ߟߋ߬ ߦߌ߬ߘߊ߬ ߤߏߟߊ߲ߘߌߞߊ ߟߎ߬ ߟߊ߫߸ ߖߐ߭ߣ ߞ. ߕߐ߲ߡߑߕߐ߲߫߸ ߊߝߙߌߞߌ߬ ߕߊ߲ߓߊ߲ ߕߟߋ߬ߓߋ ߘߝߐ߬ߦߊ߬ߟߊ ߘߏ߫ ߁߈߅߀ ߟߊ߫߸ ߞߊ߲ߓߑߙߌߖ߸ ߞߊ߲ߓߑߙߌߖ ߦߎ߬ߣߌ߬ߝ߭ߊ߯ߛߌߕߋ ߔߑߙߍߛ߸ ߂߀߂߀, ߞߐߜߍ߫ ߃߆߅ ( ISBN 978-1-107-56593-7 ) ߞߐߜߍ߫ ߁߂߈-߁߃߆ ߔߕߏߞߌ߫ ߣߌ߫ ߞߏ߲߬ߜ߭ߏ߫ ߞߟߍ: ߁߆߂߂-߁߆߂߃߸ ߛߊ߫ ߞߊ߬ ߔߕߏߞߌߞߊ ߟߎ߬ ߞߟߍ߬.
ߊ߬ ߞߏߝߐߣߍ߲߫ ߘߌ߫ ߞߍ߫ ߔߕߏߞߌ ߟߎ߬ ߓߟߏ߫߸ ߊ߬ ߟߊߞߎ߲߬ߘߎ߬ ߘߊ߫ ߞߏ߲߬ߜ߭ߏ߬ߞߊ ߟߎ߬ ߣߴߊ߬ߟߎ߫ ߢߌ߲߬ ߤߏߟߊ߲ߘߌߞߊ ߟߊ߫ ߕߍߓߊ߯ߦߊ ߟߎ߬ ߞߏߛߐ߲߬.
ߤߏߟߊ߲ߘߌߞߊ ߟߎ߬ ߟߊ߫ ߓߙߊߡߊߖߊ߲ߓߊ߲ ߡߍ߲ ߞߍ߫ ߘߊ߫ ߌ߲ߘߌ߫ ߕߟߋ߬ߓߋ ߘߐ߫߸ ߏ߬ ߜߘߌ ߣߊ߬ ߘߊ߫ ߛߌ߰ ߁߆߂߁ ߠߊ߫ ߘߌߍߙߌߞ ߙߐߌߕߊ߬ ߣߌ߫ ߥߟߌߦߊ߲ߡ ߎߛߍߟߍ߲ߞߛ ߟߎ߬ ߟߋ߬ ߓߟߏ߫߸ ߏ߬ ߟߎ߫ ߕߘߍ߬ ߦߋ߫ ߓߟߏߡߐ߮ ߖߎߟߦߊ ߞߐߘߏ߲ߓߊ߯ ߞߏߟߏߜߍߟߍ߲߫ ߝߌ߬ߟߊ߬ ߟߎ߫ ߟߋ߬ ߘߌ߫߸ ߏ߬ ߟߎ߬ ߡߍ߲ ߠߎ߬ ߕߎ߲߬ ߞߊ߬ ߛߌߦߊߡߊ߲߫ ߟߐ߲߫ ߊ߬ ߘߐ߫ ߔߕߏߞߌ߫ ߝߊ߰ߡߊ߬ߟߊ ߞߣߐ߫߸ ߊ߬ߟߎ߫ ߟߊ߫ ߕߊ߯ߡߊ ߞߐߝߍ߬ ߛߣߍ߬ߜ߭ߊߟߌ߫ ߣߌ߫ ߊ߲ߜ߭ߏߟߊ߫ ߞߐ߰ߖߌ߬ߘߊ ߟߎ߬ ߟߊ߫ ߁߆߁߂ ߟߊ߫߸ ߊ߬ ߣߌ߫ ߓߙߋߖ߭ߌߟ ߝߣߊ߫ ߁߆߁߇ ߟߊ߫. ߊ߬ ߟߊ߫ ߞߊ߬ߝߊ ߡߍ߲ ߞߎ߲߬ߓߐ߫ ߘߊ߫ ߁߆߂߃ ߟߊ߫ ߞߏ߫: «ߞߐ߰ߖߌ߬ߞߊ߲߬ߡߐ߮ ߟߎ߬ ߟߊ߫ ߡߐ߲߬ߛߐ߲»߸ ߘߌߋߙߞ ߙߐߌߕߊ߬ ߞߊ߬ ߔߕߏߞߌߞߊ ߟߎ߬ ߟߊ߫ ߝߘߊ߬ߝߌ߲߬ ߘߐ߬ߖߊߥߏ ߞߏߝߐ߫ ߞߏ߫: «ߊ߬ߟߎ߬ ߦߋ߫ ߥߏߘߌ ߛߐ߬ߘߐ߲߬ ߠߊ߫ ߢߊ߫ ߡߊߞߓߊߣߍ߲ߓߊ߫ ߟߋ߬ ߡߊ߬߸ ߞߊ߬ ߡߐ߰ߣߌ߲߬ߝߌ߲ ߝߋ߬ߙߋ߫».
ߞߐߝߟߌ ߡߍ߲ ߛߐ߬ߘߐ߲߬ ߘߊ߫ ߛߓߍߟߞߊ ߟߎ߬ ߘߐ߫ ߊ߲ߜ߭ߏߟߞߊ ߟߎ߬ ߣߌ߫ ߤߏߟߊ߲ߘߌߞߊ ߟߎ߬ ߟߊ߫ ߜߋ߲߬ߞߘߎ߬ߢߐ߲߰ߦߊ ߕߍ߫߸ ߤߏߟߊ߲ߘߌߞߊ ߟߎ߬ ߞߵߊ߬ߟߎ߫ ߛߊ߯ߛߊ߫ ߟߎߥߊ߲ߘߊ߫ ߡߌ߬ߘߊ߬ ߞߏ ߘߐ߫ ߛߋ߲߬ߧߊ߫ ߝߌ߬ߟߊ߫ ߁߆߂߄ ߠߊ߫߸ ߓߊߤߌߦߊ߫ ߛߊߟߌߝ߭ߊߘߐߙ ߡߌ߬ߘߊ ߞߐ ߘߐ߫ ߓߙߋߖ߭ߌߟ߸ ߗߋߦߊߟߌ߫ ߝߌ߬ߟߊ߫ ߟߎ߫ ߝߍ߬߸ ߡߍ߲ ߞߍ߫ ߘߊ߫ ߝߟߌߔ ߝ߭ߊ߲߫ ߖ߭ߎߦߑߟߍ߲߫ ߓߟߏ߫ ߊ߬ ߣߴߏ߬ ߞߐ߫ ߔߌߍߕ ߤߍߦߣ ߝߣߊ߫ ߓߟߏ߫.
ߊ߲ߜ߭ߏߟߊ߫ ߡߊ߲߬ߛߊ߬ߘߋ߲߫ ߗߍߕߟߊ ߟߊ߫ ߛߊ߬ߦߊ ߞߐ߫ ߁߆߂߄ ߠߊ߫߸ ߞߵߊ߬ ߡߊ߬ߡߛߏ ߛߌ߰ ߊ߬ ߣߐ߭ ߘߐ߫ ߊ߬ ߣߴߊ߬ ߟߊ߫ ߓߊ߲߬ߠߌ߲ ߖߐ߲߬ ߘߐ߬ߞߊ ߡߊ߬߸ ߏ߬ ߟߋ ߞߊ߬ ߖߐ߲߬ ߓߏߙߌ ߟߊߥߟߌ߬ ߞߊ߬ ߓߐ߫ ߟߎߥߊ߲ߘߊ߫ ߞߊ߬ ߥߊ߫ ߞߍ߲ߘߐ߲ߜ߭ߊ߫ ߕߌ߲ ߘߐ߫߸ ߞߑߥߊ߲ߖ߭ߊ߬ ߓߊ ߝߍ߬߸ ߞߵߊ߬ ߕߘߍ߬ ߡߛߏ߬ ߞߴߏ߬ ߖߌ߰ߣߍ߲߫ ߕߘߍ߬ ߦߋ߫ ߞߏߣߐ߲ ߠߋ߬ ߘߌ߫ ߔߕߏߞߌߞߊ ߟߎ߬ ߓߟߏ߫.
ߊ߬ ߦߟߍ߬ߟߌ
ߦߌߟߡߊ:ߒߖ߭ߌ߲ߜ߭ߊ߬ ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߡߛߏ ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߞߘߐ ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߊ߲ߜ߭ߏߟߊ߫ ߘߏ߲߬ߘߊ
ߛߊ߬ߣߊ߲߬ߞߎ߲߬ߦߊ
thumb|ߖߌ߬ߦߊ߬ߓߍ ߣߌ߲߬ ߦߋ߫ ߞߙߎ߬ߞߊ߲߬ߝߎߥߊ߫ ߘߏ߲߬ߘߊ ߖߌ߬ߦߊ߬ߓߍ ߟߋ߬ ߘߌ߫߸ ߊ߬ߟߋ ߓߌ߬ߟߊ߬ߣߍ߲߫ ߦߋ߫ ߞߎߡߘߊ ߣߌ߲߬ ߠߊ߫ ߟߋ߬߸ ߓߊߏ߬ ߊ߬ ߞߎ߬ߙߎ߲߬ߘߎ ߕߊ߬ ߘߊ߫ ߦߋ߲߬ ߠߋ߬ ߛߊ߬ߣߊ߲߬ߞߎ߲߬ߦߊ (ߛߣߐ߬ߦߊ߬ ߞߎ߲ ߥߟߊ߫ ߕߣߊ߬ߡߊ߬ߢߐ߲߰ߦߊ) ߦߋ߫ ߞߏ߫ ߟߊߘߊ߲ߣߍ߲ ߘߏ߫ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߡߊ߲߬ߘߋ߲߫ ߣߴߊ߬ ߝߏ߲߬ߝߏ߲߬ߠߊ ߟߎ߫ ߘߐ߫߸ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߝߊ߯ߘߐߞߍ߫ ߁߃߲ ߠߊ߫ ߞߙߎ߬ߞߊ߲߬ߝߎߥߊ߫ ߜߊ߬ߙߊ ߝߍ߬߸ ߞߵߊ߬ ߟߊߥߟߌ߬ ߜߐ߬ߛߐ߲߬ߞߐ ߟߎ߬ ߓߊ߲ߠߌ߲ ߡߊ߬ ߘߍ߭ ߞߣߐߟߊ ߘߐ߫.
ߞߊ߬ ߛߌ ߟߎ߬ ߞߍ߫ ߢߐ߲߮ ߛߊ߬ߣߊ߲߬ߞߎ߲ ߘߌ߫߸ ߛߴߏ߬ ߘߌ߫ ߘߊ߲߭ ߛߌ߰ ߜߐ߬ߛߐ߲߬ߞߐ ߣߌ߫ ߥߊ߬ߥߎ߬ߟߋ߫ ߟߎ߫ ߟߊ߫߸ ߓߊߓߏ߲ ߠߎ߬ ߣߌ߫ ߛߏ ߟߎ߬ ߕߘߍ߬ ߦߋ߫ ߞߟߍ߬ ߟߊ߫ ߡߍ߲ ߘߐ߫ ߥߏߥߎ߫߸ ߝߴߊ߬ ߘߏ߫ ߟߎ߫ ߕߘߍ߬ ߘߌ߫ ߞߍ߫ ߣߌߓߐ ߟߎ߬ ߘߌ߫.
ߖߊ߬ߟߏ߲߬ߞߊ߫ (ߡߌߙߌ߲ߘߌ)
ߖߊ߬ߟߏ߲߬ߞߊ ߥߟߊ߫ ߦߊ߬ߟߏ߲߬ߞߋ ߟߎ߬ ߦߋ߫ ߊߝߙߝߌߞߌ߬ ߕߟߋ߬ߓߋ ߡߌ߬ߙߌ߲߬ߘߌ ߛߏ߫ ߟߋ߬ ߘߌ߫߸ ߡߍ߲ ߠߎ߬ ߦߋ߫ ߖߌ߬ߣߍ߬ ߣߌ߫ ߛߙߊ߬ߟߏ߲߫ ߣߌ߫ ߛߣߍ߬ߜ߭ߊߟߌ߫ ߟߎ߫ ߘߐ߫.
ߛߊ߬ߣߊ߲߬ߞߎ߲߬ߦߊ
ߝߐߓߏߟߏ߲ߟߐ߲ߘߐߦߊ
ߕߣߊ߬ߡߊ߬ߢߐ߲߰ߦߊ ߞߘߐ ߟߋ߬ ߦߋ߫ ߞߏ߫ ߌ ߕߊ߬ߣߊ ߦߋ߫ ߡߍ߲ ߢߊߖߌ߫ ߟߊߓߐ ߘߌ߫߸ ߊ߬ ߖߋ߬ߟߌ ߓߐ ߘߌ߫߸ ߥߟߴߊ߬ ߛߐ߲߬ߞߐ ߘߊ߲ߥߎ߲ ߘߌ߫߸ ߊ߬ ߣߌ߫ ߢߐ߲߯ ߕߙߐ ߣߌ߫ ߢߐ߲߮ ߖߛߎ߫ ߞߊߛߌ ߣߌ߫ ߢߐ߲߯ߕߣߊߟߊߕߍ߯ߞߏ ߓߍ߯ ߘߌ߫ ߞߐߘߍ߫.
ߖߊ߬ߟߏ߲߬ߞߊ߫ (ߡߌߙߌ߲ߘߌ)
ߘߐ߬ߝߐ
ߡߊ߲߬ߘߋ߲߫ ߝߊ߰ߡߊ߬ߟߊ ߕߎ߬ߡߊ ߟߊ߫߸ ߖߊ߬ߟߏ߲߬ߞߊ ߟߎ߬ ߛߌ߰ߣߍ߲߫ ߕߘߍ ߦߋ߫ ߝߎߕߊ߫ ߖߊ߬ߟߏ߲߫ ߠߋ߬ ߛߣߍ߬ߞߍ ߣߌ߫ ߘߏ߲߬ߛߏ߬ߦߊ ߟߎ߬ ߟߊ߫߸ ߊ߬ߟߎ ߣߌ߫ ߞߐߢߊߜ߭ߌ ߣߌ߫ ߓߊ߯ߛߊߙߌ ߟߎ߬ ߣߌ߫ ߣߊߟߎ ߟߎ߬߸ ߊ߬ ߣߌ߫ ߡߙߊ߬ߞߊ ߘߏ߫ ߟߎ߫ ߝߣߊ߫. ߞߏ߬ߣߌ߲߬ ߞߐ ߟߊ߫߸ ߡߊ߲߬ߛߊ߬ ߥߎߟߋ߲ ߣߴߊ߬ ߣߌ ߟߊ߫ ߟߊ ߛߏ߬ߛߏ߬ ߞߎߓߋߘߊ «ߞߟߏߞߊ߫» ߕߋ߬ ߞߏ ߞߊ߲߬ ߜߘߋߜߘߋ߫߸ ߦߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߝߎ߲ߘߌ߫ ߞߊ߬ ߥߊ߫ ߖߊ߬ߟߏ߲߫ ߸ ߞߊ߬ ߥߴߊ߬ߟߎ߫ ߛߌ߰ ߖߊ߬ߟߏ߲߬ߘߊ ߟߎ߬ ߝߍ߬. ߡߊ߲߬ߘߋ߲߫ ߡߊ߲ߛߊ ߝߣߊ߫ ߕߘߍ߬ ߦߋ߫ ߕߏ߫ ߟߊ߫ ߞߎ߲߬ߠߊ߬ߛߌ߰ߟߊ ߟߊߕߊ߯ ߟߊ߫ ߦߋ߲߬ ߞߎ߲߬ߠߊ߫ ߛߐ߲߬߸ ߏ߬ ߟߎ߬ ߘߏ߫ ߟߎ߫ ߕߏ߫ ߘߊ߫ ߛߌ߱ ߘߐ߫ ߦߋ߲߬. ߝߌߟߊ ߟߎ߬ ߝߣߊ߫ ߝߎ߲ߘߌ߫ ߘߊ߫ ߝߊ߯ߘߐߞߍ߫ ߁߇߲ ߠߊ߫ ߞߊ߬ ߥߴߊ߬ߟߎ߫ ߡߊߞߍ߫ ߦߋ߲߬߸ ߊ߬ߟߎ߬ ߣߌ߫ ߖߊ߬ߟߏ߲߬ߞߊ ߟߎ߬ ߞߊ߬ ߥߊ߯ߕߌ߫ ߞߍ߫ ߛߌ߱ ߏ߬ ߘߐ߫߸ ߝߴߏ߬ ߟߎ߫ ߛߌߦߊߦߊ߫ ߘߴߊ߬ߟߎ߫ ߡߊ߬ ߞߐ ߟߊ߫ ߞߊ߬ ߞߍ߫ ߡߊ߲߬ߛߊ ߟߎ߬ ߘߌ߫. thumb|ߖߊߟߏ߲ߞߊ ߘߏ߫ ߟߎ߫ ߦߴߊ߬ߟߎ߫ ߟߊ߫ ߟߎ ߟߎ߬ ߡߊ߬߸ [[ߝߊ߬ߙߊ߲߬ߛߌ߫ ߖߌ߬ߣߍ߬ (ߓߌ߲߭ ߖߌ߬ߣߍ߫)]]
ߛߊ߬ߣߊ߲߬ߞߎ߲߬ߦߊ
ߘߐ߬ߝߐ
ߞߊ߬ߦߌ߯ ߞߘߐ߬ߞߘߐ߬ߡߊ߲߫ ߘߏ߲߬ ߸ ߛߊ߬ߣߊ߲ߞߎ߲߬ߦߊ ߕߘߍ߬ ߦߋ߫ ߡߊ߲߬ߘߋ߲߫ ߞߣߐ߫߸ ߓߊ߬ߙߌ߬ ߊ߬ ߟߐ߬ߞߎ߬ߣߍ߲߬ߓߊ߫ ߕߎ߲߬ ߕߍ߫، ߓߊ ߡߐ߰ߘߐ߬ߜߍ߫ ߖߘߍ߬ߘߐ߬ߓߊ ߛߘߍߡߊ߲ ߕߘߍ߬ ߊ߬ߟߎ߫ ߓߊ߲߬ ߠߴߊ߬ ߡߊ߬ ߟߋ߬߸ ߞߴߊ߬ ߦߋ߫ ߡߐ߰ߣߍ߲ (ߡߐ߰ ߡߊߖߌ߰ߣߍ߲) ߠߎ߫ ߖߛߎ߬ߟߊߕߍ߰  ߟߊ߫ ߡߐ߰ߓߊ ߟߎ߫ ߡߊ߬، ߞߵߊ߬ ߕߘߍ߬ ߖߐ߫ ߡߐ߰ߓߊ ߟߎ߫ ߞߵߊ߬ ߟߊߥߟߌ߬ ߡߐ߱ ߟߎ߫ ߦߟߌߟߊߕߍ߯ ߢߐ߲߰ ߡߊ ߏ߬ ߟߋ ߡߊ߬.
ߖߊ߬ߟߏ߲߬ߞߊ߫ (ߡߌߙߌ߲ߘߌ)
ߘߐ߬ߝߐ
ߞߏߟߌ߫ ߕߍ߲ߜ߭ߍߟߊ߫ ߦߟߍ߬ ߕߐ߬ߟߊ ߞߍߣߍ߲ ߓߊߝߌ߲ߓߊ ߞߊ߲߬ ߞߍ߬ߟߍ ߘߌ߫ ߝߊ߯߯߯߯߯߯߯߯߯߯߯߯߯߯߯߯߯߯߯ߛߐߞߍ߫ ߁߇߲ ߠߊ߫߸ ߞߊ߬ ߝߎߕߊ߫ ߖߊ߬ߟߏ߲߬ ߘߐߛߊ߲߬ ߞߊ߬ ߡߊ߲߬ߣߌ߲߬ߞߊ ߥߙߍߓߊߓߊ ߟߎ߬ ߟߊߕߘߍ߬ ߊ߬ ߟߊ߫ ߣߊ߲߬ߕߌ߮ ߟߎ߬ ߘߐ߫. ߝߊ߯ߘߐ߫ߞߍ߫ ߁߇߲ ߠߊ߫߸ ߝߌߟߊ߫ ߛߌߦߊߡߊ߲߫ ߠߎ߫ ߝߎ߲ߘߌ߫ ߘߊ߫ ߞߊ߬ ߓߐ߫ ߝߎߕߊ߫ ߕߐ߯ߙߐ߲߫ ߣߌ߫ ߡߊߛߌߣߊ߬ ߟߎ߫ ߘߐ߫ ߞߊ߬ ߓߐ߫ ߡߊ߬ߟߌ ߣߌ߫ ߛߣߍ߬ߜ߭ߊ߯ߟߌ߫ ߟߎ߫ ߘߐ߫߳߸ ߞߏ߬ߣߌ߲߬ ߞߐ߯ߟߕߊ ߏ߬ ߟߎ߫ ߘߐ߲߰ߘߐ߰ߣߍ߲߬ ߘߏ߲߬ ߘߊ߫ ߟߋ߬. ߡߍ߲ ߝߘߏ߬ ߘߊ߫ ߞߎ߲߬ߣߟߐ ߏ߬ ߟߎ߫ ߘߏ߲߬ ߢߊ ߡߊ߬. ߝߌߟߊ ߏ߬ ߟߎ߫ ߕߘߍ߬ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫ ߖߤߊ߬ߘߌ߬ ߞߟߍ ߡߙߌ ߕߘߍ߬ ߦߋ߫ ߡߍ߲ ߠߎ߬ ߟߊ߫߸ ߏ߬ ߟߋ ߝߊ߲߭ ߞߵߊ߬ ߞߍ߫ ߖߊ߬ߞߊ߲߬ߞߊ ߟߎ߬ ߘߍ߬ߡߍ߲߬ ߘߴߊ߬ߟߎ߫ ߞߊ߲߬ ߞߊ߬ ߖߊ߬ߟߏ߲߬ߞߊ߬ ߞߊ߯ߝߙߌ ߟߎ߬ ߞߟߍ߬߸ ߡߍ߲ ߞߍ߫ ߘߊ߫ ߛߏ߬ߛߏ ߟߎ߬ ߣߌ߫ ߛߌߦߊ߫ ߜߘߍ ߘߏ߫ ߟߎ߫ ߝߎ߲ߘߌ߫ ߞߎ߲ ߘߌ߫ ߞߊ߬ ߥߴߊ߬ߟߎ߫ ߡߊߖߌ߰ ߞߐ߰ߖߌ߬ߘߊ ߟߊ߫ ߓߜ߭ߊ ߟߎ߬ ߝߍ߬.ߛߏ߬ߛߏ ߟߎ߬ ߟߋ߬ ߖߍߍ߬ߘߍ ߝߟߐ߫ ߝߎ߲ߘߌ߫ ߘߊ߫ ߞߊ߬ ߞߐ߰ߖߌ߬ߘߊ ߡߊߜߍ߲߫. ߖߊ߬ߟߏ߲߬ߞߊ ߡߍ߲ ߠߎ߬ ߕߏ߫ ߘߊ߫ ߛߌ߭ ߘߐ߫ ߝߌߟߊ ߟߎ߬ ߝߍ߬߸ ߏ߬ ߟߎ߫ ߕߎ߬ߓߌ߬ ߘߊ߫ ߞߊ߬ ߘߏ߲߬ ߛߌ߬ߟߡߊ߬ߦߊ ߘߐ߫. ߡߍ߲ ߠߎ߬ ߕߏ߫ ߘߊ߫ ߛߌ߭ ߘߐ߫ ߦߋ߲߬߸ ߏ߬ ߟߎ߫ ߦߟߍ߬ߡߊ߲߬ ߘߊ߫ ߞߊ߬ ߞߍ߫ ߝߌߟߊ ߟߎ߬ ߘߌ߫߸ ߏ߬ ߟߎ߫ ߘߏ߲߬ ߠߊ߫ ߛߌ߰ߒߝߍ߭ ߟߎ߬ ߦߴߊ߬ߟߎ߬ ߓߟߏ߫ ߓߟߏߡߐ߮ ߟߎ߬ ߟߋ߬ ߘߌ߫.
ߤߊ߲߯ ߓߌ߬߸ ߖߊ߬ߟߏ߲߬ߞߊ ߟߎ߬ ߦߵߊ߬ߟߎ߬ ߟߊ߫ ߟߊ߲߬ߘߊ߬ ߞߘߐ ߘߏ߫ ߟߎ߫ ߓߟߏߦߊ߫ ߟߊ߫ ߡߎߣߎ߲߬߸ ߞߏ߬ߣߵߊ߬ߟߎ߫ ߝߊ߲߬ߓߊ ߟߎ߬ ߦߋ߫ ߛߌ߬ߟߊ߬߀ߡߊ ߟߎ߬ ߟߋ߬ ߞߌ߫. ߞߏߣߌ߲߬ ߤߊ߲߯ ߓߌ߬߸ ߊ߬ߟߎ߬ ߟߊ߫ ߡߊ߬ߣߌ߲߬ߞߊ߬ ߛߌ ߟߎ߬ ߦߴߊ߬ߟߎ߬ ߟߊ߫ ߡߎߣߎ߲߬߸ ߦߏ߫: ߛߌ߬ߛߋ߸ ߞߡߊ߬ߙߊ߸ ߕߎ߬ߙߋ߸ ߘߎߞߎ߬ߙߋ߸ ߛߎ߬ߥߊ߬ߙߋ߸ ߘߎߡߊߙߋ߸ ߖߊ߬ߞߌ߬ߕߋ߸ ߛߎߡߊ߬߸ ߊ߬ ߣߴߏ߬ ߟߎ߫ ߕߊ߬ߣߊ߫. ߞߏ߬ߣߌ߲߬ ߞߊ߬ߓߍ߲߬ ߛߌߦߊ ߟߎ߬ ߓߊ߬ߛߊ߲߬ߢߐ߲߰ߘߐ ߡߊ߬ ߓߜ߭ߊ ߟߎ߬ ߣߌ߫ ߣߊߟߏ ߟߎ߬ ߣߌ߫ ߝߌߟߊ ߟߎ߬ ߝߍ߬߸ ߛߌ߫ ߜߘߍ߫ ߟߎ߫ ߦߋ߫ ߖߊ߬ߟߏ߲߬ߞߊ ߟߎ߫ ߟߊ߫.
ߛߊ߬ߣߊ߲߬ߞߎ߲߬ߦߊ
ߘߐ߬ߝߐ
ߛߊ߬ߣߊ߲ߞߎ߲߬ߧߊ ߟߊߞߎߘߦߊߕߐ ߛߏ߲߬ߖߘߊ߫ ߓߟߏ߫ ߏ߬ ߘߐ߫ ߸ ߊ߬ ߞߵߊ߬ ߖߍ߬ߘߍ ߓߟߏߞߊ߲ (ߕߎ߱) ߕߋ߬ ߟߌߟߊ߲ ߠߊ߫ ߔߊ߫، ߞߊ߬ ߛߌ ߓߍ߯ ߝߣߊ߫ ߢߍߡߐ߯ ߓߟߏߞߊ߲ ߕߋ߬ ߢߊ߫ ߞߋߟߋ߲ ߏ߬ ߡߊ߬، ߞߵߊ߬ߟߋ ߟߊ߫ ߘߊ ߖߋ߬ߟߌ ߟߊ߫ ߏ߬ ߟߎ߬ ߟߊ߫ ߘߊ ߘߐ߫߸ ߞߵߏ߬ ߟߎ߬ ߝߣߊ߫ ߕߊ ߖߋ߬ߟߌ ߟߴߊ߬ߟߋ߬ ߕߊ ߘߐ߫، ߏ߬ ߦߋ߫ ߛߊ߬ߣߊ߲ߞߎ߲߬ߧߊ ߟߊߘߊ߲ߣߍ߲ ߠߋ߬ ߘߌ߫ ߡߊ߲ߛߊ߬ߙߋ߲ ߣߌ߫ ߛߌ ߓߍ߯ ߕߍ߫ ، ߝߏ߫ ߞߐ߲ߘߍ ߣߌ߫ ߕߙߊߥߟߋ  ߟߎ߫، ߓߊ ߏ߬ ߟߎ߬ ߦߴߊ߬ߟߋ ߖߍ߬ߘߍ ߓߊߙߌ߲ ߠߎ߫ ߟߋ߬ ߘߌ߫، ߛߊ߬ߣߊ߲ߞߎ߲߬ߧߊ ߘߏ߲߬ ߦߋ߫ ߟߊߘߊ߲ ߠߊ߫ ߡߐ߰ ߣߌ߫ ߡߐ߰ ߜߘߍ ߟߎ߫ ߟߋ߬ ߕߍ߫ ، ߊ߬ ߕߍ߫ ߟߊߘߊ߲ ߠߊ߫ ߡߐ߰ ߣߴߌ ߓߘߊߡߐ߯ ߞߎߣߊ߲ ߕߍ߫.
ߖߊ߬ߟߏ߲߬ߞߊ߫ (ߡߌߙߌ߲ߘߌ)
ߘߐ߬ߝߐ
ߊ߬ߟߎ߬ ߟߊ߫ ߟߊ߲߬ߘߊ ߣߴߊ߬ߟߎ߫ ߟߊ߫ ߞߎ߬ߙߎ߲߬ߘߎ ߟߎ߬ ߣߌ߫ ߡߊ߲߬ߘߋ߲߬ߞߊ ߟߎ߬ ߕߊ ߟߎ߬ ߦߋ߫ ߞߋߟߋ߲߫ ߠߋ߬ ߘߌ߫߸ ߦߏ߫ ߟߊ߲߬ߔߊ߰ߛߌ ߟߎ߬ ߣߌ߫ ߢߡߊ߬ߞߟߊ ߟߎ߬ ߣߌ߫ ߖߋ߬ߟߌ ߟߎ߬߸ ߊ߬ ߣߌ߫ ߓߟߏߡߐ߮ ߟߎ߫. ߜߎ߲߬ߘߎ߬ߘߐ߬ߞߏ ߟߎ߬ ߝߣߊ߫ ߦߋ߫ ߦߋ߲߬߸ ߦߏ߫ ߘߏ߲߬ߛߏ߫ߦߊ ߣߌ߫ ߘߎߓߊ߯ߦߊߘߏ ߟߎ߬߸ ߦߏ߫ ߝߞߊ߬ߝߌ߲߬ߠߊ߫ ߛߌߦߊ ߝߊ߲߬ߓߊ ߟߎ߬ ߦߋ߫ ߢߊ ߡߍ߲ ߡߊ߬߸ ߖߊ߬ߟߏ߲߬ߞߊ ߟߎ߬ ߦߴߊ߬ߟߎ߫ ߓߋ߲ߓߊ ߟߎ߬ ߟߊ߫ ߟߊ߲߬ߘߊ߬ ߞߘߐ ߟߎ߬ ߕߟߏߦߊ߫ ߟߊ߫.
ߞߊ߲
ߊ߬ߟߎ߬ ߦߋ߫ ߖߊ߬ߟߏ߲߬ߞߊ߬ ߞߊ߲ ߠߋ߬ ߝߐ߫ ߟߊ߫߸ ߏ߬ ߡߍ߲ ߦߋ߫ ߡߊ߲߬ߘߋ߲߬ ߞߊ߲ ߘߏ߫ ߘߌ߫.